5ί9Π3ΐυΓβ ΝοΙ 
\/θΓΪίίΘ(^.^ \ 



ϋΐ9ΐυΐΓ^ΐ9Πθ(! 6γ I 
νΑΚνΑΒΑ ΖΑΟΗ^ΑΚΙ 
ϋβΐθ: 2017.05.3<Λ)9:19:07 

ΕΕ5Τ _ Γ 

Κθ35θπ: 5ίβΠΒα ΡϋΡ 
(θΓη&θϋιΙβύ) | 

ΙοΜίΐοη: Αϋτβ|5, ΕΙΙίπϊΚο 
Τ γρο9Γ3{ϊο 


947 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 ΜάίΌυ 2017 


ΤΕΥΧΟΣ ΠΡΩΤΟ 


Αρ 


. Φύλλου 70 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 45 

Οργανισμός Σχολής Μονίμων Υπαξιωματικών 

Αεροπορίας (Σ.Μ.Υ.Α.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παρ. 1 του άρθρου 46 του 
ν. 4407/2016 «Ρύθμιση θεμάτων αρμοδιότητας Υπουρ¬ 
γείου Εθνικής Άμυνας και άλλες διατάξεις» (Α' 134),όπως 
αυτή συμπληρώθηκε με την παρ. 3 του άρθρου 47 του 
ν. 4456/2017 «συμπληρωματικά μέτρα εφαρμογής του 
Κανονισμού (ΕΕ, ΕΥΡΑΤΟΜ) 1141 /2014 περί ευρωπαϊκών 
πολιτικών κομμάτων και ιδρυμάτων, μέτρα επιτάχυν¬ 
σης του κυβερνητικού έργου αρμοδιότητας Υπουργείου 
Εσωτερικών και άλλες διατάξεις» (Α'24). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών (Β' 116). 

3. Την υπ' αριθμ. Υ24/06.10.2015 απόφαση του Πρω¬ 
θυπουργού «Ανάθεση αρμοδιοτήτων στον αναπληρωτή 
Υπουργό Εθνικής Άμυνας Δημήτριο Βίτσα» (Β' 2144). 

4. Την υπ' αριθμ. 12/25-1 -17 απόφαση της Ολομέλειας 
του Ανώτατου Αεροπορικού Συμβουλίου. 

5. Την από 27-1-17. εισήγηση του Αρχηγού του Γενικού 
Επιτελείου Αεροπορίας. 

6. Την από 7-2-17 γνωμοδότηση του Αρχηγού του Γε¬ 
νικού Επιτελείου Εθνικής Άμυνας. 

7. Την υπ'αριθμ. 23/2017 εισήγηση του προϊσταμένου 
των οικονομικών υπηρεσιών του Υπουργείου Εθνικής 
Άμυνας. 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

9. Την υπ'αριθμ. 61/2017 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 


ΜΕΡΟΣ ΠΡΩΤΟ 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σχολή Μονίμων Υπαξιωματικών Αεροπορίας 

(Σ.Μ.Υ.Α.) 

Η Σχολή Μονίμων Υπαξιωματικών Αεροπορίας 
(Σ.Μ.Υ.Α.) είναι Ανώτερη Στρατιωτική Σχολή Υπαξιωμα- 
τικών (Α.Σ.Σ.Υ.) και ανήκει στην ανώτερη βαθμίδα της 
τριτοβάθμιας εκπαίδευσης. 

Άρθρο 2 

Αποστολή 

Αποστολή της Σ.Μ.Υ.Α. είναι να παράγει, μετά από 
κατάλληλη εκπαίδευση, άνδρες και γυναίκες μόνιμους 
υπαξιωματικούς της Πολεμικής Αεροπορίας (Π.Α.), με 
άρτια στρατιωτική αγωγή και επαγγελματική κατάρτιση, 
για την κάλυψη των υπηρεσιακών αναγκών της Π.Α. 

Άρθρο 3 

Υπαγωγή - Έδρα - 

Διάρκεια εκπαίδευσης - Έμβλημα 

1. Η Σ.Μ.Υ.Α. υπάγεται στη Διοίκηση Αεροπορικής Εκ¬ 
παίδευσης (Δ.Α.Ε.). 

2. Έδρα της Σχολής ορίζεται η Αεροπορική Βάση της 
Δεκέλειας. 

3. Η διάρκεια της εκπαίδευσης στη Σχολή είναι τριε- 
τής. Κατά τη διάρκεια αυτής οι σπουδαστές καλούνται 
Δόκιμοι. Όσοι απ' αυτούς αποφοιτούν ευδοκίμως, ονο¬ 
μάζονται μόνιμοι Σμηνίες της αντίστοιχης κατεύθυνσης- 
ειδικότητας. 

4. Το έμβλημα της Σ.Μ.Υ.Α. απεικονίζεται στο Παράρ¬ 
τημα «Α» του άρθρου 85. Στο επάνω μέρος αναγράφε¬ 
ται το αρχαίο ρητό «ΓΝΟΥΣ ΠΡΑΤΤΕ» του Πιττακού του 
Μυτιληναίου (650-570 π.Χ.). Στο κάτω μέρος, για λόγους 
ιστορικής συνέχειας, απεικονίζονται τα εμβλήματα και 
οι ονομασίες των τριών συγχωνευόμενων σχολών, της 

Σχολής Τεχνικών Υπαξιωματικών Αεροπορίας (Σ.Τ.Υ.Α), 
της Σχολής Υπαξιωματικών Διοικητικών (Σ.Υ.Δ.) και της 
Σχολής Ιπτάμενων Ραδιοναυτίλων (Σ.Ι.Ρ.), ενώ οι τρεις 
γραμμές συμβολίζουν την συνένωσή τους σε μία. 

Άρθρο 4 

Αργίες - Ημέρα Σχολής 

1. Ως αργίες για τη Σ.Μ.Υ.Α. καθορίζονται οι επίσημες 
αργίες του Κράτους, των Ενόπλων Δυνάμεων (Ε.Δ.) και 
της Π.Α., όπως αυτές αναφέρονται στην κείμενη νομο¬ 
θεσία. 

2. Η 27η Ιουλίου, ημερομηνία ίδρυσης της Σ.Μ.Υ.Α. το 
έτος 2016, καθορίζεται ως «Ημέρα Σχολής» και εορτά¬ 
ζεται ανάλογα. 

Άρθρο 5 

Είδη εκπαίδευσης - Αγωγή 

1. Στους Δοκίμους της Σ.Μ.Υ.Α. παρέχεται για όλες τις 
ειδικότητες ακαδημαϊκή και στρατιωτική εκπαίδευση. 
Επιπλέον, για την ειδικότητα των Ραδιοναυτίλων, πα¬ 
ρέχεται και πτητική εκπαίδευση, προσαρμοσμένη στις 
απαιτήσεις της Π.Α. Ειδικότερα: 

α. Η ακαδημαϊκή εκπαίδευση αποσκοπεί στην από¬ 
κτηση της επιστημονικής γνώσης των αντικειμένων των 
θετικών, εφαρμοσμένων, τεχνολογικών, κοινωνικών, αν¬ 
θρωπιστικών και θεωρητικών επιστημών καθώς και της 
αεροπορικής επιστήμης, και στην κατά συνέπεια άρτια 
επαγγελματική κατάρτιση των Δοκίμων. 

β. Η στρατιωτική εκπαίδευση αποσκοπεί στην ανάπτυ¬ 
ξη της στρατιωτικής ικανότητας των Δοκίμων με την πα¬ 
ροχή θεωρητικής και πρακτικής εκπαίδευσης καθώς και 
με τη βελτίωση, μέσω της εκπαίδευσης στη φυσική αγω¬ 
γή, της φυσικής τους κατάστασης, ώστε να καθίστανται 
ικανοί για την εφαρμογή της στρατιωτικής επιστήμης 
και τεχνολογίας στο οικείο επιχειρησιακό περιβάλλον. 

γ. Η πτητική εκπαίδευση παρέχεται μόνο στην ειδικό¬ 
τητα των Ραδιοναυτίλων και αποσκοπεί στην απόκτη¬ 
ση των πτητικών γνώσεων, ικανοτήτων και δεξιοτήτων, 
καθώς και στη διαμόρφωση της αεροπορικής προσω¬ 
πικότητας, ώστε να εξασφαλίζονται οι απαιτήσεις του 
πρότυπου Σμηνία Ραδιοναυτίλου της Π.Α. 

2. Στη Σ.Μ.Υ.Α. καλλιεργείται διαρκώς η στρατιωτική 
αγωγή, ως απαραίτητο στοιχείο της ιδιότητας του Δο¬ 
κίμου. 

3. Μέρος της εκπαίδευσης μπορεί να πραγματοποιείται 
και σε άλλες Μονάδες, Κέντρα ή Φορείς της Π.Α. 

Άρθρο 6 

Κατευθύνσεις - Ειδικότητες 
1. Στη Σ.Μ.Υ.Α. λειτουργούν οι ακόλουθες κατευθύν¬ 
σεις με τις συναφείς με αυτές ειδικότητες: 
α. Κατεύθυνση Τεχνολογικής Υποστήριξης: 
αα) Μηχανοσυνθέτης 

αβ) Μηχανικός Μεταφορικών Μέσων και Μηχανημά¬ 
των 

αγ) Τηλεπικοινωνιών - Ηλεκτρονικών 
αδ) Ηλεκτρολόγος 
αε) Γενικός Οπλουργός 

αστ) Συντηρητής Αεροπορικών Εγκαταστάσεων 
αζ) Πληροφορικής 


β. Κατεύθυνση Επιχειρησιακής Υποστήριξης: 

αα) Ραδιοναυτίλος 

αβ) Ελεγκτής Αναχαίτισης 

αγ) Αμύνης Αεροδρομίων 

αδ) Μετεωρολόγος 

αε) Πληροφοριών 

γ. Κατεύθυνση Διοικητικής και Εφοδιαστικής Υποστή¬ 
ριξης: 

αα)Στρατολόγος 

αβ) Ταμιακός 

αγ) Γενικός Υλικονόμος 

2. Με απόφαση του Ανώτατου Αεροπορικού Συμ¬ 
βουλίου (Α.Α.Σ.) είναι δυνατή η μη λειτουργία μιας ή 
περισσότερων ειδικοτήτων από τις κατευθύνσεις ανά 
εκπαιδευτικό έτος, όπως αυτό ορίζεται στο άρθρο 49, 
ανάλογα με τις εκάστοτε ανάγκες της Π.Α. 

Άρθρο 7 

Προσωπικό 

Το προσωπικό της Σ.Μ.Υ.Α. αποτελείται από: 
α. Τα όργανα διοίκησης. 

β. Το στρατιωτικό και πολιτικό προσωπικό, που απα¬ 
σχολείται με θέματα υποστήριξης της λειτουργίας της 
Σχολής. 

γ.Το εκπαιδευτικό προσωπικό, που παρέχει την εκπαί¬ 
δευση και αποτελείται από: 

αα. Στρατιωτικούς εκπαιδευτές της Π.Α. τοποθετημέ¬ 
νους και μη στη Σχολή, καθώς επίσης και από στρατιω¬ 
τικούς εκπαιδευτές άλλων κλάδων των Ενόπλων Δυνά¬ 
μεων (Ε.Δ.), των Σωμάτων Ασφαλείας ή του Λιμενικού 
Σώματος, εν ενεργεία ή εν αποστρατεία. Οι υπόψη εκ¬ 
παιδευτές, επιλέγονται από τον αρμόδιο φορέα του Γε¬ 
νικού Επιτελείου Αεροπορίας (Γ.Ε.Α.), κατόπιν εισήγησης 
του Εκπαιδευτικού Συμβουλίου (Ε.Σ.) και προηγούμενης 
γνώμης της Δ.Α.Ε. 

αβ. Προσωπικό, το οποίο προσλαμβάνεται ως ωρο¬ 
μίσθιο διδακτικό προσωπικό, με σύμβαση εργασίας 
ιδιωτικού δικαίου ορισμένου χρόνου, σύμφωνα με την 
εκάστοτε ισχύουσα νομοθεσία.Τα καθήκοντα και οι υπο¬ 
χρεώσεις του ωρομίσθιου διδακτικού προσωπικού, κα¬ 
θορίζονται με αποφάσεις του Ε.Σ. και περιλαμβάνονται 
στις συμβάσεις εργασίας με τις οποίες προσλαμβάνονται. 

δ. Το εκπαιδευόμενο προσωπικό το οποίο περιλαμ¬ 
βάνει το σύνολο των Δοκίμων της Σχολής. Στη Σχολή 
μπορούν να σπουδάζουν και αλλοδαποί σπουδαστές, 
στο πλαίσιο διμερών κρατικών συμφωνιών και σύμφωνα 
με την εκάστοτε ισχύουσα νομοθεσία. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ 

ΚΕΦΑΛΑΙΟ Α' 

ΟΡΓΑΝΑ ΔΙΟΙΚΗΣΗΣ 

Άρθρο 8 

1. Όργανα Διοίκησης της Σ.Μ.Υ.Α. είναι ο Διοικητής, 
καθώς και ο Υποδιοικητής της Σχολής, κατά την έννοια 
του πρώτου εδαφίου της παρ.2 του άρθρου 14. Για την 
εκπαιδευτική λειτουργία της Σχολής, ως όργανα Διοίκη¬ 
σης, θεωρούνται, εκτός από τα προαναφερθέντα, και τα 
παρακάτω: 

α) Ο Διευθυντής Εκπαίδευσης Δοκίμων 
β) Ο Διευθυντής Εκπαίδευσης Προσωπικού - Προστα¬ 
σίας Δυνάμεων 
γ) Ο Διευθυντής Υποστήριξης 
δ) Οι Διοικητές Μοιρών Δοκίμων 
ε) Ο Διοικητής της Μοίρας Εξυπηρέτησης Δοκίμων 
στ) Το Εκπαιδευτικό Συμβούλιο 
ζ) Το Συμβούλιο Ικανότητας 
η) Το Συμβούλιο Πτητικής Ικανότητας 

2. Η πλήρης οργανωτική δομή της Σ.Μ.Υ.Α., απεικονί¬ 
ζεται στο Παράρτημα «Β» του άρθρου 85. 

ΚΕΦΑΛΑΙΟ Β' 

ΔΙΟΙΚΗΤΗΣ ΣΧΟΛΗΣ-ΕΠΙΤΕΛΕΙΟ ΔΙΟΙΚΗΤΗ 

Άρθρο 9 

Διοικητής 

I. 0 Διοικητής είναι εν ενεργεία αξιωματικός της Π.Α., 
απόφοιτος της Σχολής Ικάρων, βαθμού Ταξιάρχου και 
ειδικότητας Ιπταμένου. 

2. Διοικεί τη Σχολή και ευθύνεται για την εκπλήρωση 
και την επίτευξη της αποστολής της, σύμφωνα με την 
κείμενη νομοθεσία και τον παρόντα οργανισμό. 

3. Παρακολουθεί την αγωγή, την εκπαίδευση, τη φυ¬ 
σική κατάσταση, καθώς και θέματα υγείας, ψυχαγωγίας 
και εν γένει διοικητικής μέριμνας των Δοκίμων. 

4. Συγκαλεί το Ε.Σ. στο οποίο προεδρεύει και λαμβάνει 
τα απαιτούμενα μέτρα για την υλοποίηση των αποφά- 
σεών του. 

5. Συγκαλεί την Επιτροπή Αξιολόγησης της Στρατιω¬ 
τικής Αγωγής των Δοκίμων, στην οποία και προεδρεύει. 

6. Εποπτεύει τη διαχείριση των πιστώσεων που παρέ¬ 
χονται στη Σ.Μ.Υ.Α. 

7. Προΐσταταιτου στρατιωτικού και πολιτικού προσω¬ 
πικού της Σχολής, το οποίο κατευθύνει και ελέγχει για την 
υλοποίηση του ανατιθέμενου έργου, βάσει των κείμενων 
διατάξεων και των διαταγών των προϊστάμενων αρχών. 

8. Μεριμνά και ευθύνεται για την ορθή εκτέλεση κάθε 
υπηρεσίας εντόςτης Σ.Μ.Υ.Α., τη διατήρηση της πειθαρ¬ 
χίας, την εκπαίδευση του προσωπικού, την επάρκεια 
προσωπικού και μέσων, καθώς και για όλα τα ζητήματα 
που αφορούν στην εσωτερική οργάνωση της Σχολής. 

9. Ευθύνεται για την τήρηση της νομοθεσίας που διέπει 
τη Σ.Μ.Υ.Α. 

10. Έχει κάθε άλλη αρμοδιότητα που προβλέπεται από 
τον παρόντα οργανισμό και τις κείμενες διατάξεις. 

II. 0 Διοικητής βοηθείται, κατά την ενάσκηση των 
καθηκόντων του, από το Επιτελείο του, το οποίο αποτε- 
λείται από το Υπασπιστήριο-Γραφείο Δημοσίων Σχέσε¬ 
ων και Εθιμοτυπίας, το Γραφείο Ασφάλειας-Εδάφους, το 
Γραφείο Τυποποίησης-Αξιολόγησης και τη Γραμματεία 
Συμβουλίων. 

12. Τον Διοικητή, απουσιάζοντα ή κωλυόμενο μέχρι 
τριάντα (30) ημέρες, αναπληρώνει στα καθήκοντά του 
ο Υποδιοικητής της Σχολής. Εφόσον η απουσία ή το 
κώλυμα διαρκούν πέραν του ως άνω χρόνου, ορίζεται 
αντικαταστάτης του, με μέριμνα του Γ.Ε.Α. 


Άρθρο 10 

Υπασπιστήριο- 

Γραφείο Δημοσίων Σχέσεων και Εθιμοτυπίας 
Το Υπασπιστήριο - Γραφείο Δημοσίων Σχέσεων και 
Εθιμοτυπίας, ευθύνεται για τη διεκπεραίωση, βάσει των 
κατευθύνσεων του Διοικητή, των υπηρεσιακών και δη¬ 
μοσίων σχέσεων αυτού, για το συντονισμό του προσωπι¬ 
κού του Υπασπιστηρίου και για την άρτια διεκπεραίωση 
των δημοσίων σχέσεων και εθιμοτυπίας των λοιπών εκ¬ 
δηλώσεων της Σ.Μ.Υ.Α. 

Άρθρο 11 

Γραφείο Ασφάλειας-Εδάφους 
Το Γραφείο Ασφάλειας-Εδάφους, (Γ.Α.Ε.), παρέχει υπο¬ 
στήριξη στο έργο του Διοικητή σε θέματα ασφάλειας 
εδάφους. Παρακολουθεί όλες τις λειτουργίες και τις δρα¬ 
στηριότητες της Σ.Μ.Υ.Α., με σκοπό την αναζήτηση και 
τον εντοπισμό επικίνδυνων καταστάσεων, καθώς και των 
ενδεχόμενων αιτίων πρόκλησης πάσης φύσεως ατυχη¬ 
μάτων. Τέλος, εισηγείται στον Διοικητή τροποποιήσεις 
επί όλων των διαδικασιών και μεθόδων εκπαίδευσης, 
με σκοπό την εξάλειψη των εγκυμονούντων κινδύνων. 

Άρθρο 12 

Γραφείο Τυποποίησης-Αξιολόγησης 
Το Γραφείο Τυποποίησης- Αξιολόγησης ευθύνεται 
για τον έλεγχο της τυποποίησης της εκπαιδευτικής δι¬ 
αδικασίας, τη συγκέντρωση των εντύπων αξιολόγησης 
του εκπαιδευτικού προσωπικού, την έκδοση συμπερα¬ 
σμάτων μέσω της επεξεργασίας των υπόψη εντύπων 
καθώς και για την υποβολή εισηγήσεων αναφορικά με 
τις απαιτούμενες διορθωτικές ενέργειες για τη βελτίωση 
της παρεχόμενης εκπαίδευσης. 

Άρθρο 13 

Γραμματεία Συμβουλίων 

Η Γραμματεία Συμβουλίων, παρέχει γραμματειακή 
υποστήριξη στα Συμβούλια της Σχολής, όπως αυτά απο- 
τυπώνονται στο άρθρο 8, τα πρακτικά των οποίων τηρεί, 
φυλάσσει και διακινεί. Καθήκοντα γραμματέα στις συνε¬ 
δριάσεις του Ε.Σ. ασκεί Υπαξιωματικός της Γραμματείας 
Συμβουλίων που ορίζεται από το Διοικητής της. Για τη 
γραμματειακή υποστήριξη του Συμβουλίου Ικανότητας 
ισχύουν τα καθοριζόμενα στην περιπτ. β' της παρ. 1 του 
άρθρου 79. 

ΚΕΦΑΛΑΙΟ Γ' 

ΥΠΟΔΙΟΙΚΗΤΗΣ ΣΧΟΛΗΣ- 

ΕΠΙΤΕΛΕΙΟ ΥΠΟΔΙΟΙΚΗΤΗ 

Άρθρο 14 

Υποδιοικητής 

1. Ο Υποδιοικητής είναι εν ενεργεία αξιωματικός της 
Π.Α., απόφοιτος της Σχολής Ικάρων, βαθμού Σμηνάρχου 
και ειδικότητας Μηχανικού. 

2. Είναι ο άμεσος βοηθός του Διοικητή και ο νόμιμος 
αναπληρωτής του, πλην της περίπτωσης που ο τελευ¬ 
ταίος προεδρεύει στο Συμβούλιο Ικανότητας, κατά τα 
οριζόμενα στο άρθρο 36. Σε περίπτωση απουσίας ή 

κωλύματος του Διοικητή για χρονικό διάστημα μέχρι 
τριάντα (30) ημέρες, προεδρεύει του Ε.Σ. και λαμβάνει 
τα απαιτούμενα μέτρα για την υλοποίηση των αποφά- 
σεών του. 

3. Προΐσταταιτου Επιτελείου του καιευθύνεται έναντι 
του Διοικητή για την άρτια και αποτελεσματική λειτουρ¬ 
γία του. 

4. Κατευθύνει, συντονίζει και ελέγχει τις επιτελικές 
δραστηριότητες μέσα στο πλαίσιο των διαταγών και 
κατευθύνσεων του Διοικητή. 

5. Κατευθύνει, συντονίζει και επιβλέπει την ομαλή λει¬ 
τουργία όλων των υπηρεσιών διοικητικής υποστήριξης 
και προστασίας προσωπικού και μέσων της Σ.Μ.Υ.Α., 
μέσα στο πλαίσιο των διαταγών και κατευθύνσεων του 
Διοικητή. 

6. Εποπτεύει και ελέγχει θέματα που αφορούν στην 
ένδυση και διατροφή των Δοκίμων. 

7. Ο Υποδιοικητής, απουσιάζων ή κωλυόμενος, δεν 
αναπληρώνεται. 

8. Το Επιτελείο του Υποδιοικητή, από το οποίο βοη- 
θείται στην ενάσκηση των καθηκόντων του, διαρθρώ¬ 
νεται στο Τμήμα Στρατιωτικού Προσωπικού, στοΤμήμα 
Πολιτικού Προσωπικού και στην Κεντρική Γραμματεία. 

Άρθρο 15 

Τμήμα Στρατιωτικού Προσωπικού 

Το Τμήμα Στρατιωτικού Προσωπικού, είναι αρμόδιο 
για την εφαρμογή και ενημέρωση της κείμενης νομο¬ 
θεσίας, όσον αφορά στα διοικητικά θέματα του στρα¬ 
τιωτικού προσωπικού που υπηρετεί στη Σχολή και των 
Δοκίμων, καθώς και για την παρακολούθηση της υγειο¬ 
νομικής κατάστασης και των υγειονομικών μεταβολών 
του στρατιωτικού προσωπικού και των Δοκίμων. 

Άρθρο 16 

Τμήμα Πολιτικού Προσωπικού 

ΤοΤμήμα Πολιτικού Προσωπικού, μεριμνά για την δι¬ 
εκπεραίωση θεμάτων και διαδικασιών που αφορούν στο 
πολιτικό προσωπικό που υπηρετεί στη Σχολή. 

Άρθρο 17 

Κεντρική Γραμματεία 

Η Κεντρική Γραμματεία, είναι αρμόδια για τη διεκπε¬ 
ραίωση, τήρηση και διακίνηση της εισερχόμενης και 
εξερχόμενης αλληλογραφίας της Σ.Μ.Υ.Α., σύμφωνα με 
τους ισχύοντες Κανονισμούς. 

ΚΕΦΑΛΑΙΟ Δ' 

ΔΙΕΥΘΥΝΣΕΙΣ ΕΚΠΑΙΔΕΥΣΗΣ - 

ΥΠΟΣΤΗΡΙΞΗΣΤΗΣ ΕΚΠΑΙΔΕΥΤΙΚΗΣ ΔΙΑΔΙΚΑΣΙΑΣ 

Άρθρο 18 

Διεύθυνση Εκπαίδευσης Δοκίμων (Δ.Ε.Δ.) 

1. Η Δ.Ε.Δ. υπάγεται στον Διοικητή της Σχολής και έχει 
τις ακόλουθες αρμοδιότητες: 

α. Οργανώνει, σχεδιάζει, προγραμματίζει και υλοποιεί 
την Ακαδημαϊκή, Στρατιωτική, και Πτητική Εκπαίδευση 
του εγκεκριμένου Γενικού Προγράμματος Εκπαίδευσης 
που παρέχεται στη Σ.Μ.Υ.Α., καθώς και την καλλιέργεια 
του στρατιωτικού πνεύματος και την ψυχαγωγία των 
Δοκίμων. 


β. Συνεργάζεται με φορείς των Ε.Δ. για την υλοποίηση 
της Ακαδημαϊκής, Στρατιωτικής και Πτητικής Εκπαίδευ¬ 
σης που παρέχεται από αυτούς. 

γ. Οργανώνει και διεξάγει τις εξετάσεις της Ακαδημα¬ 
ϊκής και της Στρατιωτικής Εκπαίδευσης, όπως ορίζει ο 
παρών οργανισμός. 

δ. Εκδίδει τα έντυπα βαθμολογίας των αντικειμένων 
της Ακαδημαϊκής, Στρατιωτικής και Πτητικής Εκπαίδευ¬ 
σης. 

ε. Προσδιορίζει τις θέσεις που θα πρέπει να καλυφθούν 
από το εκπαιδευτικό προσωπικό για το επόμενο εκπαι¬ 
δευτικό έτος. 

στ. Οργανώνει, προετοιμάζει και συντονίζει τις δια¬ 
δικασίες πρόσληψης του εκπαιδευτικού προσωπικού. 

ζ. Τηρεί μητρώα για το σύνολο του εκπαιδευτικού 
προσωπικού. 

η. Μεριμνά για την τήρηση των ατομικών φακέλων εκ¬ 
παίδευσης των Δοκίμων και για την έκδοση των εντύπων 
που αφορούν στην ετήσια εκπαίδευσή τους. 

θ. Μεριμνά για την έκδοση βεβαιώσεων εκπαίδευσης 
και αναλυτικών βαθμολογιών στους αποφοιτήσαντες 
Δοκίμους. 

ι. Μελετά τα προγράμματα των άλλων Στρατιωτικών 
Σχολών και εισηγείται μέτρα βελτίωσης της παρεχόμενης 
εκπαίδευσης στη Σ.Μ.Υ.Α. 

ια. Υλοποιεί τις λοιπές δραστηριότητες της Σχολής, 
ιδίως την κατάταξη των πρωτοετών Δοκίμων, τις ορκω¬ 
μοσίες πρωτοετών και αποφοίτων και τη συμμετοχή σε 
στρατιωτικές παρελάσεις. 

ιβ. Έχει κάθε άλλη αρμοδιότητα που προβλέπεται από 
τον παρόντα οργανισμό και τις κείμενες διατάξεις. 

2. Την Δ.Ε.Δ. διευθύνει εν ενεργεία αξιωματικός της 
Π.Α., βαθμού Σμηνάρχου, απόφοιτος είτε της Σχολής Ικά¬ 
ρων με ειδικότητα Αεράμυνας ή Σωμάτων (Διοικητικός, 
Μετεωρολόγος, ή Εφοδιαστής) είτε Α.Σ.Σ.Υ. οποιοσδήπο¬ 
τε ειδικότητας. Ο Διευθυντής της Δ.Ε.Δ. έχει τις παρακάτω 
αρμοδιότητες: 

α. Εισηγείται στο Ε.Σ. για θέματα Ακαδημαϊκής, Στρα¬ 
τιωτικής και Πτητικής Εκπαίδευσης. 

β. Ενημερώνει τη Διοίκηση της Σ.Μ.Υ.Α. για την πρόοδο 
της Ακαδημαϊκής, Στρατιωτικής και Πτητικής Εκπαίδευ¬ 
σης και αναφέρει σχετικές δυσχέρειες και προβλήματα. 

γ. Εισηγείται στο Ε.Σ. για τον έλεγχο της απόδοσης του 
εκπαιδευτικού προσωπικού και ενημερώνει τη Διοίκηση 
της Σχολής για την εν γένει στάση και συμπεριφορά τους. 

δ. Εισηγείται προς έγκριση στο Ε.Σ., για τα κατ' έτος 
απαιτούμενα βιβλία ή μέσα για την υποστήριξη της εκ¬ 
παίδευσης και μεριμνά για την επάρκειά τους. 

ε. Εισηγείται για θέματα που αφορούν στην οργάνω¬ 
ση, στον εξοπλισμό και στην απρόσκοπτη λειτουργία 
των εργαστηρίων της Σχολής, καθώς και για επιστημο¬ 
νικές εκδόσεις για τον εμπλουτισμό της Βιβλιοθήκης της 
Σ.Μ.Υ.Α. 

στ. Υποβάλλει εισήγηση στο Ε.Σ. σχετικά με τον ετήσιο 
προϋπολογισμό των εκπαιδευτικών αναγκών, για την 
υποστήριξη της Ακαδημαϊκής, Στρατιωτικής και Πτητι¬ 
κής Εκπαίδευσης στη Σ.Μ.Υ.Α., καθώς και για την υλικο- 
τεχνική υποστήριξη της εκπαιδευτικής της λειτουργίας. 

ζ. Εκπονεί και υποβάλλει στο Ε.Σ., το Γενικό Πρόγραμμα 
Εκπαίδευσης και τα Αναλυτικά Προγράμματα Εκπαίδευ¬ 
σης κάθε ειδικότητας προκειμένου αυτό να εισηγηθεί την 
έγκρισή τους από τη Δ.Α.Ε. 

η. Εκπονεί και υποβάλλει για έγκριση στο Ε.Σ.τον Οδη¬ 
γό Σπουδών και το Εγκόλπιο Δοκίμου. 

θ. Έχει κάθε άλλη αρμοδιότητα που προβλέπεται από 
τον παρόντα οργανισμό και τις κείμενες διατάξεις. 

3. Τον Διευθυντή της Δ.Ε.Δ. απόντα ή κωλυόμενο, 
αναπληρώνει στα καθήκοντά του ο αρχαιότερος αξιω¬ 
ματικός της Διεύθυνσης σε όλες τις αρμοδιότητες, πλην 
εκείνων της συμμετοχής του στο Ε.Σ. και στο Συμβούλιο 
Ικανότητας. 

4. Στα οργανωτικά στοιχεία της Δ.Ε.Δ. περιλαμβάνονται 
το Τμήμα Ακαδημαϊκής Εκπαίδευσης, το Τμήμα Στρατι¬ 
ωτικής Εκπαίδευσης, το Τμήμα Εργαστηρίων, το Τμήμα 
Μελετών και το Τμήμα Υποστήριξης Εκπαίδευσης. 

Άρθρο 19 

Τμήμα Ακαδημαϊκής Εκπαίδευσης 

Το Τμήμα Ακαδημαϊκής Εκπαίδευσης, μεριμνά για την 
οργάνωση, σχεδίαση και υλοποίηση της Ακαδημαϊκής 
και Πτητικής εκπαίδευσης ώστε να εξασφαλίζεται η πα¬ 
ροχή της επιστημονικής γνώσης των αντικειμένων των 
θετικών, εφαρμοσμένων, τεχνολογικών, κοινωνικών, αν¬ 
θρωπιστικών και θεωρητικών επιστημών καθώς και της 
αεροπορικής επιστήμης, για την άρτια επαγγελματική 
κατάρτιση των Δοκίμων της Σχολής. 

Άρθρο 20 

Τμήμα Στρατιωτικής Εκπαίδευσης 

Το Τμήμα Στρατιωτικής Εκπαίδευσης, μεριμνά για την 
ανάπτυξη της στρατιωτικής ικανότητας των Δοκίμων με 
την οργάνωση, σχεδίαση και υλοποίηση της θεωρητικής 
και πρακτικής Στρατιωτικής Εκπαίδευσης καθώς και με 
τη βελτίωση μέσω της φυσικής αγωγής, της φυσικής 
κατάστασης τους, ώστε να καθίστανται ικανοί για την 
εφαρμογή της στρατιωτικής επιστήμης και τεχνολογίας 
στο οικείο επιχειρησιακό περιβάλλον. 

Άρθρο 21 

Τμήμα Εργαστηρίων 

1. Σκοπός της λειτουργίας των εργαστηρίων είναι η 
κατανόηση από τους Δοκίμους, μέσω πρακτικής εξά¬ 
σκησης, εφαρμογών και επίδειξης, εννοιών των γνω¬ 
στικών αντικειμένων, στο πλαίσιο των διδασκομένων 
μαθημάτων. 

2. Τα εργαστήρια στελεχώνονται από στρατιωτικό ή/ 
και πολιτικό προσωπικό αντίστοιχης γνωστικής κατάρ¬ 
τισης. 

3. Χώροι κάθε εργαστηρίου είναι οι χώροι που παρα- 
χωρούνται σε αυτό για τη διεξαγωγή του έργου του και 
ειδικότερα οι χώροι των εγκαταστάσεων με τα όργανα 
και τον λοιπό εξοπλισμό για τη διενέργεια των πρακτικών 
ασκήσεων. 

4. ΟΤμηματάρχηςτων εργαστηρίων ευθύνεται και με¬ 
ριμνά για την ασφαλή και απρόσκοπτη λειτουργία τους. 

5. Στη Σ.Μ.Υ.Α. μπορεί να λειτουργεί Βιβλιοθήκη για την 
υποστήριξη της εκπαιδευτικής διαδικασίας. 


6 Δικαίωμα χρήσης και δανεισμού του υλικού της Βι¬ 
βλιοθήκης έχει όλο το προσωπικό της Σχολής. 

Άρθρο 22 

Τμήμα Μελετών 

Το Τμήμα Μελετών, μεριμνά για την επεξεργασία των 
αποτελεσμάτων της εκπαίδευσης που παρασχέθηκε 
στους Δοκίμους και εισηγείται ανάλογα μέτρα βελτίωσης. 

Άρθρο 23 

Τμήμα Υποστήριξης Εκπαίδευσης 

ΤοΤμήμα Υποστήριξης Εκπαίδευσης, μεριμνά για την 
επεξεργασία, προώθηση και ικανοποίηση των απαιτήσε¬ 
ων της Σχολής σε ό,τι αφορά εκπαιδευτικό προσωπικό, 
υλικά και μέσα που προβάλλουν ταΤμήματα Ακαδημα¬ 
ϊκής Εκπαίδευσης, Στρατιωτικής Εκπαίδευσης και Ερ¬ 
γαστηρίων. 

Άρθρο 24 

Διεύθυνση Εκπαίδευσης Προσωπικού- 

Προστασίας Δυνάμεων (Δ.Ε.Π.Π.Δ.) 

1. Η Δ.Ε.Π.Π.Δ. υπάγεται στον Υποδιοικητή της Σχολής 
και έχει τις ακόλουθες αρμοδιότητες: 

α. Τον συντονισμό, την παρακολούθηση και τη μελέ¬ 
τη των ετήσιων αποτελεσμάτων της εκπαίδευσης του 
στρατιωτικού προσωπικού της Σχολής, και την ανάλογη 
εισήγηση βελτίωσής της. 

β. Την επιτυχή εφαρμογή των επιχειρησιακών σχεδίων 
που αφορούν στη Σ.Μ.Υ.Α. και τη συλλογή, επεξεργασία, 
διασταύρωση και αξιολόγηση των πληροφοριών που 
έχουν σχέση με την ασφάλεια προσωπικού, πληροφορι¬ 
ών, υλικού και εγκαταστάσεων, καθώς και τη λήψη των 
απαραίτητων προληπτικών μέτρων. 

γ. Κάθε άλλη αρμοδιότητα που προβλέπεται από τον 
παρόντα οργανισμό και τις κείμενες διατάξεις. 

2. Τη Δ.Ε.Π.Π.Δ. διευθύνει εν ενεργεία αξιωματικόςτης 
Π.Α., βαθμού Αντισμηνάρχου, απόφοιτος είτε της Σχο¬ 
λής Ικάρων ειδικότητας Μηχανικού ή Αεράμυνας, είτε 
Α.Σ.Σ.Υ. ειδικότητας Σωμάτων Τεχνικής Υποστήριξης. 

3. Στα οργανωτικά στοιχεία της Δ.Ε.Π.Π.Δ. περιλαμβά¬ 
νονται το Τμήμα Εκπαίδευσης Προσωπικού, το Τμήμα 
Προστασίας Δυνάμεων και το Τμήμα Οργάνωσης. 

Άρθρο 25 

Τμήμα Εκπαίδευσης Προσωπικού 

Το Τμήμα Εκπαίδευσης Προσωπικού, μεριμνά για τη 
διεκπεραίωση των εκπαιδευτικών θεμάτων και διαδικα¬ 
σιών που αφορούν στο μόνιμο στρατιωτικό προσωπικό 
που υπηρετεί στη Σχολή καθώς και στους οπλίτες που 
εκπληρώνουν τη στρατεύσιμη στρατιωτική υποχρέωσή 
τους και υπηρετούν ομοίως στη Σχολή. 

Άρθρο 26 

Τμήμα Προστασίας Δυνάμεων 

ΤοΤμήμα Προστασίας Δυνάμεων, μεριμνά για θέματα 
φύλαξης της Σχολής, για τη συλλογή, επεξεργασία, δια¬ 
σταύρωση και αξιολόγηση των πληροφοριών που έχουν 
σχέση με την ασφάλεια προσωπικού, πληροφοριών, υλι¬ 
κού και εγκαταστάσεων, για τη λήψη των απαραίτητων 
προληπτικών μέτρων καθώς και για την εφαρμογή των 
επιχειρησιακών σχεδίων που αφορούν στη Σ.Μ.Υ.Α. 

Άρθρο 27 

Τμήμα Οργάνωσης 

Το Τμήμα Οργάνωσης, μεριμνά για τα θέματα οργά¬ 
νωσης και επιθεωρήσεων της Σχολής. 

Άρθρο 28 

Διεύθυνση Υποστήριξης (Δ.ΥΠ.) 

1. Η Δ.ΥΠ. υπάγεται στον Υποδιοικητή της Σχολής και 
έχει τις ακόλουθες αρμοδιότητες: 

α. Τον σχεδίασμά, την οργάνωση, το συντονισμό 
και τον έλεγχο των δραστηριοτήτων της τεχνικής και 
εφοδιαστικής υποστήριξης, σε θέματα που αφορούν 
στη συντήρηση τεχνικών και εκπαιδευτικών μέσων κα¬ 
θώς και στη λειτουργία και συντήρηση των κτηριακών 
εγκαταστάσεων, των δικτύων και του περιβάλλοντος 
χώρου. 

β.Την ανάπτυξη, διαχείριση και συντήρηση των δικτύ¬ 
ων δεδομένων και επικοινωνιών, τη διαχείριση και ασφά¬ 
λεια των ηλεκτρονικών δεδομένων, την υποστήριξη του 
ακαδημαϊκού δικτύου και των οπτικοακουστικών μέσων 
και την έγκαιρη και ενδεδειγμένη προμήθεια υλικών και 
μέσων. 

γ. Την οργάνωση και τον έλεγχο για θέματα σχετικά με 
την υγιεινή, την ασφάλεια της εργασίας και την πρόληψη 
εργατικών ατυχημάτων. 

2. Την Δ.ΥΠ. διευθύνει εν ενεργεία αξιωματικός της 
Π.Α., βαθμού Αντισμηνάρχου ή Επισμηναγού, απόφοιτος 
Α.Σ.Σ.Υ. ειδικότητας Σωμάτων Τεχνικής Υποστήριξης. 

3. Στα οργανωτικά στοιχεία της Δ.ΥΠ. περιλαμβάνονται 
τοΤμήμα Συντήρησης, τοΤμήμα Δικτύων και Επικοινω¬ 
νιών, το Τμήμα Εφοδιασμού και το αυτοτελές Γραφείο 
Υγιεινής και Ασφάλειας Εργασίας. 

Άρθρο 29 

Τμήμα Συντήρησης 

ΤοΤμήμα Συντήρησης, μεριμνά για τη συντήρηση και 
την καλή λειτουργία όλων των εγκαταστάσεων και μέ¬ 
σων που διαθέτει η Σχολή. 

Άρθρο 30 

Τμήμα Δικτύων και Επικοινωνιών 

Το Τμήμα Δικτύων και Επικοινωνιών, μεριμνά για την 
ανάπτυξη, διαχείριση και συντήρηση των δικτύων δε¬ 
δομένων και επικοινωνιών καθώς και για το σύνολο των 
μηχανογραφικών εφαρμογών που υποστηρίζουν την 
λειτουργία της Σχολής. 

Άρθρο 31 

Τμήμα Εφοδιασμού 

ΤοΤμήμα Εφοδιασμού, μεριμνά για την εφοδιαστική 
υποστήριξη της Σχολής σε μέσα και υλικά. 

Άρθρο 32 

Γραφείο Υγιεινής και Ασφάλειας Εργασίας 

Το Γραφείο Υγιεινής και Ασφάλειας Εργασίας, μεριμνά 
για τα θέματα υγείας και ασφάλειας του προσωπικού 
στους χώρους εργασίας στη Σχολή. 


ΚΕΦΑΛΑΙΟ Ε' 

ΟΡΓΑΝΩΣΗ ΔΟΚΙΜΩΝ - ΜΕΡΙΜΝΑ 

Άρθρο 33 

Μοίρες Δοκίμων (Μ.Δ.) 

1. Οι Δόκιμοι συγκροτούνται σε Μοίρες, ο αριθμός 
των οποίων είναι ανάλογος με τον αριθμό των Δοκίμων. 
Οι Μοίρες Δοκίμων υπάγονται στον Διοικητή της Σχολής. 

2. Κάθε Μοίρα Δοκίμων διοικείται από εν ενεργεία αξι¬ 
ωματικό της Π.Α., απόφοιτο Α.Σ.Σ.Υ., βαθμού Σμηναγού, 
οποιοσδήποτε ειδικότητας. 

3.0 Διοικητής κάθε Μ.Δ. είναι αρμόδιος για την άρτια 
λειτουργία της Μοίρας την οποία διοικεί, την παροχή 
διοικητικής μέριμνας στους Δοκίμους, τη διαβίωση αυ¬ 
τών, τη στρατιωτική και κοινωνική διαπαιδαγώγησή 
τους, καθώς επίσης και για την καλλιέργεια, ανάπτυ¬ 
ξη, παρακολούθηση και αξιολόγηση της Στρατιωτικής 
Αγωγής. 

4. Ο Διοικητής Μοίρας Δοκίμων απουσιάζων ή κωλυ¬ 
όμενος, για χρονικό διάστημα πάνω από τριάντα (30) 
ημέρες, αντικαθίσταται με μέριμνα του Γ.Ε.Α. 

5. Στην περίπτωση που απαιτηθεί η εκπαίδευση ορι¬ 
σμένων ειδικοτήτων να παρέχεται σε εγκαταστάσεις 
άλλης Μονάδας ή εκπαιδευτικού κέντρου της Π.Α., 
μόνο για το υπόψη χρονικό διάστημα, θα συγκροτείται 
Μοίρα Δοκίμων της οποίας η οργάνωση, η σύνθεση του 
προσωπικού, η έναρξη και το πέρας λειτουργίας της θα 
αποφασίζεται από το Α.Α.Σ. 

Άρθρο 34 

Μοίρα Εξυπηρέτησης Δοκίμων (Μ.Ε.Δ.) 

1. Η Μ.Ε.Δ. υπάγεται στον Υποδιοικητή της Σχολής και 
είναι αρμόδια για την υποστήριξη των Μοιρών των Δοκί¬ 
μων σε θέματα τροφοδοσίας και καθημερινής διαβίωσης 
των Δοκίμων. 

2. Η Μ.Ε.Δ. διοικείται από εν ενεργεία αξιωματικό της 
Π.Α., απόφοιτο Α.Σ.Σ.Υ., βαθμού Σμηναγού ή Υποσμηνα- 
γού οποιοσδήποτε ειδικότητας. 

ΚΕΦΑΛΑΙΟ ΣΤ' 

ΣΥΜΒΟΥΛΙΑ 

Άρθρο 35 

Εκπαιδευτικό Συμβούλιο (Ε.Σ.) 

1. Το Ε.Σ. είναι η ανώτατη εκπαιδευτική αρχή της 
Σ.Μ.Υ.Α. και αποτελείται από τα παρακάτω όργανα: 

α. Τον Διοικητή της Σ.Μ.Υ.Α., ως πρόεδρο και 

β. Τον Υποδιοικητή της Σ.Μ.Υ.Α. 

γ.Τον Διευθυντή της Δ.Ε. Δ. 

δ. ΤονΤμηματάρχη του Τμήματος Ακαδημαϊκής Εκ¬ 
παίδευσης 

ε. Τον Τμηματάρχη του Τμήματος Στρατιωτικής Εκπαί¬ 
δευσης 

στ.ΤονΤμηματάρχη τουΤμήματος Εργαστηρίων και 

ζ. Τον Τμη ματάρχη του Τμή ματος Υποστή ριξης Εκπαί¬ 
δευσης, ως μέλη. 

2. Το Ε.Σ. βρίσκεται σε απαρτία όταν είναι παρόντες ο 
πρόεδρος ή ο νόμιμος αναπληρωτήςτου, σε περίπτωση 

απουσίας ή κωλύματος, και τουλάχιστον τέσσερα (4) από 
τα μέλη του, μεταξύ των οποίων απαραιτήτως ο Διευθυ¬ 
ντής της Δ.Ε.Δ. Οι αποφάσεις του Ε.Σ. λαμβάνονται κατά 
απόλυτη πλειοψηφία των παρόντων, ενώ σε περίπτωση 
ισοψηφίας υπερισχύει η ψήφος του προέδρου. 

3. Η λειτουργία του Ε.Σ. υποστηρίζεται από τη Γραμ¬ 
ματεία Συμβουλίων. 

4. Το Ε.Σ. συγκαλείται εγγράφως από τον πρόεδρο ή το 
νόμιμο αναπληρωτή του. Η προετοιμασία των συνεδρι¬ 
άσεων του Ε.Σ. γίνεται από τη Γραμματεία Συμβουλίων 
και περιλαμβάνει τη σύνταξη της ημερήσιας διάταξης, 
που καταρτίζεται και υπογράφεται από τον πρόεδρο. Οι 
εισηγητές των θεμάτων ορίζονται από τον πρόεδρο του 
Ε.Σ.Τα πρακτικά του Ε.Σ. τηρούνται από τον γραμματέα 
του, φυλάσσονται και διακινούνται με ευθύνη της Γραμ¬ 
ματείας Συμβουλίων. 

5. Το Ε.Σ. είναι το αρμόδιο όργανο επί όλων των θε¬ 
μάτων που αφορούν στην εκπαίδευση των Δοκίμων. 
Ειδικότερα: 

α. Εισηγείται στη Δ.Α.Ε. για τα ακόλουθα θέματα: 
αα) Την τροποποίηση του παρόντος οργανισμού, 
αβ) Την τροποποίηση, συμπλήρωση και έγκριση του 
Γενικού Προγράμματος Εκπαίδευσης και των Αναλυτικών 
Προγραμμάτων Εκπαίδευσης κάθε ειδικότητας, σύμφω¬ 
να με το άρθρο 49. 

αγ)Την κάλυψη των απαιτήσεων σε εκπαιδευτικό προ¬ 
σωπικό. 

αδ) Τ ην παύση εκπαιδευτικού προσωπικού, 
αε) Την έγκριση ανάθεσης συγγραφής βιβλίων ή εκ¬ 
παιδευτικών σημειώσεων σε στρατιωτικούς εκπαιδευτές, 
αστ) Την έγκριση χρησιμοποίησης τίτλων βιβλίων, 
αζ) Την κάλυψη των αναγκών σε μέσα και υλικά που 
υποστηρίζουν την εκπαίδευση, 
αη) Μέτρα βελτίωσης της παρεχόμενης εκπαίδευσης, 
β. Εγκρίνει τον Οδηγό Σπουδών και το Εγκόλπιο του 
Δοκίμου. 

6. Λεπτομέρειες επί εκπαιδευτικών θεμάτων, που δεν 
ρυθμίζονται ρητά στον παρόντα οργανισμό, έχουν όμως 
άμεση σχέση με τις αρμοδιότητες του Ε.Σ., ρυθμίζονται 
με αποφάσεις του Ε.Σ. 

Άρθρο 36 

Συμβούλιο Ικανότητας 

1. Το Συμβούλιο Ικανότητας έχει την αρμοδιότητα υπο¬ 
βολής αιτιολογημένης εισήγησης προς τη Δ.Α.Ε. σχετικά 
με την έκδοση απόφασης διαγραφής αποβαλλόμενου 
Δοκίμου, λόγω ανεπάρκειας στη Στρατιωτική Αγωγή. 

2. Το Συμβούλιο Ικανότητας είναι τετραμελές και απαρ¬ 
τίζεται από: 

α. Τον Διοικητή της Σ.Μ.Υ.Α., ως πρόεδρο και 
β.Τον Υποδιοικητή 
γ.Τον Διευθυντή της Δ.Ε.Δ. και 
δ.ΤονΤμηματάρχη του Τμήματος Στρατιωτικής Εκπαί¬ 
δευσης, ως μέλη. 

3. Εισηγητής ορίζεται ο Διοικητής της Μοίρας Δοκίμων, 
στην οποία ανήκει ο παραπεμπόμενος, χωρίς δικαίωμα 
ψήφου. 

4. Το Συμβούλιο Ικανότητας βρίσκεται σε απαρτία όταν 
στη σύνθεσή του μετέχει απαραιτήτως ο Διοικητής της 


Σχολής και δύο (2) τουλάχιστον από τα υπόλοιπα μέλη. 

5. Οι διαδικασίες παραπομπής, κύρωσης αποφάσεων 
και λοιπές λεπτομέρειες καθορίζονται στο άρθρο 79. 

Άρθρο 37 

Συμβούλιο Πτητικής Ικανότητας 
1 .Το Συμβούλιο Πτητικής Ικανότητας αποφαίνεται για 
την πτητική καταλληλότητα των Δοκίμων, ειδικότητας 
Ραδιοναυτίλων. 

2. Δόκιμος Ραδιοναυτίλος τίθεται υπό κρίση πτητικής 
καταλληλότητας στις ακόλουθες περιπτώσεις: 

α. Όταν από τα στοιχεία που έχουν υπολογισθεί και πα¬ 
ρασχεθεί από αυτόν στον κυβερνήτη του αεροσκάφους 
(Α/Φ) ή ελικοπτέρου (Ε/Π) και γενικά από λαθεμένους 
υπολογισμούς και ενέργειέςτου, κατά την εκτέλεση μιας 
πτήσης, τέθηκε ή ήταν δυνατό να τεθεί σε κίνδυνο η 
ασφάλειά της. 

β. Οταν σε πτήση εξέτασης ή αξιολόγησης που προ- 
βλέπεται από την εκάστοτε ισχύουσα διαταγή εκπαίδευ¬ 
σης βαθμολογηθεί με βαθμολογία από μηδέν (0) έως 
πενήντα εννέα τοις εκατό (59 %). 

γ. Όταν μετά τις τέσσερις (4) πρώτες εξόδους του στα¬ 
δίου Πτητικής Εκπαίδευσης και σε δύο (2) συνεχόμενες 
πτήσεις βαθμολογηθεί με βαθμολογία από μηδέν (0) έως 
σαράντα εννέα τοις εκατό (49%), ή σε τρεις (3) συνεχόμε¬ 
νες πτήσεις με βαθμολογία από μηδέν (0) έως πενήντα 
εννέα τοις εκατό (59%). 

δ. Όταν το σαράντα τοις εκατό (40%) και άνω των πτή¬ 
σεων της πρώτης ενότητας του σταδίου ή το είκοσι τοις 
εκατό (20%) και άνω των πτήσεων του συνόλου της Πτη¬ 
τικής Εκπαίδευσης, βαθμολογηθεί με βαθμολογία από 
μηδέν (0) έως πενήντα εννέα τοις εκατό (59%). 

ε. Εάν κατά την εκπαίδευση στον εξομοιωτή πτήσεων, 
βαθμολογηθεί: 

αα) Μετά τις τρεις (3) πρώτες εξόδους του σταδίου και 
σε τρεις (3) συνεχόμενες πτήσεις, με βαθμολογία από 
μηδέν (0) έως πενήντα εννέα τοις εκατό (59%). 

αβ) Στο είκοσι τοις εκατό (20%) των πτήσεων του στα¬ 
δίου και όχι λιγότερες από τρεις (3), με βαθμολογία από 
μηδέν (0) έως πενήντα εννέα τοις εκατό (59%). 

στ. Όταν αποτύχει σε δύο (2) συνεχόμενες γραπτές 
αξιολογήσεις ή εξετάσεις εδάφους που διενεργούνται 
από τη Σ.Μ.Υ.Α. τη Μονάδα ή την προϊστάμενη Αρχή. 

ζ. Όταν αποτύχει σε τέσσερις (4) συνεχόμενες ή οκτώ 
(8) μη συνεχόμενες, προβλεπόμενες από την εκάστοτε 
ισχύουσα διαταγή εκπαιδεύσεως, προφορικές εξετάσεις 
κατά την ομαδική προ πτήσεως ενημέρωση. 

η. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ' επανάληψη κατέληξε μάταιη 
η εκτέλεση της αποστολής., Περιπτώσεις απειθαρχίας 
συνιστούν ιδίως η πλημμελής εκτέλεση των καθηκόντων 
του σε πτήση, άρνηση εκτέλεσης των καθηκόντων του, 
ή άρνηση εκτέλεσης πτήσης χωρίς επαρκή αιτιολόγηση. 

θ. Όταν εκφράζει εγγράφως απαρέσκεια για τις πτή¬ 
σεις. 

ι. Όταν παρουσιάζεται για πτήση μετά από χρήση οι¬ 
νοπνευματωδών ποτών. Η χρήση αυτή διαπιστώνεται 

από το Διοικητή ή τον Αξιωματικό Εκπαίδευσης του 
Ανεξάρτητου Σμήνους/Μοίρας ή το Διοικητή ή Υποδι¬ 
οικητή της Μονάδας στην οποία παρέχεται η Πτητική 
Εκπαίδευση και βεβαιώνεται από υγειονομικά όργανα 
με χρήση αναγνωρισμένης και αξιόπιστης συσκευής ή 
με εργαστηριακές εξετάσεις. Σε περίπτωση άρνησης πα¬ 
ροχής συγκατάθεσης στη διαδικασία διακρίβωσης της 
χρήσης οινοπνευματωδών ποτών από τα υγειονομικά 
όργανα και εφόσον δεν υφίσταται τεκμηριωμένα ιατρι¬ 
κός λόγος για αυτό εφαρμόζεται η παρ. 5. 

3. Στις περιπτ. α', β', γ' και ε' (αα) της παρ. 2, ο παραπε- 
μπόμενος εξετάζεται για την πτητική του καταλληλότητα 
λόγω μειωμένης πτητικής ικανότητας, με πτήση Δοκιμής 
Προόδου από τον Αξιωματικό Εκπαίδευσης (Α.Ε.), στον 
αέρα για τις περιπτ. α', β' και γ' ενώ για την περίπτ. ε' 
(αα) σε πτήση στον εξομοιωτή πτήσεων. Εάν λάβει βαθ¬ 
μολογία: 

α. Από εξήντα τοις εκατό (60%) και άνω, συνεχίζει την 
εκπαίδευσή του με άλλο εκπαιδευτή. 

β. Από μηδέν (0) έως πενήντα εννέα τοις εκατό (59%), 
παραπέμπεται στο Διοικητή Μοίρας για εκ νέου εξέτα¬ 
ση Δοκιμής Προόδου σε πτήση αέρος ή σε πτήση στον 
εξομοιωτή πτήσεων κατά περίπτωση. 

4. Στην περίπτ. ζ' της παρ. 2, ο παραπεμπόμενος εξε¬ 
τάζεται από τον Α.Ε. σε γραπτές εξετάσεις εδάφους σε 
άλατα επαγγελματικά θέματα, και εφόσον σύμφωνα με 
την εκάστοτε ισχύουσα διαταγή εκπαιδεύσεως κριθεί: 

α. Επιτυχών, συνεχίζει τις πτήσεις. 

β. Αποτυχών, παραπέμπεται στο Συμβούλιο Πτητικής 
Ικανότητας. 

5. Στις περιπ. δ', ε' (αβ), στ', η', θ' και ι' της παρ. 2 
συντάσσεται ειδική έκθεση από το Διοικητή Μοίρας και 
ο κρινόμενος παραπέμπεται στο Συμβούλιο Πτητικής 
Ικανότητας για κρίση της πτητικής του καταλληλότητας. 

6.0 Α.Ε. έχει το δικαίωμα κρίσης πτητικής καταλληλό¬ 
τητας μόνο μία φορά. Δόκιμος που τίθεται για δεύτερη 
φορά υπάτην κρίση του Α.Ε., κατά τις περιπτ. α', β' και γ' 
της παρ. 2 παραπέμπεται στο Διοικητή Μοίρας για κρίση, 
ενώ κατά τις περιπτ. ε' (αα) και ζ'της ίδιας παραγράφου 
παραπέμπεται στο Συμβούλιο Πτητικής Ικανότητας. 

7. Δόκιμος κρίνεται από τον Διοικητή Μοίρας, με εξέ¬ 
ταση στον αέρα σε πτήση Δοκιμής Προόδου, και εάν 
βαθμολογηθεί με βαθμολογία: 

α. Από εξήντα τοις εκατό (60%) και άνω, συνεχίζει την 
εκπαίδευσή του με άλλο εκπαιδευτή. 

β. Από μηδέν (0) έως πενήντα εννέα τοις εκατό (59%), 
παραπέμπεται στο Συμβούλιο Πτητικής Ικανότητας. 

8. Δόκιμος που παραπέμπεται στον Διοικητή Μοίρας 
για δεύτερη φορά: 

α. Στην περίπτωση που κατά τη προηγούμενη εξέταση 
Δοκιμής Προόδου είχε βαθμολογηθεί από εξήντα τοις 
εκατό (60%) και άνω υποβάλλεται σε νέα αίτηση εξέτα¬ 
σης Δοκιμής Προόδου στον αέρα για τις περιπτ. α', β' και 
γ' της παρ. 2 ή στον εξομοιωτή πτήσεων για την περίπτ. 
ε' (αα) της ίδιας παραγράφου από το Διοικητή Μοίρας, 
σύμφωνα με τις διατάξεις της παρ. 6. 

β. Στην περίπτωση που κατά τη προηγουμένη εξέτα¬ 
ση Δοκιμής Προόδου είχε βαθμολογηθεί από μηδέν (0) 
έως πενήντα εννέα τοις εκατό (59%) παραπέμπεται στο 
Συμβούλιο Πτητικής Ικανότητας για κρίση πτητικής κα¬ 
ταλληλότητας. 


9. Οι αξιολογήσεις αέρος και εδάφους γίνονται με 
βάση τα κριτήρια απόδοσης που καθορίζονται από την 
εκάστοτε ισχύουσα Διαταγή Εκπαίδευσης για το στάδιο 
Πτητικής Εκπαίδευσης της Σ.Μ.Υ.Α. που εκδίδει η ΔΑΕ. 

10. Το Συμβούλιο Πτητικής Ικανότητας αποτελείται 
από τους παρακάτω αξιωματικούς: 

α. Τον Διοικητή της Σ.Μ.Υ.Α., ως πρόεδρο. 

β. Δύο (2) αξιωματικούς ειδικότητας Ραδιοναυτίλου 
ή Ιπταμένου, ως μέλη, οι οποίοι ορίζονται με διαταγή 
τηςΔ.Α.Ε. 

11. Εισηγητής στο Συμβούλιο είναι ο Διοικητής της 
Μοίρας στην οποία παρέχεται η Πτητική Εκπαίδευση. 

12. Για την παραπομπή Δοκίμου στο Συμβούλιο 
Πτητικής Ικανότητας, ο Διοικητής Μοίρας στην οποία 
παρέχεται η Πτητική Εκπαίδευση συμπληρώνει ειδική 
έκθεση την οποία υποβάλλει αμελλητί στον Διοικητή 
της Σ.Μ.Υ.Α. 

13.0 Διοικητής της Σ.Μ.Υ.Α. εκδίδει διαταγή συγκρότη¬ 
σης του Συμβουλίου Πτητικής Ικανότητας, το αργότερο 
εντός πέντε (5) εργάσιμων ημερών από την ημερομηνία 
περιέλευσης σε αυτόν της ειδικής έκθεσης της παρ. 12. 

14. Κατά τη συνεδρίαση του Συμβουλίου Πτητικής Ικα¬ 
νότητας, ο παραπεμπόμενος εκθέτει τις απόψεις του για 
την πτητική του ικανότητα. 

15. Οι διατάξεις που αφορούν στη συγκρότηση, στη 
σύνθεση, στις συνεδριάσεις, στη λειτουργία και στη λήψη 
αποφάσεων των συλλογικών οργάνων του ν.2690/1999 
(Α' 45) εφαρμόζονται και για το Συμβούλιο Πτητικής Ικα¬ 
νότητας του παρόντος άρθρου. 

16. Εάν η απόφαση είναι υπέρ της συνέχισης της Πτη¬ 
τικής Εκπαίδευσης του παραπεμπόμενου, συνεχίζεται η 
εκπαίδευσή του με άλλον εκπαιδευτή. 

17. Εάν η απόφαση είναι κατά της συνέχισης της Πτητι¬ 
κής Εκπαίδευσης του παραπεμπόμενου, υποβάλλεται με 
μέριμνα του Διοικητή της Σ.Μ.Υ.Α., το σχετικό πρακτικό 
του Συμβουλίου και ο ατομικός φάκελος εκπαίδευσης του 
παραπεμπόμενου, προκειμένου να επικυρωθεί η απόφα¬ 
ση από το Διοικητή της ΔΑΕ. Σε περίπτωση επικύρωσής 
της, εφαρμόζονται τα καθοριζόμενα στο άρθρο 78. 

18. Σε κάθε περίπτωση κρίσης πτητικής καταλληλότη¬ 
τας, η απόφαση του Συμβουλίου τίθεται στον ατομικό 
φάκελο του παραπεμφθέντος Δοκίμου. 

ΜΕΡΟΣ ΤΡΙΤΟ 

ΕΙΣΑΓΩΓΙΚΕΣ ΕΞΕΤΑΣΕΙΣ 

ΚΕΦΑΛΑΙΟ Α' 

ΔΙΑΓΩΝΙΣΜΟΣ ΕΠΙΛΟΓΗΣ ΥΠΟΨΗΦΙΩΝ 

Άρθρο 38 

Προκήρυξη διαγωνισμού 

Στην προκήρυξη του διαγωνισμού επιλογής, που εκ- 
δίδεται κάθε εκπαιδευτικό έτος, σύμφωνα με τις ισχύ- 
ουσες διατάξεις, αναγράφονται, μεταξύ άλλων, και τα 
ακόλουθα: 

α. Ο αριθμός των εισακτέων σπουδαστών στη Σ.Μ.Υ.Α. 
ανά κατεύθυνση. Ειδικότερα για την κατεύ 

β.Ταπροσόντα καιταδικαιολογητικάπου απαιτούνται 
για τη συμμετοχή των υποψηφίων στον διαγωνισμό, μαζί 
με τα υποδείγματα των δικαιολογητικών. 

γ. Η προθεσμία, ο τρόπος και ο τόπος υποβολής των 
δικαιολογητικών. 

δ. Ο τόπος και η η μερομηνία έναρξης των προκαταρ¬ 
κτικών εξετάσεων (Π.Κ.Ε.). 

ε. Οι ισχύουσες διατάξεις του π.δ. 11/2014 (Α' 17), όπως 
ισχύει κάθε φορά, με βάση τις οποίες γίνεται η υγειονο¬ 
μική εξέταση των υποψηφίων, καθορίζεται η ελάχιστη 
επιτρεπόμενη οπτική και ακουστική οξύτητα καθώς και 
τα κυριότερα νοσήματα και σωματικές ατέλειες για τα 
οποία ο υποψήφιος κρίνεται ακατάλληλος από πλευράς 
υγείας. 

στ. Τα αγωνίσματα της αθλητικής δοκιμασίας, ο τρό¬ 
πος διεξαγωγής τους και τα απαιτούμενα ελάχιστα όρια 
επίδοσης σε αυτά. 

ζ. Οι οικονομικές και λοιπές υποχρεώσεις που ανα¬ 
λαμβάνουν οι υποψήφιοι, εφόσον είναι ενήλικες ή, εάν 
είναι ανήλικοι, αυτοί που ασκούν τη γονική μέριμνα, ή 
ο επίτροπος αν τελούν σε καθεστώς επιτροπείας, εάν 
εισαχθούν στη Σ.Μ.Υ.Α. και οι συνέπειες από τη μη εκ¬ 
πλήρωση αυτών. 

η. Η υποχρέωση εκπαίδευσης των Δοκίμων σε αερο¬ 
σκάφη, όπως και κάθε άλλη και με οποιοδήποτε μέσο 
εκπαίδευση, την οποία η Υπηρεσία θα έκρινε αναγκαία. 

θ. Η υποχρέωση του υποψηφίου να φέρει μαζί του το 
δελτίο αστυνομικής του ταυτότητας ή άλλο αποδεικτικό 
στοιχείο ταυτοπροσωπίας. 

ι. Η αναλαμβανόμενη από τους κατατασσόμενους υπο¬ 
χρέωση παραμονής στις τάξεις της Π.Α. 

ια. Κάθε άλλη λεπτομέρεια που κρίνεται αναγκαία. 

Άρθρο 39 

Προσόντα υποψηφίων 

Τα απαιτούμενα προσόντα, για τη συμμετοχή των υπο¬ 
ψηφίων στο διαγωνισμό, είναι τα ακόλουθα: 

α. Να έχουν ελληνική ιθαγένεια. Γίνονται δεκτοί και 
υποψήφιοι ομογενείς που δεν έχουν την ελληνική ιθα¬ 
γένεια, την αποκτούν όμως όταν εισαχθούν στη Σχολή, 
σύμφωνα με τον Κώδικα Ελληνικής Ιθαγένειας. 

β. Να έχουν υγεία και άρτια σωματική διάπλαση, κατά 
τα οριζόμενα στο π.δ. 11/2014 (Α' 17), όπως ισχύει κάθε 
φορά. 

γ. Να έχουν συμπληρώσει το δέκατο έβδομο (17ο) 
έτος της ηλικίας τους κατά την ημερομηνία του διαγω¬ 
νισμού και να μην συμπληρώνουν το εικοστό πρώτο 
(21 ο) έως την 31 η Δεκεμβρίου του έτους που γίνεται ο 
διαγωνισμός. Κατ'εξαίρεση, μπορούν να λάβουν μέρος 
στο διαγωνισμό και οι υπηρετούντες στις Ε.Δ., οπλίτες, 
πρότακτοι οπλίτες και μαθητές Α.Σ.Ε.Ι. και Α.Σ.Σ.Υ., εφό¬ 
σον δεν συμπληρώνουν το εικοστό πρώτο (21ο) έτος 
της ηλικίας τους έως την 31 η Δεκεμβρίου του έτους που 
γίνεται ο διαγωνισμός. 

δ. Να είναι γραμμένοι οι μεν άνδρες στα Μητρώα Αρ- 
ρένων οι δε γυναίκες στα Δημοτολόγια, οποιοσδήποτε 
Δήμου ή Κοινότητας του Κράτους. 

ε. Να είναι κάτοχοι τίτλου σπουδών, που τους επιτρέπει 
τη συμμετοχή στις εξετάσεις που διεξάγονται με μέριμνα 
του Υπουργείου Παιδείας, Έρευνας και Θρησκευμάτων 
για εισαγωγή στην τριτοβάθμια εκπαίδευση. Η αναγρα¬ 
φόμενη διαγωγή στον τίτλο σπουδών να είναι τουλάχι¬ 
στον «ΚΟΣΜΙΑ». 


στ. Να μην έχουν καταδικασθεί αμετάκλητα σε ποινή 
κάθειρξης για οποιοδήποτε έγκλημα ή σε ποινή φυλά¬ 
κισης για τα αδικήματα που προβλέπονται στα άρθρα 
207 έως 211, 216 έως 218, 222, 224, 229, 235, 236, 256, 
259,336 έως 351,363,372 έως 378 και 385 έως 389 του 
Ποινικού Κώδικα ή για τα εγκλήματα της λιποταξίας και 
ανυποταξίας, σύμφωνα με το Στρατιωτικό Ποινικό Κώ¬ 
δικα, ούτε να διώκονται για κάποιο από αυτά. 

ζ. Να μην έχουν καταδικασθεί αμετάκλητα σε στέρηση 
των πολιτικών τους δικαιωμάτων. 

η. Να μην έχουν αποβληθεί στο παρελθόν από καμία 
Στρατιωτική Σχολή (Α.Σ.Ε.Ι. - Α.Σ.Σ.Υ.). 

θ. Να μην έχουν διαγράφει απολυόμενοι από τη 
Σ.Μ.Υ.Α. για τους λόγους της παρ. 1 του άρθρου 80. 
Κατ' εξαίρεση, μπορούν να επανεισαχθούν στη Σχολή, 
εφόσον έχουν διαγράφει από αυτή για τους παρακάτω 
λόγους: 

αα) Λόγω πτητικής ή υγειονομικής ακαταλληλότητας 
για την ειδικότητα του Ραδιοναυτίλου, οπότε και μπο¬ 
ρούν να εισαχθούν σε οποιαδήποτε ειδικότητα, πλην 
αυτής του Ραδιοναυτίλου. 

αβ) Εξαιτίας υποβολής δήλωσης παραίτησης προ της 
ορκωμοσίας τους ως Δοκίμων, οπότε και μπορούν να 
εισαχθούν σε οποιαδήποτε ειδικότητα. 

Άρθρο 40 

Απαιτούμενα δικαιολογητικά 

1. Τα απαιτούμενα δικαιολογητικά για την εισαγωγή 
των υποψηφίων στη Σχολή και οι διαδικασίες υποβολής 
τους, καθορίζονται στη σχετική προκήρυξη του διαγω¬ 
νισμού επιλογής σπουδαστών Α.Σ.Ε.Ι.-Α.Σ.Σ.Υ. 

2. Επιτροπή που ορίζεται με μέριμνα της Σ.Μ.Υ.Α., ελέγ¬ 
χει τα δικαιολογητικά που προβλέπεται, βάσει της ως 
άνω προκήρυξης, να προσκομίσουν οι εισαγόμενοι στη 
Σ.Μ.Υ.Α., κατά την κατάταξή τους, και καταρτίζει σχετι¬ 
κό πρωτόκολλο πληρότητας και ακρίβειας ή μη αυτών, 
το οποίο υποβάλλει στη Δ.Α.Ε. μετά την κατάταξη και 
οπωσδήποτε πριν από την ορκωμοσία τους. 

3. Τα δικαιολογητικά των τελικά εισαγομένων στη 
Σ.Μ.Υ.Α., μαζί με το πρωτόκολλο πληρότητας και ακρί¬ 
βειας, φυλάσσονται στη Σχολή μέχρι την ονομασία των 
Δοκίμων σε Σμηνίες, οπότε και υποβάλλονται στο Τμήμα 
Μητρώου της Διεύθυνσης Προσωπικού του Γ.Ε.Α. 

ΚΕΦΑΛΑΙΟ Β' 

ΠΡΟΚΑΤΑΡΚΤΙΚΕΣ ΕΞΕΤΑΣΕΙΣ - 

ΕΠΙΤΡΟΠΕΣ ΑΞΙΟΛΟΓΗΣΗΣ 

Άρθρο 41 

Προκαταρκτικές εξετάσεις 

1. Η εισαγωγή στη Σ.Μ.Υ.Α. γίνεται μέσω των εξετάσε¬ 
ων που διεξάγονται με μέριμνα του Υπουργείου Παιδεί¬ 
ας, Έρευνας και Θρησκευμάτων, κάθε ακαδημαϊκό έτος, 
κατά την κείμενη νομοθεσία. 

2.0 αριθμός των εισακτέων σπουδαστών στη Σ.Μ.Υ.Α. 
καθορίζεται με κοινή απόφαση των Υπουργών Εθνικής 
Άμυνας, Παιδείας, Έρευνας και Θρησκευμάτων, και Οι¬ 
κονομικών, σύμφωνα με την ισχύουσα νομοθεσία, μετά 
από εισήγηση του Α.Α.Σ. 

3. Απαραίτητη προϋπόθεση για την εισαγωγή υποψη¬ 
φίων στη Σ.Μ.Υ.Α., μεταξύ άλλων, είναι και η επιτυχής 
ολοκλήρωση εκ μέρους τους προκαταρκτικών εξετάσε¬ 
ων (Π.Κ.Ε.), οι οποίες αποσκοπούν στην αξιολόγηση των 
υποψηφίων ώστε να φοιτήσουν επιτυχώς στη Σ.Μ.Υ.Α. 
και να ασκήσουν το επάγγελμα του στρατιωτικού ως 
μόνιμα στελέχη, σύμφωνα με το πρότυπο του υπαξιω- 
ματικού της Π.Α. 

4. Οι Π.Κ.Ε. συμπεριλαμβάνουν την αξιολόγηση της 
επαγγελματικής καταλληλότητας (ψυχομετρική δο¬ 
κιμασία), την αξιολόγηση της σωματικής ικανότητας 
(υγειονομική εξέταση) και την αξιολόγηση της φυσικής 
κατάστασης (αθλητική δοκιμασία) των υποψηφίων. 
Οι αποτυχόντες, έστω και σε μία έκτων Π.Κ.Ε., αποκλεί¬ 
ονται της περαιτέρω διαδικασίας επιλογής για την κα¬ 
τάρτιση του τελικού πίνακα επιτυχόντων (εισακτέων) 
που συντάσσει το Υπουργείο Παιδείας, Έρευνας και Θρη¬ 
σκευμάτων, κατά τα οριζόμενα στο άρθρο 45. 

5. Οι Π.Κ.Ε. αφορούν τόσο στους αποκλειστικούς υπο¬ 
ψήφιους της Σ.Μ.Υ.Α. όσο και στους υποψήφιους των 
άλλων Α.Σ.Ε.Ι. και Α.Σ.Σ.Υ. που δηλώνουν συμμετοχή και 
στη Σ.Μ.Υ.Α. 

6. Στις Π.Κ.Ε. συμμετέχουν οι υποψήφιοι οι οποίοι 
έχουν τα προσόντα και έχουν καταθέσει τα απαιτούμε- 
να δικαιολογητικά, σύμφωνα με τα καθοριζόμενα στα 
άρθρα 39 και 40. 

7. Οι Π.Κ.Ε. προγραμματίζονται, οργανώνονται και 
υλοποιούνται με μέριμνα της Δ.Α.Ε., όπως προβλέπεται 
από την κείμενη νομοθεσία και τον παρόντα οργανισμό. 

8. Οι Π.Κ.Ε. διεξάγονται στη βάση αναλυτικού ημερο¬ 
λογιακού προγράμματος που εκπονείται με μέριμνα της 
Δ.Α.Ε. και περιλαμβάνει τον διαχωρισμό των υποψηφίων 
σε ομάδες, τις ημερομηνίες και τους τόπους διεξαγωγής 
των Π.Κ.Ε. 

9. Οι Π.Κ.Ε. διεξάγονται κατά σειρά, δηλαδή πρώτα η 
ψυχομετρική δοκιμασία, έπειτα η υγειονομική εξέταση 
και τέλος η αθλητική δοκιμασία. Με την ολοκλήρωση 
κάθε σταδίου, οι υποψήφιοι κρίνονται ως κατάλληλοι 
ή ακατάλληλοι. Οι κριθέντες ως ακατάλληλοι αποκλείο¬ 
νται της συμμετοχής στην επόμενη εξέταση ή δοκιμασία. 
Κατά τον ίδιο τρόπο αποκλείονται και οι υποψήφιοι που 
δεν προσέρχονται τις ορισμένες η μέρες και ώρες για να 
υποβληθούν σε κάποια από τις δοκιμασίες - εξετάσεις 
ή τις διακόπτουν για οποιονδήποτε λόγο. Κατ'εξαίρεση, 
όσοι υποψήφιοι δεν παρουσιασθούν ή διακόψουν τις 
Π.Κ.Ε., για λόγους ανωτέρας βίας, είναι δυνατόν, μετά από 
αίτησή τους και έγκριση της Δ.Α.Ε., να ενταχθούν σε άλλη 
ομάδα υποψηφίων. Ως λόγοι ανωτέρας βίας νοούνται η 
ασθένεια ή ο τραυματισμός του υποψήφιου, ο θάνατος 
μέλουςτης οικογένειάςτου και η αδυναμία μετακίνησης 
λόγω θεομηνίας. Σε κάθε περίπτωση οι λόγοι πρέπει να 
πιστοποιούνται εγγράφως με ευθύνη του υποψήφιου. 
Μετά την παρέλευση τηςτελευταίας ημέρας διεξαγωγής 
των δοκιμασιών, σύμφωνα με το εκπονηθέν πρόγραμμα, 
καμία εξέταση και για οποιονδήποτε λόγο δεν πραγμα¬ 
τοποιείται. 

10. Επανάληψη ή επανεξέταση των δοκιμασιών-εξε- 
τάσεων, για όσους κατά τα διαλαμβανόμενα στην προ¬ 
ηγούμενη παράγραφο κρίνονται ακατάλληλοι, σε καμία 


περίπτωση δεν επιτρέπεται. Ομοίως δεν επιτρέπεται η 
εκτός ομάδας υποψηφίων ατομική εξέταση. 

11. Η ψυχομετρική και η αθλητική δοκιμασία διενερ- 
γούνται από επιτροπές με τις διαδικασίες που καθορίζο¬ 
νται στα άρθρα 42 και 43. Η σύνθεση και οι αρμοδιότητες 
των επιτροπών καθορίζονται στο άρθρο 44. 

12. Η υγειονομική εξέταση διενεργείται σύμφωνα με 
τα καθοριζόμενα στο άρθρο 42. 

13. Μετά την ολοκλήρωση των Π.Κ.Ε., η Δ.Α.Ε. συντάσ¬ 
σει τους πίνακες επιτυχόντων και αποτυχόντων, τους 
οποίους υποβάλλει στο Υπουργείου Παιδείας, Έρευνας 
και θρησκευμάτων και στο Γενικό Επιτελείο Εθνικής 
Άμυνας (Γ.Ε.ΕΘ.Α.), για την έκδοση του τελικού πίνακα 
επιτυχόντων για κατάταξη. 

Άρθρο 42 

Ψυχομετρικές δοκιμασίες - 

Υγειονομικές εξετάσεις 

1. Οι ψυχομετρικές δοκιμασίες πραγματοποιούνται σε 
εγκαταστάσεις της Π.Α., οι οποίες καθορίζονται με διατα¬ 
γή του Αρχηγού του Γ.Ε.Α. μετά από εισήγηση της Δ.Α.Ε. 

2. Τα αντικείμενα που περιλαμβάνει η ψυχομετρική 
δοκιμασία είναι ατομικές και ομαδικές συνεντεύξεις - 
συζητήσεις, αυτοπεριγραφή, σχεδίαση ανθρώπινης μορ¬ 
φής, γραπτές εξετάσεις και ερωτηματολόγια, μέσα από 
τα οποία διαπιστώνονται η συγκρότηση και ο βαθμός 
ωριμότητας της προσωπικότητας, οι επαγγελματικές και 
ηγετικές ικανότητες, το κίνητρο, η γενική εικόνα και η εν 
γένει συμπεριφορά του υποψήφιου ως άτομο σε συνδυ¬ 
ασμό με τη στρατιωτική ιδιότητα. Τα αντικείμενα εξετά¬ 
ζονται είτε στο σύνολό τους, είτε κατ'επιλογή μερικών εξ 
αυτών. Το περιεχόμενο των αντικειμένων, οι διαδικασίες 
εξέτασης και κάθε άλλη λεπτομέρεια διενέργειας των 
ψυχομετρικών δοκιμασιών καθορίζονται με απόφαση 
του Υπουργού Εθνικής Άμυνας, η οποία εκδίδεται με μέ¬ 
ριμνα του Γενικού Επιτελείου Εθνικής Άμυνας (Γ.Ε.ΕΘ.Α.). 

3. Εφόσον στις δοκιμασίες συμπεριλαμβάνεται και 
γραπτή εξέταση, απαγορεύεται κάθε συνεργασία με¬ 
ταξύ των υποψηφίων, καθώς και η αναγραφή του ονό¬ 
ματος τους ή άλλων σημείων αναγνώρισης εκτός του 
ορισμένου χώρου κάτω από το αδιαφανές κάλυμμα του 
εντύπου επί του οποίου διαγωνίζεται ο υποψήφιος. Κάθε 
παράβαση με σκοπό την αλλοίωση του αποτελέσματος 
των εξετάσεων, που διαπιστώνεται από την επιτροπή 
ψυχομετρικής δοκιμασίας, συνεπάγεται τον αποκλεισμό 
του υποψηφίου από την περαιτέρω εξέταση, και τον χα¬ 
ρακτηρισμό του ως ακατάλληλου. 

4. Η επιτροπή ψυχομετρικών δοκιμασιών, όπως αυτή 
καθορίζεται στο άρθρο 44, συντάσσει για κάθε υποψή¬ 
φιο Φύλλο Παρατηρήσεων σε ειδικό έντυπο, στο οποίο 
αναγράφονται τα στοιχεία του υποψήφιου, οι δοκιμασίες 
στις οποίες υποβλήθηκε, οι παρατηρήσεις της επιτροπής 
για κάθε δοκιμασία και η τελική κρίση της επιτροπής 
για την καταλληλότητα ή μη αυτού. Η τελική κρίση της 
επιτροπής συνάγεται με προφορική ψηφοφορία του 
προέδρου και των τακτικών μελών, η οποία καταγρά¬ 
φεται και υπογράφεται επί του Φύλλου Παρατηρήσεων. 
Το Φύλλο Παρατηρήσεων και το εν γένει έντυπο υλικό 
που αφορά στις ψυχομετρικές δοκιμασίες κάθε υπο- 

ψήφιου χαρακτηρίζεται εμπιστευτικό - προσωπικό και 
τηρείται στο αρμόδιο τμήμα του Κέντρου Αεροπορικής 
Ιατρικής (Κ.Α.Ι.), σύμφωνα με τη νομοθεσία που διέπει τα 
προσωπικά δεδομένα.Το υλικό αυτό τηρείται στο Κ.Α.Ι. 
για όσους κατατάσσονται στη Σ.Μ.Υ.Α., ενώ για τους λοι¬ 
πούς καταστρέφεται, μετά την παρέλευση ενός (1) έτους, 
από την ημερομηνία κρίσης της επιτροπής, από τριμελή 
επιτροπή που συγκροτείται με μέριμνα του Κ.Α.Ι. 

5. Μετά το τέλος της ψυχομετρικής δοκιμασίας κάθε 
ομάδας υποψηφίων, η επιτροπή συντάσσει πρακτικό, 
στο οποίο επισυνάπτει πίνακες κατάλληλων, ακατάλλη¬ 
λων, μη προσελθόντων και διακοψάντων. Το πρακτικό 
και οι συνημμένοι πίνακες υπογράφονται από τον πρό¬ 
εδρο και τα τακτικά μέλη της επιτροπής. Με το πρακτι¬ 
κό καλούνται όσοι υποψήφιοι κρίθηκαν κατάλληλοι να 
μεταβούν στο Κ.Α.Ι. για την υγειονομική τους εξέταση. 
Αντίγραφα του πρακτικού και των πινάκων, με μέριμνα 
του προέδρου, υποβάλλονται για υπηρεσιακή χρήση στη 
Δ.Α.Ε. Αντίγραφα του πρακτικού και των συνημμένων 
πινάκων, πλην αυτού των ακαταλλήλων, υποβάλλονται 
στο 251 Γενικό Νοσοκομείο Αεροπορίας (251 Γ.Ν.Α.), στο 
Κ.Α.Ι. και στην Ανώτατη Αεροπορική Υγειονομική Επιτρο¬ 
πή (Α.Α.Υ.Ε.), για την ενημέρωσή τους. Το πρακτικό και 
οι συνημμένοι πίνακες αναρτώνται σε ιδιαίτερα διαμορ¬ 
φωμένο σημείο εντός των εγκαταστάσεων της Σχολής. 

6. Οι αποτυχόντες υποψήφιοι μπορούν να λάβουν 
αντίγραφο των αποτελεσμάτων της προηγούμενης πα¬ 
ραγράφου μετά από αίτησή τους, η οποία υποβάλλεται 
προς τον Πρόεδρο της Σ.Μ.Υ.Α. εντός δεκαπέντε (15) 
ημερών από την ημερομηνία κοινοποίησης των σχετι¬ 
κών αποτελεσμάτων. 

7. Οι υγειονομικές εξετάσεις διενεργούνται με μέρι¬ 
μνα του Κ.Α.Ι. σύμφωνα μετοπ.δ. 11/2014 (Α' 17), όπως 
ισχύει κάθε φορά. 

8. Την τελική κρίση για την υγειονομική καταλληλό¬ 
τητα ή όχι των υποψηφίων έχει η Α.Α.Υ.Ε., σύμφωνα με 
τις διατάξεις του ν.δ. 1327/1973 (Α' 62), όπως αυτές εκά- 
στοτε ισχύουν. 

9. Για κάθε ομάδα υποψηφίων που ολοκληρώνει την 
υγειονομική εξέταση, η Α.Α.Υ.Ε. συντάσσει πρακτικό, στο 
οποίο επισυνάπτει πίνακες κατάλληλων, ακατάλληλων, 
μη προσελθόντων και διακοψάντων. Το πρακτικό και οι 
πίνακες υπογράφονται από τον Πρόεδρο της Α.Α.Υ.Ε. 
Ακολούθως, αντίγραφα του πρακτικού και των πινάκων, 
με μέριμνα του προέδρου, υποβάλλονται για υπηρεσι¬ 
ακή χρήση στη Δ.Α.Ε. και στη Σ.Μ.Υ.Α.. Με το πρακτικό 
καλούνται όσοι υποψήφιοι κρίθηκαν κατάλληλοι, να 
προσέλθουν στις αθλητικές δοκιμασίες, σύμφωνα με 
το πρόγραμμα των Π.Κ.Ε. 

10. Όσοι υποψήφιοι διακόπτουν τις ψυχομετρικές δο¬ 
κιμασίες ή τις υγειονομικές εξετάσεις για λόγους ανωτέ- 
ρας βίας, κατά τα οριζόμενα στην παρ. 9 του άρθρου 41 
του παρόντος, κατά τη νέα τους εξέταση, είτε επαναλαμ¬ 
βάνουν εξ'αρχής τις εξετάσεις, είτε συνεχίζουν το υπό¬ 
λοιπο αυτών, κατά την κρίση των αρμοδίων επιτροπών, 
γινομένης σχετικής μνείας στο πρακτικό. 

11. Οι αποφάσεις των επιτροπών ψυχομετρικών δοκι¬ 
μασιών και της Α.Α.Υ.Ε. είναι οριστικές και αμετάκλητες. 


Άρθρο 43 

Αθλητικές δοκιμασίες 

1. Οι αθλητικές δοκιμασίες διενεργούνται στις εγκατα¬ 
στάσεις της Σ.Μ.Υ.Α. Σε περίπτωση που για οποιονδήπο- 
τε λόγο δεν είναι δυνατή η χρησιμοποίηση χώρων της 
Σ.Μ.Υ.Α., ορίζεται άλλος τόπος με μέριμνα του Γ.Ε.Α. μετά 
από εισήγηση της Δ.Α.Ε. 

2. Τα απαιτούμενα αγωνίσματα για κάθε ειδικότητα 
καθώς και τα κατώτατα όρια επίδοσης ανά αγώνισμα, 
που πρέπει να επιτύχει ο υποψήφιος για να κριθεί κατάλ¬ 
ληλος, καθορίζονται με απόφαση του Υπουργού Εθνικής 
Άμυνας, η οποία δημοσιεύεται σε εύλογο χρονικό διά¬ 
στημα πριν από την έναρξη των αθλητικών δοκιμασιών. 

3. Τα αγωνίσματα εκτελούνται με τυχαία σειρά, κατά 
την κρίση της αρμόδιας επιτροπής, όπως αυτή καθορίζε¬ 
ται στο άρθρο 44. Οι υποψήφιοι που δεν πετυχαίνουν τα 
καθοριζόμενα κατώτατα όρια ή δεν προσέρχονται για να 
συμμετάσχουν στις αθλητικές δοκιμασίες, θεωρούνται 
ακατάλληλοι. 

4. Εφόσον οι καιρικές συνθήκες δεν επιτρέπουν τη 
διεξαγωγή των αγωνισμάτων, ορίζεται άλλη ημέρα διε¬ 
ξαγωγής με μέριμνα του προέδρου της επιτροπής. 

5. Μετά το τέλοςτης αθλητικής δοκιμασίας κάθε ομά¬ 
δας υποψηφίων, η επιτροπή συντάσσει πρακτικό, στο 
οποίο επισυνάπτει πίνακες κατάλληλων, ακατάλληλων, 
μη προσελθόντων και διακοψάντων. Το πρακτικό και 
οι πίνακες υπογράφονται από τον πρόεδρο και τα τα¬ 
κτικά μέλη της επιτροπής. Ακολούθως, αντίγραφα του 
πρακτικού και των πινάκων, με μέριμνα του προέδρου, 
υποβάλλονται για υπηρεσιακή χρήση στη Δ.Α.Ε. Ομοίως, 
αντίγραφα αυτών κοινοποιούνται στο Γραφείο Ενημέ¬ 
ρωσης Κοινού του Υπουργείου Εθνικής Άμυνας, καθώς 
και σε άλλα σημεία - υπηρεσίες που καθορίζονται στην 
προκήρυξη, με σκοπό την ενημέρωση των υποψηφίων. 

6. Όσοι υποψήφιοι διακόπτουν τις δοκιμασίες για λό¬ 
γους ανωτέρας βίας, κατά τα οριζόμενα στην παρ. 9 του 
άρθρου 41, κατά τη νέα τους εξέταση επαναλαμβάνουν 
εξαρχής όλα τα αγωνίσματα, γινομένης σχετικής μνείας 
στο πρακτικό. 

7. Οι αποφάσεις της επιτροπής είναι οριστικές και αμε¬ 
τάκλητες. 

Άρθρο 44 

Επιτροπές προκαταρκτικών εξετάσεων - 

Σύνθεση και αρμοδιότητες 

1. Οι επιτροπές διενέργειας ψυχομετρικών και αθλητι¬ 
κών δοκιμασιών συγκροτούνται, και τα μέλη τους ορίζο¬ 
νται, με απόφαση του Αρχηγού του Γ.Ε.Α. ως ακολούθως: 

α. Επιτροπή ψυχομετρικών δοκιμασιών: 

Η επιτροπή αυτή είναι τριμελής. Αποτελείται από δύο 
(2) ανώτερους εν ενεργεία αξιωματικούς της Π.Α., απο¬ 
φοίτους της Σχολής Ικάρων, εκ των οποίων ένας (1) ειδι¬ 
κότητας Ιπταμένου, ο οποίος ορίζεται ως πρόεδρος, και 
ένας (1) ειδικότητας Μηχανικού ή Αεράμυνας. Ως τρίτο 
μέλος συμμετέχει ένας (1) αξιωματικός ή υπάλληλος με 
ειδικότητα ψυχολόγου. Τα μέλη της επιτροπής πρέπει να 
έχουν παρακολουθήσει επιτυχώς σεμινάριο συνεντευ- 
κτών, το οποίο οργανώνεται με μέριμνα του Γ.Ε.ΕΘ.Α. 
Στην επιτροπή μετέχει ως γραμματέας ένας κατώτερος 

αξιωματικός ή ανθυπασπιστής, χωρίς δικαίωμα ψήφου. 
Σε περίπτωση που ο αριθμός των υποψηφίων είναι με¬ 
γάλος, συγκροτούνται και άλλες επιτροπές με την ίδια 
σύνθεση ώστε να συντομευθεί ο συνολικός χρόνος των 
εξετάσεων. 

β. Επιτροπή αθλητικών δοκιμασιών: 

Η Επιτροπή αυτή αποτελείται από πέντε (5) μέλη, ήτοι 
από έναν (1) ανώτερο αξιωματικό ειδικότητας Ιπταμένου 
ως πρόεδρο και τέσσερις (4) ανώτερους ή κατώτερους 
αξιωματικούς οποιοσδήποτε ειδικότητας ως τακτικά 
μέλη. Στην επιτροπή ορίζονται ως συμβουλευτικά μέλη 
καθηγητές Φυσικής Αγωγής της Σχολής Ικάρων, ανάλογα 
με τον αριθμό των υποψηφίων. Στην επιτροπή, μετέχει 
επίσης ως γραμματέας ένας κατώτερος αξιωματικός ή 
ανθυπασπιστής. 

2.0 πρόεδρος κάθε επιτροπής είναι υπεύθυνος για την 
άψογη ενάσκηση των καθηκόντων της επιτροπής του. 

3. Οι προκαταρκτικές εξετάσεις των υποψήφιων της 
ειδικότητας των Ραδιοναυτίλων και των υπόλοιπων ει¬ 
δικοτήτων, διενεργούνται χωριστά, αλλά από τις ίδιες 
επιτροπές. 

4. Υποψήφιος που κρίνεται από τις επιτροπές κατάλ¬ 
ληλος για την ειδικότητα των Ραδιοναυτίλων, θεωρείται 
αυτοδίκαια και κατάλληλος για τις λοιπές ειδικότητες της 
Σ.Μ.Υ.Α. Το αντίθετο δεν ισχύει. 

5. Οι αρμοδιότητες της επιτροπής των ψυχομετρικών 
δοκιμασιών είναι οι ακόλουθες: 

α. Ελέγχει την παρουσία των υποψηφίων, σύμφωνα με 
τον διαχωρισμό σε ομάδες και τον προγραμματισμό που 
έχει εκπονήσει η Δ.Α.Ε., όπως καθορίζεται στο άρθρο 41. 

β. Ενημερώνει τους υποψηφίους και παρέχει οδηγίες 
σχετικά με το περιεχόμενο και τον τρόπο διεξαγωγής των 
δοκιμασιών. Κατανέμει τους υποψηφίους και χορηγεί το 
απαιτούμενο έντυπο υλικό. Διεξάγει τις ψυχομετρικές 
δοκιμασίες σύμφωνα με τα προβλεπόμενα με απόλυ¬ 
τη τάξη και προσοχή και ελέγχει με σχολαστικότητα τα 
αποτελέσματα των υποψήφιων. 

γ. Συντάσσει πρακτικά και πίνακες και κοινοποιεί αυ¬ 
τούς σύμφωνα με τα καθοριζόμενα στο άρθρο 42. 

δ. Έχει κάθε άλλη αρμοδιότητα που προκύπτει από 
τις διατάξεις του παρόντος, την προκήρυξη του διαγω¬ 
νισμού και τη διαταγή του Γ.Ε.Α. με την οποία ορίζονται 
σε κάθε περίπτωση τα μέλη της. 

6. Οι αρμοδιότητες της επιτροπής αθλητικών δοκιμα¬ 
σιών είναι οι ακόλουθες: 

α. Επιθεωρεί και ελέγχει την καταλληλότητα των αθλη¬ 
τικών εγκαταστάσεων και ευκολιών του σταδίου (στίβος, 
σκάμματα, βαλβίδες και λοιπά μέσα). 

β. Ελέγχει την παρουσία των υποψηφίων σύμφωνα με 
τους πίνακες καταλλήλων που έχει συντάξει η Α.Α.Υ.Ε. και 
τους διαχωρίζει σε ομάδες. 

γ. Καθορίζει τη σειρά διεξαγωγής των αγωνισμάτων 
και ενημερώνει σχετικά τους υποψηφίους. 

δ. Ενημερώνει τους υποψηφίους και παρέχει οδηγίες 
σχετικά με τον τρόπο διεξαγωγής των αγωνισμάτων, την 
απαιτούμενη ελάχιστη για κάθε αγώνισμα επίδοση, κα¬ 
θώς και κάθε άλλη αναγκαία λεπτομέρεια σχετικά με τη 
διεξαγωγή των αγωνισμάτων. 


ε. Διεξάγει τα αγωνίσματα με απόλυτη τάξη και προ¬ 
σοχή, ελέγχοντας σχολαστικά σε κάθε αγώνισμα την 
ταυτότητα των μετεχόντων. 

στ. Τηρεί για κάθε εξεταζόμενο την επίδοση που επι¬ 
τυγχάνει σε κάθε αγώνισμα. 

ζ. Με βάση τις επιδόσεις των εξεταζόμενων, συντάσσει 
πρακτικά και πίνακες και κοινοποιεί αυτούς σύμφωνα με 
τα καθοριζόμενα στο άρθρο 43. 

η. Έχει κάθε άλλη αρμοδιότητα που προκύπτει από 
τις διατάξεις του παρόντος, την προκήρυξη του διαγω¬ 
νισμού και τη διαταγή του Γ.Ε.Α. με την οποία ορίζονται 
σε κάθε περίπτωση τα μέλη της. 

ΜΕΡΟΣ ΤΕΤΑΡΤΟ 

ΚΑΤΑΤΑΞΗ - ΟΡΚΩΜΟΣΙΑ ΠΡΩΤΟΕΤΩΝ 

Άρθρο 45 

Επιτυχόντες - Κατάταξη 

Ι.Το Υπουργείο Παιδείας, Έρευνας και Θρησκευμά¬ 
των, αφού λάβει υπόψη του τα αποτελέσματα των Π.Κ.Ε. 
και των εξετάσεων για την εισαγωγή των σπουδαστών 
στην τριτοβάθμια εκπαίδευση, εκδίδει τον τελικό πίνακα 
επιτυχόντων, ανά κατεύθυνση, στη Σ.Μ.Υ.Α., ο οποίος 
διαβιβάζεται στο Υπουργείο Εθνικής Άμυνας. 

2. Με εγκύκλιο διαταγή του Υπουργού Εθνικής Άμυνας, 
που εκδίδεται μετά την κύρωση των πινάκων επιτυχό- 
ντων, προσκαλούνται οι επιτυχόντες να παρουσιασθούν, 
σε καθορισμένη ημερομηνία, για κατάταξη στη Σ.Μ.Υ.Α. 

3. Μη παρουσίαση επιτυχόντος για κατάταξη στη 
Σ.Μ.Υ.Α., εντός πέντε (5) ημερών από την καθορισμένη 
ημερομηνία κατάταξης, επιφέρει απώλεια του δικαιώμα¬ 
τος εγγραφής του στη Σχολή. Σε περιπτώσεις ανωτέρας 
βίας, προσηκόντως αποδεδειγμένης, ο επιτυχών δύναται 
να εγγράφει στη Σχολή εντός εύλογου χρόνου και μετά 
την παρέλευση του προηγούμενου χρονικού διαστήμα¬ 
τος, αυτοπροσώπως ή με εξουσιοδοτημένο αντιπρόσωπο. 

4. Οι επιτυχόντες, με την κατάταξή τους, εγγράφονται 
στη Σ.Μ.Υ.Α. και ακολουθούν πρόγραμμα Βασικής Στρα¬ 
τιωτικής Εκπαίδευσης (Β.Σ.Ε.). 

5. Για την πλήρωση τυχόν κενών θέσεων, εφαρμόζονται 
αναλογικά οι διατάξεις του άρθρου 11 του ν.3648/2008 
(Α' 38), όπως τροποποιήθηκε και ισχύει. 

Άρθρο 46 

Βασική Στρατιωτική Εκπαίδευση 

1. Σκοπός της Βασικής Στρατιωτικής Εκπαίδευσης 
(Β.Σ.Ε.) είναι η προσαρμογή των νεοκατατασσόμενων 
Δοκίμων στο στρατιωτικό περιβάλλον της Σ.Μ.Υ.Α., η 
εκμάθηση και κατανόηση των κανόνων που διέπουν τη 
στρατιωτική αγωγή και τον στρατιωτικό τρόπο ζωής, 
καθώς και η βελτίωση της φυσικής τους κατάστασης. 

2. Η Β.Σ.Ε. περιλαμβάνει αντικείμενα στρατιωτικής εκ¬ 
παίδευσης μεταξύ των οποίων ειδικό πρόγραμμα φυσι¬ 
κής κατάστασης - ενδυνάμωσης, υποβολή σε στρατιω¬ 
τική δοκιμασία, διαλέξεις και συμβουλευτική. 

3. Η οργάνωση, η σχεδίαση, ο προγραμματισμός και 
η υλοποίηση της Β.Σ.Ε. γίνεται με ευθύνη του Διευθυντή 
της Δ.Ε.Δ., από αξιωματικούς και υπαξιωματικούς εκπαι¬ 
δευτές της Σ.Μ.Υ.Α. και από καθηγητές ειδικότητας Φυ- 

σικής Αγωγής, με την ενεργό συμμετοχή της Διοικούσας 
Τάξης των Δοκίμων και της Υγειονομικής Υπηρεσίας της 
123 ΣμηναρχίαςΤεχνικής Εκπαίδευσης (Σ.Τ.Ε.). 

4. Λεπτομέρειες που αφορούν στην ελάχιστη χρονι¬ 
κή διάρκεια, στο αναλυτικό ημερήσιο και εβδομαδιαίο 
πρόγραμμα, στα εκπαιδευτικά αντικείμενα, στον τρόπο 
διεξαγωγής των διαφόρων εκπαιδεύσεων, στις αρχές 
και στους περιορισμούς που τις διέπουν, στην υγειονο¬ 
μική κάλυψη, στη συμβουλευτική, στο επιφορτιζόμενο 
προσωπικό και σε κάθε άλλο σχετικό με τα παραπάνω 
θέμα, περιέχονται στον οδηγό σπουδών, σε Βασική Δι¬ 
αταγή που εκδίδει ο Διοικητής της Δ.Α.Ε., στο εγκόλπιο 
του Δοκίμου και σε Διαταγή Μονίμου Ισχύος (ΔΜΙ) που 
εκδίδει ο Διοικητής της Σ.Μ.Υ.Α. 

5. Η Β.Σ.Ε διαρκεί κατ' ανώτατο μέχρι σαράντα (40) 
ημέρες. 

Άρθρο 47 

Απονομή ειδικοτήτων 

1. Οι επιτυχόντες, μετά την κατάταξή τους στη Σχολή 
και πριν από την ορκωμοσία τους ως Δοκίμων, κατα- 
νέμονται, πρώτα ποσοτικά και έπειτα ονομαστικά, σε 
ειδικότητες. Η ποσοτική κατανομή σε συγκεκριμένη 
ειδικότητα καθορίζεται από το Α.Α.Σ., σύμφωνα με τις 
εκάστοτε ανάγκες της Π.Α. Η ονομαστική κατανομή και 
ένταξη των Δοκίμων σε ειδικότητες, ανά κατεύθυνση, 
πραγματοποιείται από επιτροπή που αποτελείται από 
τον Διοικητή της Σχολής, ως πρόεδρο, και μέλη τους: 

α. Υποδιοικητή 

β. Διευθυντή της Δ.Ε. Δ. 

γ.Τμηματάρχη του Τμήματος Ακαδημαϊκής Εκπαίδευ¬ 
σης 

δ. Τμηματάρχη του Τμήματος Στρατιωτικής Εκπαίδευ¬ 
σης. 

2. Για την ονομαστική κατανομή, λαμβάνονται υπόψη 
η σειρά επιτυχίας των Δοκίμων στις πανελλήνιες εξετά¬ 
σεις, ανά κατεύθυνση, και τρεις (3) επιθυμίες τους που 
αποτυπώνονται σε υπεύθυνη δήλωση. 

3. Κατά την ονομαστική κατανομή και ένταξη των Δο¬ 
κίμων σε ειδικότητες, ακολουθείται η εξής διαδικασία: 

α. Οι πρώτοι στη σειρά επιτυχίας, ανά κατεύθυνση, και 
σε ποσοστό δεκαπέντε τοις εκατό (15%) του συνολικού 
αριθμού των Δοκίμων, με βάση τον πίνακα σειράς επι¬ 
τυχίας στις πανελλήνιες εξετάσεις, επιλέγουν την επιθυ¬ 
μητή ειδικότητα, όχι όμως πέραν του τριάντα τοις εκατό 
(30%) της καθορισμένης από το Α.Α.Σ. δύναμης της ειδι¬ 
κότητας. Στην περίπτωση που δε δύνανται να επιλέξουν 
την επιθυμητή ειδικότητα λόγω κάλυψηςτου ποσοστού 
του τριάντα τοις εκατό (30%) των θέσεων, λαμβάνουν 
την ειδικότητα της επιθυμίας τους ως τέταρτη, πέμπτη 
κ.ο.κ επιλογή. 

β. Η διαδικασία απονομής ειδικότητας, για κάθε κα¬ 
τεύθυνση, με κλήρωση, είναι η εξής: 

αα) Οι Δόκιμοι που συμμετέχουν χωρίζονται σε ισάριθ¬ 
μες ομάδες 5 έως 20 ατόμων, ανάλογα με τον αριθμό των 
εισακτέων ανά κατεύθυνση και σύμφωνα με τη σειρά 
κατάταξης του πίνακα επιτυχόντων των εισαγωγικών 
εξετάσεων. Οι Δόκιμοι που δεν καθίσταται δυνατό να 
συγκροτήσουν αντίστοιχη ομάδα, κατανέμονται ανά 


ένας στις υφιστάμενες ομάδες, αρχής γενομένης από 
την τελευταία. 

αβ) Οι διατιθέμενες θέσεις ανά ειδικότητα σε κάθε ομά¬ 
δα προκύπτουν από τον ακόλουθο μαθηματικό τύπο: 

X = (Α χ Β): Γ, όπου 

X: ο αριθμός των διατιθέμενων θέσεων ειδικότητας 
ανά ομάδα 

Α: ο συνολικός αριθμός θέσεων της ειδικότητας 

Β: η δύναμη κάθε ομάδας και 

Γ: ο συνολικός αριθμός των Δοκίμων που συμμετέχουν 
στις ομάδες. 

αγ) Όταν ο αριθμός διατιθέμενων θέσεων ειδικότητας 
ανά ομάδα προκύπτει με μορφή δεκαδικού αριθμού, 
τότε το ποσοστό των δεκαδικών ψηφίων μεταφέρεται 
στην επόμενη ομάδα (από την πρώτη στη δεύτερη, από 
τη δεύτερη στην τρίτη, κ.ο.κ.) μέχρι να συμπληρωθεί η 
ακέραια μονάδα. 

αδ) Προκειμένου ο αριθμός των θέσεων ειδικότητας 
να γίνει ίσος με τον αριθμό των Δοκίμων της ομάδας, 
δύναται να μεταφερθεί/ούν θέση/εις ειδικότητας/ων από 
μια ομάδα σε άλλη, από ειδικότητες που διαθέτουν το 
μεγαλύτερο αριθμό θέσεων (όχι περισσότερες από μία 
θέση από κάθε ειδικότητα). 

αε) Στην περίπτωση που ο αριθμός των θέσεων μιας ει¬ 
δικότητας είναι μικρότερος από τον αριθμό των ομάδων, 
οι θέσεις κατανέμονται ανά μία στις ομάδες αρχίζοντας 
από την πρώτη. 

αστ) Για την κλήρωση της σειράς επιλογής της ειδικό¬ 
τητας τοποθετούνται σε κληρωτίδα κλήροι (αριθμοί) ίσοι 
προς τον αριθμό των Δοκίμων της ομάδας και ο πρώτος 
Δόκιμος της ομάδας, κατά σειρά εισαγωγής στη Σχολή, 
επιλέγει κλήρο. Ακολουθεί ο δεύτερος, ο τρίτος, κ.ο.κ. 
Η ίδια διαδικασία ακολουθείται και για τις υπόλοιπες 
ομάδες. Στη συνέχεια, ο Δόκιμος που κληρώθηκε με τον 
αριθμό ένα (1) επιλέγει πρώτος την ειδικότητα, από αυτές 
που έχουν διατεθεί στην ομάδα του, και ακολουθούν οι 
υπόλοιποι Δόκιμοι. Κατά τη διαδικασία της κλήρωσης για 
τη σειρά επιλογής, παρίστανται όλοι οι Δόκιμοι. 

4. Μετά την ολοκλήρωση της διαδικασίας απονομής 
ειδικοτήτων, είναι δυνατή, η αμοιβαία αλλαγή ειδικό¬ 
τητας μεταξύ Δοκίμων της ίδιας κατεύθυνσης, εφόσον 
το επιθυμούν και αφού υπογράψουν σχετική υπεύθυνη 
δήλωση. Στην περίπτωση που για μία (1) θέση συγκεκρι¬ 
μένης ειδικότητας υπάρχουν επιθυμίες περισσότερων 
Δοκίμων, είτε πρόκειται για Δοκίμους που έχουν την ίδια 
ειδικότητα είτε για Δοκίμους με διαφορετικές μεταξύ 
τους ειδικότητες, τότε πραγματοποιείται κλήρωση. 

5. Η διαδικασία απονομής ειδικοτήτων εφαρμόζεται 
για όλες τις ειδικότητες, πλην της ειδικότητας των Ραδι- 
οναυτίλων, στην οποία οι Δόκιμοι εντάσσονται εξ'αρχής, 
κατόπιν δήλωσης επιθυμίας στο μηχανογραφικό δελτίο 
υποψηφίου των πανελλήνιων εξετάσεων. 

Άρθρο 48 
Ορκωμοσία 

1. Με το πέρας της Β.Σ.Ε. οι Δόκιμοι δίνουν σε ειδική τε¬ 
λετή τον προβλεπόμενο όρκο ή την προβλεπόμενη, ανά¬ 
λογα με τις θρησκευτικές τους πεποιθήσεις, υπόσχεση. 

2. Μετά την ολοκλήρωση της τελετής ορκωμοσίας, 
συντάσσεται για κάθε Δόκιμο σχετικό πρωτόκολλο, το 
οποίο υπογράφεται από τριμελή επιτροπή που ορίζει ο 
Διοικητής της Σ.Μ.Υ.Α. και από τους ορκισθέντες/υπο- 
σχεθέντες.Τα πρωτόκολλα θεωρούνται από το Διοικητή 
της Σ.Μ.Υ.Α., τηρούνται και διακινούνται με μέριμνα της 
Σ.Μ.Υ.Α. 

ΜΕΡΟΣ ΠΕΜΠΤΟ 

ΘΕΜΑΤΑ ΕΚΠΑΙΔΕΥΣΗΣ 

ΚΕΦΑΛΑΙΟ Α' 

ΟΡΓΑΝΩΣΗ ΣΠΟΥΔΩΝ - ΕΙΔΗ ΕΚΠΑΙΔΕΥΣΗΣ - 

ΕΞΕΤΑΣΕΙΣ 

Άρθρο 49 

Οργάνωση σπουδών 

1. Η εκπαίδευση στη Σ.Μ.Υ.Α. κατανέμεται σε εκπαι¬ 
δευτικά έτη. Κάθε εκπαιδευτικό έτος ξεκινά την 1 η Σε¬ 
πτεμβρίου και λήγει την 31 η Αυγούστου του επόμενου 
ημερολογιακού έτους, με διακοπές στις εορτές των Χρι¬ 
στουγέννων και του Πάσχα, καθώς και κατά τη θερινή πε¬ 
ρίοδο, ανάλογα με τις ανάγκες της Σ.Μ.Υ.Α.Το ακαδημαϊ¬ 
κό έτος έχει την ίδια χρονική διάρκεια με το εκπαιδευτικό 
έτος και οργανώνεται σε δύο (2) ακαδημαϊκά εξάμηνα 
(χειμερινό - εαρινό). Το χειμερινό εξάμηνο αρχίζει την 
1η Σεπτεμβρίου κάθε ημερολογιακού έτους και λήγει 
την ημέρα περάτωσης των εξετάσεων του χειμερινού 
εξαμήνου. Το εαρινό εξάμηνο αρχίζει αμέσως μετά την 
περάτωση των εξετάσεων του χειμερινού εξαμήνου και 
λήγειτην 31 η Αυγούστου του ιδίου ακαδημαϊκού έτους. 

2. Με εισήγηση του Ε.Σ. και έγκριση της Δ.Α.Ε. μπορεί 
να ορισθεί διαφορετική ημερομηνία έναρξης και λήξης 
του εκπαιδευτικού έτους - ακαδημαϊκών εξαμήνων. 

3. Κάθε ακαδημαϊκό εξάμηνο περιλαμβάνει τουλάχι¬ 
στον δεκατρείς (13) εβδομάδες διδασκαλίας και δύο (2) 
εβδομάδες εξετάσεων. 

4. Οι σπουδές αναλύονται στο Γενικό Πρόγραμμα Εκ¬ 
παίδευσης (Γ.Π.Ε.) για κάθε σειρά Δοκίμων που εισέρχεται 
στη Σ.Μ.Υ.Α., μέχρι πέρατος της εκπαίδευσής τους, και 
για κάθε κατεύθυνση και ειδικότητα.Το Γ.Π.Ε. υποβάλλε¬ 
ται για έγκριση στη Δ.Α.Ε. από το Ε.Σ., το αργότερο μέχρι 
το τέλος Φεβρουάριου κάθε έτους, και περιλαμβάνει κατ' 
ελάχιστο τα παρακάτω: 

α. Τους τίτλους και το περιεχόμενο των μαθημάτων 
Ακαδημαϊκής, Στρατιωτικής και Πτητικής Εκπαίδευσης. 

β. Τις εβδομαδιαίες, εξαμηνιαίες και συνολικές ώρες 
διδασκαλίας, ανάλογα με το είδος της εκπαίδευσης. 

γ.Τη χρονική αλληλουχία και αλληλεξάρτηση μεταξύ 
των μαθημάτων Ακαδημαϊκής και Στρατιωτικής Εκπαί¬ 
δευσης και των εξεταστικών περιόδων. 

5. Το εγκεκριμένο από τη Δ.Α.Ε. Γ.Π.Ε. ισχύει από το 
επόμενο εκπαιδευτικό έτος. Τροποποιήσεις του Γ.Π.Ε. 
γίνονται με έγκριση της Δ.Α.Ε. κατόπιν εισήγησης του 
Ε.Σ. και ισχύουν ομοίως από το επόμενο έτος σπουδών. 

6. Για την κατάρτιση του Γ.Π.Ε. ανά ειδικότητα, το Ε.Σ. 
λαμβάνει υπόψη του τις κατευθυντήριες οδηγίες του 
Γ.Ε.Α. 


7. Μετά την έγκριση του Γ.Π.Ε. και μέχρι την 31 η Μαρτί¬ 
ου κάθε έτους, το Ε.Σ., κατόπιν εισήγησης του Διευθυντή 
της Δ.Ε.Δ., υποβάλει στη Δ.Α.Ε. για έγκριση τα Αναλυτικά 
Προγράμματα Εκπαίδευσης, που περιλαμβάνουν, για το 
επόμενο εκπαιδευτικό έτος, τον διαχωρισμό των Δοκί¬ 
μων σε εκπαιδευτικά τμήματα και το χρονοδιάγραμμα 
κάλυψης όλων των αντικειμένων της εκπαίδευσης που 
παρέχει η Σ.Μ.Υ.Α. για κάθε τμήμα, κατεύθυνση και ει¬ 
δικότητα. 

8. Ανά εκπαιδευτικό έτος και μετά από την έγκριση 
των Αναλυτικών Προγραμμάτων Εκπαίδευσης από τη 
Δ.Α.Ε., ο Διευθυντής της Δ.Ε.Δ. εισηγείται προς το Ε.Σ. 
την έγκριση του Οδηγού Σπουδών της Σ.Μ.Υ.Α. 

9.0 Οδηγός Σπουδών περιέχει, κατ'ελάχιστο, τα εξής 
θέματα: 

α. Την ιστορία της Σ.Μ.Υ.Α. 

β.Την παρεχόμενη εκπαίδευση (Ακαδημαϊκή, Στρατι¬ 
ωτική και Πτητική). 

γ. Τις ειδικότητες της Σχολής ανά Κατεύθυνση. 

δ. Το πρόγραμμα των μαθημάτων και τα αντικείμενα 
της εκπαίδευσης ανά ειδικότητα. 

ε. Το εκπαιδευτικό προσωπικό της Σχολής 

στ.Το οργανόγραμμα εκπαιδευτικής λειτουργίας της. 

ζ. Λοιπές δραστηριότητες (εκπαιδευτικές επισκέψεις- 
αθλητικοί αγώνες-τελετές κ.λ.π.). 

10. Το σύνολο της παρεχόμενης εκπαίδευσης, καθώς 
και τα αποτελέσματα και οι επιδόσεις των Δοκίμων, πα- 
ρακολουθούνται και καταχωρίζονται σε έντυπα, ανά¬ 
λογα με το είδος της εκπαίδευσης και σε κατάλληλο 
μηχανογραφημένο πρόγραμμα. 

11. Επιτρέπεται μάθημα εξαμήνου να διδάσκεται από 
διαφορετικά μέλη του εκπαιδευτικού προσωπικού. Ο Δι¬ 
ευθυντής της Δ.Ε.Δ. σε συνεργασία μετουςΤμηματάρχες 
των Τμημάτων Ακαδημαϊκής ή Στρατιωτικής Εκπαίδευ¬ 
σης, ανάλογα με το είδος της εκπαίδευσης στο οποίο 
ανήκει το υπόψη μάθημα, συντονίζει την ομοιομορφία 
της διδασκαλίας ως προς το περιεχόμενο και την έκταση 
της διδακτέας ύλης, των ασκήσεων, των εργαστηρίων, 
των εξετάσεων (κοινά θέματα από όλους του διδάσκο¬ 
ντες) και την ενιαία πολιτική βαθμολόγησης αυτών. 

12. Στους Δοκίμους, εκτός από την εκπαίδευση που 
προβλέπεται να τους παρασχεθεί μέσα από τα προ¬ 
γράμματα της ειδικότητάς τους, μετά την ολοκλήρωση 
του 2ου έτους σπουδών, μπορεί να τους παρασχεθεί 
και ειδική εκπαίδευση σε συγκεκριμένα μέσα, εργασίες 
και διαδικασίες που περιλαμβάνονται μέσα στον κύκλο 
δραστηριοτήτων της ειδικότητάς τους. Η εκπαίδευση 
αυτή έχει σκοπό παράλληλα με τις γενικές γνώσεις και 
κατευθύνσεις των Δοκίμων στην ειδικότητά τους, να τους 
εφοδιάσει και με εξειδικευμένες γνώσεις, ώστε να κα¬ 
ταστούν ικανοί να αναλάβουν εργασίες εξειδικευμένης 
μορφής. 

13. Οι ως άνω ειδικές εκπαιδεύσεις, καθώς επίσης και η 
ποσοτική κατανομή των Δοκίμων σε αυτές, καθορίζονται 
με απόφαση του Α.Α.Σ., ανάλογα με τις ανάγκεςτης Π.Α. 

14. Η ονομαστική κατανομή και ένταξη των Δοκίμων 
στις ειδικές εκπαιδεύσεις γίνεται με πρωταρχικό κριτή¬ 
ριο την επιθυμία. Σε περίπτωση που οι επιθυμούντες 
υπερβαίνουν τις διαθέσιμες θέσεις, κριτήριο επιλογής 
αποτελεί η σειρά αρχαιότητας. 

15. Με απόφαση του Α.Α.Σ., η εκπαίδευση μιας από τις 
κατευθύνσεις ή μέρος της εκπαίδευσης ορισμένων ειδι¬ 
κοτήτων, μπορεί να πραγματοποιείται και σε εγκαταστά¬ 
σεις άλλης Μονάδας ή εκπαιδευτικού κέντρου της Π.Α. 

Άρθρο 50 

Ακαδημαϊκή Εκπαίδευση 

1. Στην Ακαδημαϊκή Εκπαίδευση υπάγονται όλα τα μα¬ 
θήματα ακαδημαϊκού χαρακτήρα και εργαστηριακών 
ασκήσεων, τα οποία υποστηρίζουν γνωσιολογικά όλες 
τις πτυχές της παρεχόμενης εκπαίδευσης. 

2. Η Ακαδημαϊκή Εκπαίδευση κατανέμεται σε εξαμη¬ 
νιαία μαθήματα και υλοποιείται με την παρακολούθηση 
διδασκαλίας, διαλέξεων, την εκτέλεση εργαστηριακών - 
πρακτικών ασκήσεων, με εκπαιδευτικές επισκέψεις, με¬ 
λέτη και εξετάσεις. 

3. Τα ακαδημαϊκά μαθήματα βαθμολογούνται στην 
εκατοστιαία κλίμακα. Ως βάση για την επιτυχία σε κάθε 
μάθημα ορίζεται το πενήντα τοις εκατό (50%) και άριστα 
το εκατό τοις εκατό (100%). 

4. Εάν για οποιονδήποτε λόγο ο αριθμός των ωρών 
διδασκαλίας που πραγματοποιήθηκαν σε ένα (1) μάθημα 
είναι μικρότερος από το εβδομήντα πέντε τοις εκατό 
(75%) του προβλεπόμενου στο Γ.Π.Ε. χρόνου εκπαίδευ¬ 
σης του αντίστοιχου εξαμήνου, το Ε.Σ. με απόφασή του, 
παρατείνει το εξάμηνο μέχρις ότου επιτευχθεί η παρα¬ 
πάνω ελάχιστη απαιτούμενη διάρκεια κάλυψης του μα¬ 
θήματος. 

5. Η παρακολούθηση όλων των μαθημάτων είναι υπο¬ 
χρεωτική για τους Δοκίμους. Δόκιμος που, για οποιοδή- 
ποτε λόγο, δεν παρακολουθεί τουλάχιστον το εβδομήντα 
τοις εκατό (70%) των ωρών διδασκαλίας που πραγμα¬ 
τοποιούνται για το σύνολο των μαθημάτων της Ακαδη¬ 
μαϊκής Εκπαίδευσης του εξαμήνου, δεν έχει το δικαίωμα 
να προσέλθει στις εξετάσεις, θεωρείται αποτυχών και 
εμπίπτει στην κατάσταση ανεπάρκειας στην Ακαδημαϊκή 
Εκπαίδευση, κατά τα καθοριζόμενα στο άρθρο 60. 

6.0 βαθμός μαθήματος εξαμήνου εξάγεται κατά εβδο¬ 
μήντα τοις εκατό (70%) από τη γραπτή εξέταση εξαμή¬ 
νου και κατά τριάντα τοις εκατό (30%) από τον βαθμό 
προόδου του εξαμήνου, ο οποίος μπορεί να προέρχεται 
από προφορική ή γραπτή εξέταση, εργαστηριακή άσκη¬ 
ση ή από συνδυασμό αυτών. Δόκιμος θεωρείται επιτυ¬ 
χών σε μάθημα όταν λάβει βαθμολογία τουλάχιστον 
πενήντα τοις εκατό (50%) της βαθμολογικής κλίμακας. 

7. Δόκιμος που αποτυγχάνει σε μάθημα εξαμήνου, 
επανεξετάζεται μετά την παρέλευση τουλάχιστον επτά 
(7) και όχι περισσότερο από τριάντα (30) ημέρες από το 
πέρας της εξεταστικής περιόδου κάθε εξαμήνου. Σε πε¬ 
ρίπτωση που, κατά την επανεξέταση, λάβει βαθμολογία 
τουλάχιστον πενήντα τοις εκατό (50%) της βαθμολογικής 
κλίμακας, θεωρείται επιτυχών και βαθμολογείται με πε¬ 
νήντα τοις εκατό (50%). Σε περίπτωση που λάβει βαθ¬ 
μολογία κάτω του πενήντα τοις εκατό (50%), θεωρείται 
αποτυχών και εμπίπτει στην κατάσταση ανεπάρκειας 
στην Ακαδημαϊκή Εκπαίδευση. 

8. Αλλοδαπός Δόκιμος που αποτυγχάνει σε μάθημα 
εξαμήνου δύναται να επιλέξει η επανεξέτασή του να γίνει 
γραπτά ή προφορικά, με αίτησή του στη Δ.Ε.Δ., τουλά¬ 
χιστον τρεις (3) εργάσιμες ημέρες πριν την ημερομηνία 


της επανεξέτασης. Για την προφορική επανεξέταση απαι¬ 
τείται η σύμφωνη γνώμη του διδάσκοντα ότι το μάθημα 
μπορεί να εξεταστεί προφορικά. Η προφορική επανεξέ¬ 
ταση γίνεται από τον διδάσκοντα με την παρουσία του 
Τμηματάρχη του Τμήματος Ακαδημαϊκής ή Στρατιωτι¬ 
κής Εκπαίδευσης. Για την εφαρμογή του προηγούμενου 
εδαφίου ο διδάσκων συμπληρώνει έντυπο προφορικής 
εξέτασης, το οποίο τηρείται σε αρχείο στη Διεύθυνση 
Ακαδημαϊκής Εκπαίδευσης. 

9. Δόκιμος ο οποίος δεν προσέρχεται σε εξέταση ή 
επανεξέταση μαθήματος Ακαδημαϊκής Εκπαίδευσης 
για πλήρως αιτιολογημένους ιατρικούς λόγους ή λόγω 
σοβαρού υπηρεσιακού κωλύματος, εξετάζεται μετά την 
έκλειψη του κατά περίπτωση λόγου/κωλύματος εντός 
διαστήματος τριάντα (30) ημερών απάτην ημερομηνία 
της εξέτασης ή της επανεξέτασης. Σε περίπτωση που δεν 
προσέρχεται για εξέταση εντός του ανωτέρω χρονικού 
διαστήματος, θεωρείται αποτυχών για τη συγκεκριμένη 
εξέταση ή επανεξέταση, σύμφωνα με τα καθοριζόμενα 
στην παρ. 7 του παρόντος άρθρου. 

10. Ο Τελικός Βαθμός Έτους της Ακαδημαϊκής Εκπαί¬ 
δευσης είναι ο μέσος όρος των βαθμολογιών των μαθη¬ 
μάτων των δύο (2) εξαμήνων, λαμβανομένου υπόψη του 
συντελεστή βαρύτητας για καθένα από αυτά. 

11. Ο Τελικός Βαθμός Έτους της Ακαδημαϊκής Εκπαί¬ 
δευσης λαμβάνεται υπόψη στη διαμόρφωση τουΤελικού 
Βαθμού Επίδοσης Έτους, με αναγωγή στην εκατοστιαία 
κλίμακα και ποσοστό συμμετοχής, όπως αυτό καθορί¬ 
ζεται στο άρθρο 59. 

Άρθρο 51 

Στρατιωτική Εκπαίδευση 

1. Η Στρατιωτική Εκπαίδευση περιλαμβάνει θεωρητι¬ 
κή εκπαίδευση, πρακτική εκπαίδευση και φυσική αγω¬ 
γή. Υλοποιείται με την εκτέλεση δραστηριοτήτων που 
έχουν σχέση ιδίως με στρατιωτικές ασκήσεις, δοκιμασίες, 
ασκήσεις διαβίωσης, διδασκαλία, διαλέξεις, επισκέψεις, 
ατομική σωματική και ομαδική άσκηση. Καλύπτει εξει- 
δικευμένα στρατιωτικά θέματα, τα οποία καθορίζονται 
επακριβώς στο Γ. Π. Ε. Στο πλαίσιο της Στρατιωτικής 
Εκπαίδευσης αναπτύσσεται η φυσική κατάσταση των 
Δοκίμων με την άσκηση σε αντικείμενα εφαρμογής του 
μαθήματος της φυσικής αγωγής και σε αθλοπαιδιές που 
καθορίζονται στο Γ. Π. Ε. 

2. Η παρακολούθηση όλων των αντικειμένων της Στρα¬ 
τιωτικής (θεωρητικής και πρακτικής) Εκπαίδευσης είναι 
υποχρεωτική. 

3. Τα αντικείμενα της Στρατιωτικής Εκπαίδευσης βαθ¬ 
μολογούνται στην εκατοστιαία κλίμακα. Ως βάση για την 
επιτυχία σε κάθε μάθημα ορίζεται το πενήντα τοις εκατό 
(50%) και άριστα το εκατό τοις εκατό (100%). 

4.0 Τελικός Βαθμός Στρατιωτικής Εκπαίδευσης Έτους 
(θεωρητικής και πρακτικής εκπαίδευσης και φυσικής 
αγωγής), εξάγεται με βάση τον ακόλουθο μαθηματικό 
τύπο: 

Τελικός Βαθμός Στρατιωτικής Εκπαίδευσης Έτους= 
βαθμός έτους θεωρητικής εκπαίδευσης X 0.3 + βαθμός 
έτους πρακτικής εκπαίδευσης X 0.2 + βαθμός έτους φυ¬ 
σικής αγωγής X 0.5. 




962 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'70/19.05.2017 


5. Ο Τελικός Βαθμός Έτους στη Στρατιωτική Εκπαί¬ 
δευση λαμβάνεται υπόψη στη διαμόρφωση τουΤελικού 
Βαθμού Εκπαίδευσης Έτους, με ποσοστό συμμετοχής 
όπως αυτό καθορίζεται στο άρθρο 59. 

Άρθρο 52 

Θεωρητική Στρατιωτική Εκπαίδευση 

1 .Τα αντικείμενα της θεωρητικής στρατιωτικής εκπαί¬ 
δευσης διδάσκονται σε εξαμηνιαία βάση, είναι αυτοτελή 
και υλοποιούνται με την παρακολούθηση διδασκαλίας, 
διαλέξεων, την πραγματοποίηση πρακτικών ασκήσεων, 
με εκπαιδευτικές επισκέψεις, μελέτη και εξετάσεις. 

2. Εάν, για οποιονδήποτε λόγο, ο αριθμός των ωρών 
διδασκαλίας που πραγματοποιήθηκαν σε ένα (1) αντι¬ 
κείμενο θεωρητικής Στρατιωτικής Εκπαίδευσης, είναι 
μικρότερος από το εβδομήντα πέντε τοις εκατό (75%) 
του προβλεπόμενου στο Γ.Π.Ε. χρόνου εκπαίδευσης του 
αντιστοίχου εξαμήνου, το Ε.Σ., με απόφασή του, παρα¬ 
τείνει το εξάμηνο μέχρις ότου επιτευχθεί η παραπάνω 
ελάχιστη απαιτούμενη διάρκεια κάλυψης του αντικει¬ 
μένου εκπαίδευσης. 

3. Δόκιμος που, για οποιονδήποτε λόγο, δεν παρα¬ 
κολουθεί τουλάχιστον το εβδομήντα τοις εκατό (70%) 
των ωρών διδασκαλίας που πραγματοποιούνται για το 
σύνολο των αντικειμένων της θεωρητικής Στρατιωτι¬ 
κής Εκπαίδευσης του εξαμήνου, δεν έχει το δικαίωμα 
να προσέλθει στις εξετάσεις, θεωρείται αποτυχών και 
εμπίπτει στην κατάσταση ανεπάρκειας στη στρατιωτική 
εκπαίδευση, κατά τα καθοριζόμενα στο άρθρο 60. 

4. Ο βαθμός μαθήματος εξαμήνου εξάγεται κατά πο¬ 
σοστό εβδομήντα τοις εκατό (70%) από τη γραπτή εξέ¬ 
ταση εξαμήνου και κατά τριάντα τοις εκατό (30%) από 
τον βαθμό προόδου του εξαμήνου ο οποίος μπορεί να 
προέρχεται από προφορική ή γραπτή εξέταση ή από 
συνδυασμό αυτών. Δόκιμος θεωρείται επιτυχών σε μά¬ 
θημα, όταν λάβει βαθμολογία τουλάχιστον πενήντα τοις 
εκατό (50%) της βαθμολογικής κλίμακας. 

5. Δόκιμος που αποτυγχάνει σε αντικείμενο θεωρητι¬ 
κής Στρατιωτικής Εκπαίδευσης, επανεξετάζεται μετά την 
παρέλευση τουλάχιστον επτά (7) και όχι περισσότερο 
από τριάντα (30) ημέρες από το πέρας της εξεταστικής 
περιόδου κάθε εξαμήνου. Σε περίπτωση που κατά την 
επανεξέτασή του λάβει βαθμολογία τουλάχιστον πενή¬ 
ντα τοις εκατό (50%) της βαθμολογικής κλίμακας, θεω¬ 
ρείται επιτυχών και βαθμολογείται με πενήντα τοις εκατό 
(50%). Σε αντίθετη περίπτωση θεωρείται αποτυχών και 
εμπίπτει στην κατάσταση ανεπάρκειας στη Στρατιωτική 
Εκπαίδευση. 

6. Δόκιμος ο οποίος δεν προσέρχεται σε εξέταση ή 
επανεξέταση μαθήματος θεωρητικής Στρατιωτικής 
Εκπαίδευσης, για πλήρως αιτιολογημένους ιατρικούς 
λόγους ή λόγω σοβαρού υπηρεσιακού κωλύματος, εξε¬ 
τάζεται μετά την έκλειψη του κατά περίπτωση λόγου/ 
κωλύματος εντός διαστήματος τριάντα (30) ημερών από 
την ημερομηνία της εξέτασης ή της επανεξέτασης. Σε 
περίπτωση που δεν προσέρχεται για εξέταση εντός του 
ανωτέρω χρονικού διαστήματος, θεωρείται αποτυχών 
για τη συγκεκριμένη εξέταση ή επανεξέταση, σύμφωνα 
με τα καθοριζόμενα στην παρ. 3 του παρόντος άρθρου. 


7.0 βαθμός εξαμήνου στα αντικείμενα της θεωρητικής 
Στρατιωτικής Εκπαίδευσης είναι ο μέσος όρος των βαθ¬ 
μολογιών του συνόλου των εξεταζόμενων αντικειμένων 
ανά εξάμηνο, λαμβανομένου υπόψη του συντελεστή 
βαρύτητας για καθένα από αυτά. Ο βαθμός έτους είναι 
ο μέσος όρος των βαθμολογιών του χειμερινού και εα¬ 
ρινού εξαμήνου. 

Άρθρο 53 

Πρακτική Στρατιωτική Εκπαίδευση 

Ι.Τα αντικείμενα της πρακτικής Στρατιωτικής Εκπαί¬ 
δευσης διδάσκονται σε εξαμηνιαία βάση και υλοποιού¬ 
νται με επίδειξη, εξάσκηση στο οικείο επιχειρησιακό πε¬ 
ριβάλλον και εξετάσεις. Η αξιολόγηση των αντικειμένων 
της πρακτικής Στρατιωτικής Εκπαίδευσης διενεργείται 
μία φορά ανά εξάμηνο σπουδών, στο χρονικό διάστημα 
τουλάχιστον δύο (2) εβδομάδων πριν την έναρξη της 
εξεταστικής περιόδου της Ακαδημαϊκής Εκπαίδευσης. 

2. Δόκιμος που, για οποιονδήποτε λόγο, δεν παρακο¬ 
λουθεί τουλάχιστον το εβδομήντα τοις εκατό (70%) των 
ωρών διδασκαλίας του προγράμματος των αντικειμένων 
της πρακτικής Στρατιωτικής Εκπαίδευσης που πραγμα¬ 
τοποιείται, δεν έχει το δικαίωμα να προσέλθει στις εξετά¬ 
σεις, θεωρείται αποτυχών και εμπίπτει στην κατάσταση 
ανεπάρκειας στη Στρατιωτική Εκπαίδευση, κατά τα κα¬ 
θοριζόμενα στο άρθρο 60. Κατ'εξαίρεση, Δόκιμος στον 
οποίο, με γνωμάτευση της Α.Α.Υ.Ε., χορηγείται αναρρω- 
τική άδεια και δεν μπορεί να υλοποιήσει το πρόγραμμα 
των αντικειμένων της πρακτικής Στρατιωτικής Εκπαί¬ 
δευσης, δεν λογίζεται απών κατά το χρονικό διάστημα 
της άδειας και μπορεί να εξεταστεί ή να επανεξεταστεί 
μετά την έκλειψη του υγειονομικού κωλύματος, εντός 
χρονικού διαστήματος ενενήντα (90) ημερών. Σε περί¬ 
πτωση που δεν προσέρχεται για εξέταση ή επανεξέταση 
εντός του ανωτέρω χρονικού διαστήματος, θεωρείται 
αποτυχών για τη συγκεκριμένη εξέταση ή επανεξέταση. 

3. Δόκιμος θεωρείται επιτυχών όταν επιτυγχάνει μέσο 
όρο εξαμήνου τουλάχιστον πενήντα τοις εκατό (50%) της 
βαθμολογικής κλίμακας. Σε περίπτωση που επιτυγχάνει 
μέσο όρο μικρότερο του πενήντα τοις εκατό (50%), θεω¬ 
ρείται αποτυχών και επανεξετάζεται μετά την παρέλευση 
τουλάχιστον επτά (7) και όχι περισσότερο από σαράντα 
πέντε (45) ημέρες από το πέρας της εξεταστικής περι¬ 
όδου του εαρινού εξαμήνου. Σε περίπτωση που λάβει 
κατά την επανεξέτασή του βαθμολογία τουλάχιστον πε¬ 
νήντα τοις εκατό (50%) της βαθμολογικής κλίμακας, θεω¬ 
ρείται επιτυχών και βαθμολογείται με πενήντα τοις εκατό 
(50%). Σε περίπτωση που επιτύχει μέσο όρο μικρότερο 
του πενήντα τοις εκατό (50%) θεωρείται αποτυχών και 
εμπίπτει στην κατάσταση ανεπάρκειας στη Στρατιωτική 
Εκπαίδευση. 

4. Δόκιμος ο οποίος δεν προσέρχεται σε εξέταση ή 
επανεξέταση αντικειμένου της πρακτικής Στρατιωτικής 
Εκπαίδευσης, για πλήρως αιτιολογημένους ιατρικούς 
λόγους ή λόγω σοβαρού υπηρεσιακού κωλύματος, εξε¬ 
τάζεται μετά την έκλειψη του κατά περίπτωση λόγου/ 
κωλύματος εντός διαστήματος ενενήντα (90) ημερών. Σε 
περίπτωση που δεν προσέρχεται για εξέταση εντός του 
ανωτέρω χρονικού διαστήματος, θεωρείται αποτυχών 
για τη συγκεκριμένη εξέταση ή επανεξέταση. 

5.0 βαθμός εξαμήνου στα αντικείμενα της πρακτικής 
Στρατιωτικής Εκπαίδευσης είναι ο μέσος όρος των βαθ¬ 
μολογιών του συνόλου των εξεταζόμενων αντικειμένων 
ανά εξάμηνο, λαμβανομένου υπόψη του συντελεστή 
βαρύτητας για καθένα από αυτά. Ο βαθμός έτους είναι 
ο μέσος όρος των βαθμολογιών του χειμερινού και εα¬ 
ρινού εξαμήνου. 

Άρθρο 54 

Φυσική αγωγή 

1. Η φυσική κατάσταση των Δοκίμων επιτυγχάνεται, 
βελτιώνεται και διατηρείται με την εφαρμογή προγράμ¬ 
ματος αντικειμένων της φυσικής αγωγής και τη διεξαγω¬ 
γή αθλοπαιδιών το οποίο καταρτίζεται από τη Δ.Ε.Δ. σε 
συνεργασία με το αντίστοιχο εκπαιδευτικό προσωπικό. 
Υλοποιείται από τα μέλη του εκπαιδευτικού προσωπικού 
της ειδικότητας φυσικής αγωγής. 

2. Η αξιολόγηση της φυσικής αγωγής διενεργείται 
με μέτρηση ατομικών επιδόσεων σε αντικείμενα πρα¬ 
κτικής εφαρμογής της φυσικής αγωγής, από επιτροπή 
που αποτελείται από τρία (3) μέλη του εκπαιδευτικού 
προσωπικού ειδικότητας φυσικής αγωγής. Η αξιολόγη¬ 
ση διενεργείται μια φορά ανά εξάμηνο σπουδών, στο 
χρονικό διάστημα τουλάχιστον δύο (2) εβδομάδων πριν 
την έναρξη της εξεταστικής περιόδου της Ακαδημαϊκής 
Εκπαίδευσης. 

3. Δόκιμος που δεν παρακολουθεί τουλάχιστον το 
εβδομήντα τοις εκατό (70%) των ωρών διδασκαλίας του 
προγράμματος της φυσικής αγωγής που πραγματοποι¬ 
ούνται, δεν έχει το δικαίωμα να προσέλθει στις εξετά¬ 
σεις, θεωρείται αποτυχών και εμπίπτει στην κατάσταση 
ανεπάρκειας στη στρατιωτική εκπαίδευση, κατά τα κα¬ 
θοριζόμενα στο άρθρο 60. Κατ' εξαίρεση, Δόκιμος στον 
οποίο, με γνωμάτευση της Α.Α.Υ.Ε., χορηγείται αναρρω- 
τική άδεια και δεν μπορεί να παρακολουθήσει το πρό¬ 
γραμμα της φυσικής αγωγής, δεν λογίζεται απών κατά 
το χρονικό διάστηματης άδειας και μπορεί να εξεταστεί 
ή να επανεξεταστεί μετά την έκλειψη του υγειονομικού 
κωλύματος εντός χρονικού διαστήματος ενενήντα (90) 
ημερών. Σε περίπτωση που δεν προσέρχεται για εξέταση 
ή επανεξέταση εντόςτου ανωτέρω χρονικού διαστήμα¬ 
τος, θεωρείται αποτυχών για τη συγκεκριμένη εξέταση 
ή επανεξέταση. 

4. Ο βαθμός εξαμήνου της φυσικής αγωγής είναι ο 
μέσος όρος των βαθμολογιών του συνόλου των εξετα- 
ζομένων αντικειμένων του εξαμήνου, λαμβανομένου 
υπόψη του συντελεστή βαρύτητας για καθένα από αυτά 
σύμφωνα με το Γ.Π.Ε. Ο βαθμός έτους είναι ο μέσος όρος 
των βαθμολογιών του χειμερινού και εαρινού εξαμήνου. 

5. Δόκιμος θεωρείται επιτυχών στη φυσική αγωγή 
όταν επιτυγχάνει μέσο όρο εξαμήνου τουλάχιστον πε¬ 
νήντα τοις εκατό (50%) της βαθμολογικής κλίμακας. Σε 
περίπτωση που επιτυγχάνει μέσο όρο μικρότερο του 
πενήντα τοις εκατό (50%) θεωρείται αποτυχών και επανε¬ 
ξετάζεται μετά την παρέλευση τουλάχιστον επτά (7) και 
όχι περισσότερο από τριάντα (30) ημέρες από το πέρας 
της εξεταστικής περιόδου του εξαμήνου. Σε περίπτωση 
που λάβει κατά την επανεξέτασή του βαθμολογία του¬ 
λάχιστον πενήντα τοις εκατό (50%) της βαθμολογικής 


κλίμακας, θεωρείται επιτυχών και βαθμολογείται με πε¬ 
νήντα τοις εκατό (50%). Σε περίπτωση που επιτύχει μέσο 
όρο μικρότερο του πενήντα τοις εκατό (50%) θεωρείται 
αποτυχών και εμπίπτει στην κατάσταση ανεπάρκειας 
στη Στρατιωτική Εκπαίδευση. 

6. Δόκιμος ο οποίος δεν προσέρχεται σε εξέταση ή 
επανεξέταση αντικειμένου αξιολόγησης της φυσικής 
αγωγής για πλήρως αιτιολογημένους ιατρικούς λόγους 
ή λόγω σοβαρού υπηρεσιακού κωλύματος, εξετάζεται 
μετά την έκλειψη του κατά περίπτωση λόγου/κωλύματος 
εντός χρονικού διαστήματος ενενήντα (90) ημερών. Σε 
περίπτωση που δεν προσέρχεται για εξέταση εντός του 
ανωτέρω χρονικού διαστήματος, θεωρείται αποτυχών 
στη συγκεκριμένη εξέταση ή επανεξέταση. 

Άρθρο 55 

Πτητική Εκπαίδευση 

1. Η Πτητική Εκπαίδευση διακρίνεται σε εκπαίδευση 
εδάφους και εκπαίδευση αέρος. Η εκπαίδευση εδάφους 
παρέχεται με μαθήματα προετοιμασίας πτήσεων, διαλέ¬ 
ξεις, εξομοιωτές πτήσεων και ολοκληρωμένα συστήματα 
εκπαίδευσης μέσω υπολογιστών, όπου αυτά διατίθενται. 
Η εκπαίδευση αέρος διενεργείται με κατάλληλα διατιθέ¬ 
μενα πτητικά μέσα. 

2. Η Πτητική Εκπαίδευση αποτελείται από τρία (3) συ¬ 
νολικά πτητικά εξάμηνα σε όλη τη διάρκεια της φοίτησης 
και πραγματοποιείται παράλληλα με την Ακαδημαϊκή 
Εκπαίδευση. Ο τρόπος εκτέλεσης και τα διαγράμματα 
ροής της Πτητικής Εκπαίδευσης περιγράφονται σε Δι¬ 
αταγές Μονίμου Ισχύος (ΔΜΙ) της Π.Α. και περιλαμβά¬ 
νονται στο Γ.Π.Ε. 

3. Μετά από την ολοκλήρωση κάθε εξαμήνου σπου¬ 
δών κατά το οποίο πραγματοποιείται και Πτητική Εκ¬ 
παίδευση, εξάγεται ο βαθμός Πτητικής Εκπαίδευσης 
εξαμήνου, για την εξαγωγή του οποίου λαμβάνονται 
υπόψη οι βαθμολογίες των εκπαιδεύσεων εδάφους και 
αέρος, ως εξής: 

α. Βαθμολογία εκπαίδευσης εδάφους: δεκαπέντε τοις 
εκατό (15%). 

β. Βαθμολογία εκπαίδευσης αέρος: ογδόντα πέντε τοις 
εκατό (85%). 

4. Δόκιμος θεωρείται επιτυχών στην Πτητική Εκπαίδευ¬ 
ση εξαμήνου όταν πληροί όλα τα κριτήρια επιτυχίαςτης 
εκπαίδευσης εδάφους και αέρος και λαμβάνει συνολικό 
βαθμό τουλάχιστον εξήντα τοις εκατό (60%) της βαθμο¬ 
λογικής κλίμακας. Σε αντίθετη περίπτωση, εμπίπτει στην 
κατάσταση ανεπάρκειας στην Πτητική Εκπαίδευση, κατά 
τα καθοριζόμενα στο άρθρο 60. 

5. Η Πτητική Εκπαίδευση, οποιοσδήποτε εξαμήνου, 
δεν επαναλαμβάνεται για κανένα λόγο. Στην περίπτω¬ 
ση που Δόκιμος επαναλαμβάνει το ίδιο έτος σπουδών, 
λόγω ανεπάρκειας στην Ακαδημαϊκή ή Στρατιωτική Εκ¬ 
παίδευση, ή στη Στρατιωτική Αγωγή, δε συμμετέχει στην 
Πτητική Εκπαίδευση των Δοκίμων της επόμενης Τάξης. 
Κατά την επανάληψη του έτους σπουδών, και για την 
εξαγωγή του Τελικού Βαθμού Επίδοσης Έτους, σύμφω¬ 
να με τα όσα ορίζονται στο άρθρο 59, ως βαθμολογία 
Πτητικής Εκπαίδευσης έτους λογίζεται αυτή που πέτυχε 
ο Δόκιμος κατά την αρχική φοίτηση στο συγκεκριμένο 
έτος σπουδών. 

6.0 βαθμός Πτητικής Εκπαίδευσης έτους λαμβάνεται 
υπόψη στη διαμόρφωση τουΤελικού Βαθμού Εκπαίδευ- 
σηςτου Έτους, με ποσοστό συμμετοχής όπως αυτό ορί¬ 
ζεται στο άρθρο 59. 

7. Για την υλοποίηση των προγραμμάτων της Πτητικής 
Εκπαίδευσης, ως εκπαιδευτές αέρος, ορίζονται Ραδιο- 
ναυτίλοι της Π.Α. απόφοιτοι Α.Σ.Σ.Υ., οι οποίοι εξειδικεύ¬ 
ονται στον τύπο του αεροσκάφους στο οποίο εκτελείται 
η εκπαίδευση και παρέχουν εκπαιδευτικό έργο στο έδα¬ 
φος και στον αέρα. 

Άρθρο 56 
Εξετάσεις 

1. Στο τέλος κάθε εξαμήνου διεξάγονται γραπτές εξε¬ 
τάσεις σε όλα τα μαθήματα της Ακαδημαϊκής Εκπαίδευ¬ 
σης και στα αντικείμενα της θεωρητικής Στρατιωτικής 
Εκπαίδευσης, επί της ύλης που διδάχθηκε κατά τη δι- 
άρκειά του. Οι εξετάσεις στα αντικείμενα της πρακτικής 
Στρατιωτικής Εκπαίδευσης και σε αυτά της φυσικής αγω¬ 
γής, προγραμματίζονται με βάση το εγκεκριμένο Γ.Π.Ε. 
Οι παραπάνω εξετάσεις είναι υποχρεωτικές για όλους 
τους Δοκίμους. Δόκιμος που απουσιάζει αδικαιολόγητα 
από εξετάσεις βαθμολογείται με μηδέν (0) και ελέγχεται 
πειθαρχικά. 

2. Το πρόγραμμα των εξετάσεων περιλαμβάνει την πε¬ 
ριγραφή της διαδικασίας των εξετάσεων, το προσωπικό 
επιτήρησης των εξεταζόμενων Δοκίμων και τα καθήκο- 
ντά του, τις υποχρεώσεις των εξεταζόμενων, και κάθε 
άλλη σχετική λεπτομέρεια. 

3. Δόκιμος που συγκεντρώνει, σε εξέταση ενός (1) έως 
και τριών (3) μαθημάτων/αντικειμένων, βαθμολογία μι¬ 
κρότερη από πενήντα τοις εκατό (50%) της βαθμολογι¬ 
κής κλίμακας, κρίνεται μετεξεταστέος. Σε περίπτωση που 
αποτυγχάνει σε περισσότερα από τρία (3) μαθήματα/ 
αντικείμενα, καθώς και στην περίπτωση που, κατά την 
επανεξέταση, συγκεντρώνει βαθμολογία μικρότερη από 
πενήντα τοις εκατό (50%), θεωρείται αποτυχών, εμπίπτει 
σε κατάσταση ανεπάρκειας και εφαρμόζονται τα καθο¬ 
ριζόμενα στο άρθρο 60. 

4. Δόκιμος που, κατά τη διάρκεια γραπτών εξετάσε¬ 
ων εξαμήνου ή γραπτών εξετάσεων προόδου, μετέρ¬ 
χεται δόλια μέσα προκειμένου να επιτύχει ο ίδιος στις 
εξετάσεις ή παρέχει βοήθεια με οποιοδήποτε τρόπο σε 
άλλον συνεξεταζόμενό του, για την επίτευξη του ίδιου 
στόχου, βαθμολογείται με μηδέν (0) και παραπέμπεται 
στο Συμβούλιο Ικανότητας της Σχολής για ανεπάρκεια 
στη Στρατιωτική Αγωγή. 

5. Η βαθμολόγηση των Δοκίμων κατά τις εξετάσεις 
είναι αποκλειστική ευθύνη του μέλους/μελών του εκ¬ 
παιδευτικού προσωπικού που του/τους έχει ανατεθεί η 
διδασκαλία του συγκεκριμένου μαθήματος ή αντικειμέ¬ 
νου εκπαίδευσης. 

6. Δόκιμος έχει δικαίωμα υποβολής γραπτής ένστασης 
και αναβαθμολόγησης του γραπτού τελικής εξέτασης 
εξαμήνου, εντός τριών (3) εργάσιμων ημερών από την 
επίσημη ανακοίνωση του πρωτοκόλλου βαθμολογίας 
του μαθήματος από τη Δ.Ε.Δ. Υποβολή ένστασης επι¬ 
τρέπεται για λόγους που αφορούν στη βαθμολογία ή 
στη βαθμολόγηση του γραπτού. Η ένσταση υποβάλλεται 


στο αντίστοιχο Τμήμα Εκπαίδευσης που διενήργησε τη 
γραπτή εξέταση και εξετάζεται, εντός πέντε (5) εργά¬ 
σιμων ημερών, από τον διδάξαντα το μάθημα με την 
παρουσία του Δοκίμου, τουΤμηματάρχη του Τμήματος 
Ακαδημαϊκής ή Στρατιωτικής Εκπαίδευσης (ανάλογα με 
το είδος του εξεταζόμενου μαθήματος/αντικειμένου), και 
του Διευθυντή της Δ.Ε.Δ. Οποιαδήποτε διαφοροποίηση 
της βαθμολογίας από την αρχική απαιτεί επαρκή τεκ¬ 
μηρίωση του διδάσκοντα με τη συμπλήρωση σχετικού 
εντύπου αναβαθμολόγησης το οποίο κατατίθεται και 
τηρείται σε αρχείο στη Δ.Ε.Δ. 

7. Κάθε Δόκιμος καθώς και ο Διευθυντής της Δ.Ε.Δ., 
έχουν δικαίωμα υποβολής ένστασης, εντός πέντε (5) 
εργάσιμων ημερών από την ημερομηνία της εξέτασης, 
για λόγους που στρέφονται κατά του κύρους της διαδι¬ 
κασίας που ακολουθήθηκε κατά την εξέταση. Η ένσταση 
υποβάλλεται στη Γραμματεία του Ε.Σ. και κοινοποιείται 
στα μέλη του. Αποδοχή της ένστασης επιφέρει την ακύ¬ 
ρωση και επανάληψη της συγκεκριμένης εξέτασης. 

ΚΕΦΑΛΑΙΟ Β' 

ΣΤΡΑΤΙΩΤΙΚΗ ΑΓΩΓΗ 

Άρθρο 57 

Στρατιωτική Αγωγή 

1. Σκοπός της Στρατιωτικής Αγωγής είναι η κατάλλη¬ 
λη καλλιέργεια της προσωπικότητας του Δοκίμου στο 
στρατιωτικό τρόπο ζωής, η ανάπτυξη των αισθημάτων 
φιλοπατρίας, αλτρουισμού και ευθύνης, και η καλλιέρ¬ 
γεια των ιδεωδών της ελευθερίας, της δημοκρατίας και 
του ανθρωπισμού, με τελικό στόχο την ανάπτυξη στρα¬ 
τιωτικών αρετών και ηγετικών χαρακτηριστικών. 

2. Η αξιολόγηση του Δοκίμου στη Στρατιωτική Αγωγή 
διενεργείται στο τέλος κάθε εκπαιδευτικού έτους, από 
Επιτροπή Αξιολόγησης η οποία αποτελείται από: 

α. Τον Διοικητή της Σ.Μ.Υ.Α., ως πρόεδρο 

β. Τον Υποδιοικητή της Σ.Μ.Υ.Α. 

γ.Τον Διευθυντή της Δ.Ε.Δ. 

δ. ΤονΤμηματάρχη του Τμήματος Ακαδημαϊκής Εκ¬ 
παίδευσης 

ε.ΤονΤμηματάρχη τουΤμήματος Στρατιωτικής Εκπαί¬ 
δευσης και 

στ. Τον Διοικητή Μοίρας Δοκίμων στην οποία ανήκει 
ο Δόκιμος, ως μέλη. 

3. Στην περίπτωση που κάποια από τις κατευθύνσεις 
της Σ.Μ.Υ.Α. λειτουργεί σε εγκαταστάσεις άλλης Μονά¬ 
δας, κατά το χρόνο αξιολόγησης, η επιτροπή αποτελείται 
από το Διευθυντή της Δ.Ε.Δ. ως Πρόεδρο, το Διοικητή της 
Μοίρας της Μονάδας που ανήκει ο Δόκιμος, τονΤμημα- 
τάρχη του Τμήματος Ακαδημαϊκής Εκπαίδευσης και τον 
Τμηματάρχη του Τμήματος Στρατιωτικής εκπαίδευσης, 
ως μέλη. 

4. Η επιτροπή συγκαλείται με διαταγή του Διοικητή 
της Σ.Μ.Υ.Α. και κατά την αξιολόγηση λαμβάνει υπόψη 
τα ακόλουθα: 

α. Την εν γένει συμπεριφορά του Δοκίμου. 

β. Τη διαγωγή του (ηθικές αμοιβές, ποινές). 

γ. Το χαρακτήρα, το θάρρος, την ευσυνειδησία, την 
ειλικρίνεια, την τιμιότητα, τη δικαιοσύνη, την πρώτο- 

βουλία, την ανάληψη ευθυνών, τη σταθερότητα και την 
ευθύτητα στις πράξεις. 

δ. Την ηγετική ικανότητα, κρίση, αντίληψη, ταχύτητα 
αντίδρασης, ενεργητικότητα, το πνεύμα ομάδας, τον 
παραδειγματισμό, την πρωτοβουλία, τη δυνατότητα 
προσαρμογής σε μεταβαλλόμενες καταστάσεις και τη 
συμμετοχή σε επιτροπές Δοκίμων της Σ.Μ.Υ.Α. 

ε. Τις αθλητικές επιδόσεις (συμμετοχή σε αθλητική 
ομάδα - επιδόσεις). 

στ. Τα σωματικά προσόντα - παράστημα. 

ζ. Το ζήλο για την υπηρεσία και το ενδιαφέρον για 
μάθηση. 

5. Το κάθε μέλος βαθμολογεί χωριστά και ο μέσος όρος 
των βαθμολογιών των μελών της επιτροπής αποτελεί 
τον Τελικό Βαθμό Έτους του Δοκίμου στη Στρατιωτική 
Αγωγή. Ο βαθμός αξιολόγησης αποτυπώνεται στην εκα¬ 
τοστιαία κλίμακα, με άριστα το 100%. Έχει ακέραιο και 
δεκαδικό μέρος με δύο ψηφία. Η στρογγυλοποίηση του 
δεκαδικού μέρους γίνεται στο δεύτερο ψηφίο εφόσον 
το τρίτο έχει τιμή πάνω από 5 χιλιοστά. 

6. Δόκιμος θεωρείται επιτυχών στη Στρατιωτική Αγω¬ 
γή, για το εκπαιδευτικό έτος, εφόσον αξιολογηθεί τουλά¬ 
χιστον με εξήντα τοις εκατό (60%) της βαθμολογικής κλί¬ 
μακας. Σε αντίθετη περίπτωση εμπίπτει στην κατάσταση 
ανεπάρκειας στη Στρατιωτική Αγωγή και εφαρμόζονται 
οι διατάξεις του άρθρου 60. 

7.0 Τελικός Βαθμός Στρατιωτικής Αγωγής Έτους λαμ- 
βάνεται υπόψη στη διαμόρφωση του Τελικού Βαθμού 
Επίδοσης Έτους, με ποσοστό συμμετοχής όπως αυτό 
ορίζεται στο άρθρο 59. 

8. Στο πλαίσιο της ανάπτυξης της Στρατιωτικής Αγω¬ 
γής των Δοκίμων, εκδίδεται από τη Δ. Ε.Δ. το Εγκόλπιο 
Δοκίμου, το οποίο έχει ως σκοπό να προσανατολίσει 
τους Δοκίμους στην αποστολή τους και να τους βοηθή¬ 
σει στην ένταξή τους στο στρατιωτικό περιβάλλον της 
Σ.Μ.Υ.Α. και στην κατανόηση των κανόνων που διέπουν 
τη λειτουργία της. 

9. Το εγκόλπιο περιλαμβάνει βασικές γνώσεις γύρω 
από την αποστολή, την ιστορία και τη λειτουργία της 
Σ.Μ.Υ.Α., τα δικαιώματα και τις υποχρεώσεις των Δο¬ 
κίμων, τα καθήκοντα των οργάνων υπηρεσίας που 
εκτελούν οι Δόκιμοι, λεπτομέρειες περί στρατιωτικής 
συμπεριφοράς και πειθαρχίας, πληροφορίες για την 
Ακαδημαϊκή, Στρατιωτική και Πτητική εκπαίδευση και 
τη Στρατιωτική Αγωγή, τον τρόπο και τις διαδικασίες 
αξιολόγησης των Δοκίμων, θέματα υγιεινής και ασφά¬ 
λειας, κανονισμού στολών και λοιπών διαδικασιών που 
τηρούνται στη Σ.Μ.Υ.Α., καθώς και άλλα κείμενα που 
κρίνονται χρήσιμα για τους Δοκίμους. 

10. Το εγκόλπιο του Δοκίμου διανέμεται στους σπου¬ 
δαστές με την είσοδό τους στη Σχολή. 

ΚΕΦΑΛΑΙΟ Γ' 

ΑΞΙΟΛΟΓΗΣΗ ΕΠΙΔΟΣΗΣ 

Άρθρο 58 

Βαθμολογική κλίμακα 

1. Η επίδοση των Δοκίμων στην Ακαδημαϊκή Εκπαί¬ 
δευση, στη Στρατιωτική Εκπαίδευση και στη Στρατιωτική 
Αγωγή βαθμολογείται με την παρακάτω κλίμακα: 


α. Άριστα: (βαθμολογία 85% - 100%) 
β. Λίαν Καλώς: (βαθμολογία 65% - 84,999%) 
γ. Καλώς: (βαθμολογία 50% - 64,999%) 
δ. Αποτυχών: (βαθμολογία 0% - 49,999%). 

2. Η επίδοση των Δοκίμων ειδικότητας Ραδιοναυτίλου, 
στην Πτητική Εκπαίδευση αέρος και εδάφους, βαθμολο¬ 
γείται με την παρακάτω κλίμακα: 
α. Άριστα: (βαθμολογία 90% - 100%), 
β. Λίαν Καλώς: (βαθμολογία 75% - 89,999%), 
γ. Καλώς: (βαθμολογία 60% - 74,999%), 
δ. Υστερών: (βαθμολογία 50% - 59,999%), 
ε. Αποτυχών: (βαθμολογία 0% - 49,999%). 

Άρθρο 59 

Προαγωγή - Αρχαιότητα Δοκίμων 

1. Δόκιμος θεωρείται προακτέος στο επόμενο εκπαι¬ 
δευτικό έτος όταν πληροί τα κριτήρια επιτυχίας για κάθε 
μία από τις Στρατιωτική Αγωγή, Ακαδημαϊκή Εκπαίδευ¬ 
ση, Στρατιωτική Εκπαίδευση και, ειδικά για την ειδικότη¬ 
τα των Ραδιοναυτίλων, και Πτητική Εκπαίδευση. 

2. Για την εξαγωγή του Τελικού Βαθμού Επίδοσης 
Έτους υπολογίζονται ο Τελικός Βαθμός Εκπαίδευσης 
Έτους και οΤελικός Βαθμός Στρατιωτικής Αγωγής Έτους, 
με τα παρακάτω ποσοστά συμμετοχής: 

α. Τελικός Βαθμός Εκπαίδευσης Έτους: 80% 
β. Τελικός Βαθμός Στρατιωτικής Αγωγής Έτους: 20% 

3. ΟΤελικός Βαθμός Εκπαίδευσης Έτους, εξάγεται από 
τουςΤελικούς Βαθμούς των επιμέρους ειδών Εκπαίδευ¬ 
σης, με τα παρακάτω ποσοστά συμμετοχής: 

α. Τελικός Βαθμός Ακαδημαϊκής Εκπαίδευσης Έτους: 
80% 

β. Τελικός Βαθμός Στρατιωτικής Εκπαίδευσης Έτους: 
20 % 

4. Ειδικότερα για την ειδικότητα των Ραδιοναυτίλων 
και μόνο για το ακαδημαϊκό έτος στο οποίο υλοποιεί¬ 
ται, συνυπολογίζεται, πέραν των άλλων, και η Πτητική 
Εκπαίδευση. Στην περίπτωση αυτή οΤελικός Βαθμός 
Εκπαίδευσης Έτους εξάγεται ως ακολούθως: 

α. Τελικός Βαθμός Ακαδημαϊκής Εκπαίδευσης Έτους: 
60% 

β. Τελικός Βαθμός Στρατιωτικής Εκπαίδευσης Έτους: 
20 % 

γ.Τελικός Βαθμός Πτητικής Εκπαίδευσης Έτους: 20% 

5. Η σειρά αρχαιότητας μεταξύ των Δοκίμων, κατ'έτος, 
εξάγεται ως ακολούθως: 

α. ΓιατουςΔοκίμουςτης 1 ηςΤάξης ισχύει η σειρά επι¬ 
τυχίας - εισόδου στη Σ.Μ.Υ.Α. Πρώτοι τίθενται οι Έλλη¬ 
νες, ακολουθούν οι Κύπριοι και στη συνέχεια οι Δόκιμοι 
άλλων χωρών, με σειρά αυτή που προκύπτει από την 
τελική τους βαθμολογία στο σχολείο προπαίδευσης 
αλλοδαπών. 

β. Για τους Δοκίμους της 2ης Τάξης, από τον Τελικό 
Βαθμό Επίδοσης του πρώτου εκπαιδευτικού έτους. 

γ. Για τους Δοκίμους της 3ης Τάξης, από τον τύπο 
(Α+2Β)/3, όπου Α και Β οι Τελικοί Βαθμοί Επίδοσης των 
δύο πρώτων εκπαιδευτικών ετών, αντίστοιχα. 

6. Η σειρά αρχαιότητας για Δόκιμο που παραμένει 
στο πρώτο έτος σπουδών, για οποιοδήποτε λόγο, είναι 
η σειρά επιτυχίας - εισόδου στη Σ.Μ.Υ.Α., ενώ η σειρά 

αρχαιότητας για Δόκιμο που παραμένει στο δεύτερο ή 
τρίτο έτος, για οποιοδήποτε λόγο, εξάγεται από τους 
Τελικούς Βαθμούς Επίδοσης όλων των προηγούμενων 
ετών που περάτωσε με επιτυχία, με τρόπο όμοιο με αυ¬ 
τόν της παραγράφου 5. 

7. Κατά τον υπολογισμό της αρχαιότητας και σε περί¬ 
πτωση ισοβαθμίας, η αρχαιότητα προσδιορίζεται από τη 
βαθμολογία της Στρατιωτικής Αγωγής του προηγούμε¬ 
νου έτους. Σε περίπτωση νέας ισοβαθμίας, η αρχαιότητα 
προσδιορίζεται από τη βαθμολογία της Ακαδημαϊκής 
Εκπαίδευσης του προηγούμενου έτους. 

8. Ο Βαθμός Αποφοίτησης ο οποίος καθορίζει την 
αρχαιότητα των νέων Σμηνιών, εξάγεται από τον τύπο: 
(Α+2Β+3Γ)/6 όπου Α, Β και Γ είναι οιΤελικοί Βαθμοί Επί¬ 
δοσης των αντίστοιχων ετών σπουδών. 

Άρθρο 60 
Ανεπάρκεια 

1. Δόκιμος που αποτυγχάνει στην Ακαδημαϊκή, στη 
Στρατιωτική ή στην Πτητική Εκπαίδευση ή στη Στρατι¬ 
ωτική Αγωγή, σύμφωνα με τα καθοριζόμενα στα άρθρα 
50,52 έως 55 και 57, εμπίπτει σε αντίστοιχη κατάσταση 
ανεπάρκειας. 

2. Η κατάσταση ανεπάρκειας στην Ακαδημαϊκή ή στη 
Στρατιωτική Εκπαίδευση συνεπάγεται την παραμονή του 
Δοκίμου στο ίδιο έτος σπουδών και την επανάληψη της 
εκπαίδευσής του, πλην της Πτητικής, για την οποία εφαρ¬ 
μόζεται η παράγραφος 5 του άρθρου 55. 

3. Με την παραμονή του στο ίδιο έτος σπουδών, ο 
Δόκιμος εντάσσεται στην επόμενη σειρά Δοκίμων της 
ίδιας ειδικότητας και παρακολουθεί, μέχρι την αποφοί¬ 
τησή του, το Γ.Π.Ε. της σειράς αυτής. Σε περίπτωση που 
η επόμενη σειρά Δοκίμων δεν έχει την ίδια ειδικότητα ο 
Δόκιμος εντάσσεται με απόφαση του Αρχηγού του Γ.Ε.Α. 
σε άλλη ειδικότητα της ίδιας κατεύθυνσης. 

4. Επανάληψη έτους σπουδών και ένταξη σε επόμενη 
σειρά, για λόγους ακαδημαϊκής ή στρατιωτικής ανεπάρ¬ 
κειας, επιτρέπεται μόνο μια φορά, καθ' όλη τη διάρκεια 
φοίτησης στη Σ.Μ.Υ.Α. Σε περίπτωση που κατά τη διάρ¬ 
κεια της φοίτησής του στη Σ.Μ.Υ.Α. Δόκιμος εμπίπτει για 
δεύτερη φορά σε κατάσταση ανεπάρκειας στην Ακαδη¬ 
μαϊκή ή τη Στρατιωτική Εκπαίδευση, εφαρμόζονται τα 
καθοριζόμενα στην περιπτ. στ' της παρ. 1 του άρθρου 80. 

5. Η κατάσταση ανεπάρκειας στην Πτητική Εκπαίδευ¬ 
ση, συνεπάγεται την παραπομπή του Δοκίμου στο Συμ¬ 
βούλιο Πτητικής Ικανότητας, για κρίση της πτητικής του 
καταλληλότητας. Σε περίπτωση απόφασης διακοπής της 
Πτητικής Εκπαίδευσης, εφαρμόζονται κατά περίπτωση 
τα διαλαμβανόμενα στα άρθρα 78 και 79. 

6. Η κατάσταση ανεπάρκειας στη Στρατιωτική Αγωγή, 
κατά τα οριζόμενα στην παρ. 4 του άρθρου 56 και στην 
παρ. 6 του άρθρου 57, συνεπάγεται την παραπομπή του 
Δοκίμου στο Συμβούλιο Ικανότητας, με τη διαδικασία 
που καθορίζεται στο άρθρο 79, και με το ερώτημα της 
αποβολής του από τη Σ.Μ.Υ.Α. ή της συνέχισης της εκ¬ 
παίδευσής του. Σε περίπτωση που αποφασιστεί η συ¬ 
νέχιση της εκπαίδευσής του, ισχύουν κατά περίπτωση 
τα ακόλουθα: 


α. Εάν η ανεπάρκεια οφείλεται στους λόγους της παρ. 
6 του άρθρου 57, ο Δόκιμος προάγεται στο επόμενο έτος 
σπουδών με τον ελάχιστο βαθμό επιτυχίας στη Στρατι¬ 
ωτική Αγωγή, [εξήντα τοις εκατό (60%)]. 

β. Εάν η ανεπάρκεια οφείλεται στους λόγους των παρ. 
4 του άρθρου 56, του επιβάλλεται πειθαρχική ποινή από 
το Διοικητή της Σ.Μ.Υ.Α. 

ΚΕΦΑΛΑΙΟ Δ' 

ΟΛΟΚΛΗΡΩΣΗ ΕΚΠΑΙΔΕΥΣΗΣ 

Άρθρο 61 

Πτυχία - Βεβαιώσεις 

1. Το πρόγραμμα εκπαίδευσης οδηγεί σε απόκτηση 
πτυχίου ειδικότητας ανάλογης με το Γ. Π. Ε. που παρα¬ 
κολούθησε ο Δόκιμος. 

2. Υπόδειγμα του τύπου του παρεχόμενου πτυχίου 
απεικονίζεται στο Παράρτημα «Γ» του άρθρου 85. 

3. Πέραν του ως άνω πτυχίου, η Σχολή χορηγεί, κατόπιν 
αιτήματος των ενδιαφερομένων, βεβαίωση σπουδών, 
στην οποία αναγράφονται αναλυτικά όλα τα μαθήματα 
και τα αντικείμενα της παρασχεθείσας κατ' έτος Ακα¬ 
δημαϊκής, Στρατιωτικής και Πτητικής, όπου υφίσταται, 
Εκπαίδευσης, οι βαθμολογίες αυτών και ο βαθμός απο¬ 
φοίτησης. 

Άρθρο 62 

Αποφοίτηση - Ορκωμοσία Σμηνιών 

1. Μετά το πέρας της εκπαίδευσης των Δοκίμων της 
3ης Τάξης, συντάσσεται από τη Σχολή πίνακας τελικής 
βαθμολογίας και τελικής σειράς αρχαιότητας, ο οποίος 
υποβάλλεται για κύρωση στη Δ.Α.Ε. 

2. Μετά την κύρωση του ως άνω πίνακα, προκαλείται, 
με μέριμνα του Γ.Ε.Α., η έκδοση προεδρικού διατάγματος 
ονομασίας των αποφοιτούντων ως Μονίμων Σμηνιών. 
Οι ονομαζόμενοι Μόνιμοι Σμηνίες κατατάσσονται στα 
μόνιμα στελέχη της Π.Α., εντασσόμενοι στις επετηρίδες 
Υπαξιωματικών των Σωμάτων Τεχνικής Υποστήριξης, 
Υπηρεσιών Υποστήριξης και Ραδιοναυτίλων, ανά ειδι¬ 
κότητα, ως ακολούθως: 

α. Στην επετηρίδα Ραδιοναυτίλων: οι Ραδιοναυτίλοι. 
β. Στην επετηρίδα Τεχνικής Υποστήριξης: 
αα) Μηχανοσυνθέτης 

αβ) Μηχανικός Μεταφορικών Μέσων και Μηχανημά¬ 
των 

αγ) Ελεγκτής Αναχαίτισης 

αδ) Τηλεπικοινωνιών - Ηλεκτρονικών 

αε) Ηλεκτρολόγος 

αστ) Γενικός Οπλουργός 

αζ) Γενικός Υλικονόμος 

αη) Συντηρητής Αεροπορικών Εγκαταστάσεων 
αθ) Πληροφορικής 

γ. Στην επετηρίδα Υπηρεσιών Υποστήριξης: 

αα)Αμύνης Αεροδρομίων 

αβ) Μετεωρολόγος 

αγ) Πληροφοριών 

αδ)Στρατολόγος 

αε) Ταμιακός 

3. Η αρχαιότητα μεταξύ των εν λόγω Μονίμων Σμηνιών 
καθορίζεται από την σειρά ονομασίας τους. 

4. Μετά την έκδοση του προεδρικού διατάγματος, 
διενεργείται ειδική τελετή στην οποία βραβεύονται οι 
πρωτεύσαντες ονομασθέντες στα είδη εκπαίδευσης και 
στη Στρατιωτική Αγωγή, σύμφωνα με τα καθοριζόμενα 
σεΔΜΙτηςΣ.Μ.Υ.Α. 

5. Ακολούθως, σε διαφορετική τελετή, οι νέοι Σμηνίες 
δίνουν τον προβλεπόμενο όρκο ή την προβλεπόμενη 
υπόσχεση, ανάλογα με τις θρησκευτικές τους πεποιθή¬ 
σεις, και τους απονέμεται το πτυχίο της Σχολής. 

6. Δόκιμοι που δεν ονομάζονται Σμηνίες, επειδή οφεί¬ 
λουν εξέταση ή επανεξέταση μαθήματος/των Ακαδη¬ 
μαϊκής ή αντικειμένου/ων Στρατιωτικής Εκπαίδευσης, 
αποφοιτούν από τη Σχολή, εφόσον ολοκληρώσουν επι- 
τυχώς την εξέταση ή επανεξέταση, σύμφωνα με τα κα¬ 
θοριζόμενα στα άρθρα 50 έως 54. Στην περίπτωση αυτή 
εφαρμόζονται αναλόγως οι παρ. 1 και 2 του παρόντος 
άρθρου και διενεργείται η ορκωμοσία τους, μεμονωμέ¬ 
να, σε ειδική τελετή, με μέριμνα του Διοικητή της Σχολής. 
Οι Δόκιμοι της παρούσας παραγράφου καθίστανται νε- 
ώτεροιτων αποφοίτων τηςΤάξης τους, για τη δε μεταξύ 
τους αρχαιότητα εφαρμόζεται αναλόγως η παρ. 3 του 
παρόντος άρθρου. 

ΜΕΡΟΣ ΕΚΤΟ 

ΘΕΜΑΤΑ ΔΟΚΙΜΩΝ 

Άρθρο 63 

Διοικητική οργάνωση Δοκίμων 

1. Οι Δόκιμοι, μετά την κατάταξή τους, διαβιούν εντός 
των εγκαταστάσεων της Σχολής, ακολουθώντας το πρό¬ 
γραμμα λειτουργίας της. Συγκροτούνται και τοποθετού¬ 
νται σε Μοίρες, Σμήνη και Διμοιρίες, ανάλογα με τον συ¬ 
νολικό τους αριθμό. 

2. Οι Δόκιμοι της 3ηςΤάξης αποτελούν τη Διοικούσα 
Τάξη της Σχολής. 

3. Αρχηγός Σχολής καθίσταται ο αρχαιότερος Δόκιμος, 
όλων των κατευθύνσεων,τηςΔιοικούσαςΤάξης. Ο Αρχη¬ 
γός της Σχολής φέρει το βαθμό του Αρχισμηνία και είναι 
ο Σημαιοφόρος της Σ.Μ.Υ.Α. Ανάλογα με τον αριθμό των 
Μοιρών, Σμηνών και Διμοιριών απονέμονται οι βαθμοί 
του Επισμηνία, Σμηνία και Υποσμηνία, αντίστοιχα, κατά 
σειρά αρχαιότητας, σε Δοκίμους τηςΔιοικούσαςΤάξης. 

4. Τα καθήκοντα, ο τρόπος άσκησης αυτών και λοιπές 
λεπτομέρειες που αφορούν στους βαθμοφόρους Δόκι¬ 
μους περιλαμβάνονται στο Εγκόλπιο του Δοκίμου και 
σεΔΜΙτηςΣ.Μ.Υ.Α. 

5. Ο αρχαιότερος Δόκιμος κάθε ειδικότητας ανά έτος 
φοίτησης, ονομάζεται Αρχηγός της αντίστοιχης ειδικό¬ 
τητας. 

6. Οι σχέσεις ιεραρχίας που έχουν μεταξύ τους οι Δό¬ 
κιμοι είναι ανώτερου - κατώτερου και αρχαιότερου - 
νεότερου, οριζόμενες ως ακολούθως: 

α. Η σχέση ανώτερου - κατώτερου προσδιορίζεται 
από το έτος φοίτησης (Τάξη). Οι τριτοετείς είναι ανώ¬ 
τεροι των δευτεροετών και οι δευτεροετείς ανώτεροι 
των πρωτοετών. Τα έτη φοίτησης συμβολίζονται με τους 
αντίστοιχους λατινικούς αριθμούς. 

β. Η σχέση αρχαιότερου - νεότερου προκύπτει μεταξύ 
Δοκίμων που φοιτούν στο ίδιο έτος σπουδών και προσ¬ 


διορίζεται για τους μεν πρωτοετείς από τη βαθμολογία 
εισαγωγής τους στη Σχολή, για τους δε δευτεροετείς 
και τριτοετείς από τη βαθμολογία που συγκέντρωσαν 
στο προηγούμενο έτος σπουδών, κατά φθίνουσα σειρά, 
όπως αυτή εξάγεται κατά τις διατάξεις του άρθρου 59. 

γ. Οι βαθμοφόροι Δόκιμοι της ΔιοικούσαςΤάξης είναι 
αρχαιότεροι όλων των λοιπών Δοκίμων τηςΤάξης τους. 

δ. Οι κατατασσόμενοι στη Σ.Μ.Υ.Α., και μέχρι την ορ¬ 
κωμοσία τους ως Δόκιμοι, δεν έχουν μεταξύ τους σχέση 
αρχαιότητας. 

7. Οι Δόκιμοι δεν κατέχουν βαθμίδα στην κλίμακα της 
στρατιωτικής ιεραρχίας μεταξύ των μονίμων στελεχών της 
Π.Α., θεωρούνται όμως κατώτεροι των Υπαξιωματικών, χω¬ 
ρίς εξάλλου να είναι ανώτεροι ή κατώτεροι των οπλιτών. 

8. Οι σχέσεις ιεραρχίας, κατά τα οριζόμενα στην παρ. 
6 του παρόντος άρθρου, ισχύουν μόνο μεταξύ των Δο¬ 
κίμων της Σ.Μ.Υ.Α. 

9. Για λόγους εκπαιδευτικής λειτουργίας, οι Δόκιμοι 
ανάλογα με την ειδικότητα, το έτος φοίτησης και τον 
αριθμό τους, κατανέμονται σε εκπαιδευτικά τμήματα, 
καθένα από τα οποία περιλαμβάνει ορισμένο αριθμό 
Δοκίμων. 

Άρθρο 64 

Στολή - Ιματισμός 

1. Οι Δόκιμοι φέρουν στολή, διακριτικά και εμβλήματα, 
σύμφωνα με τα καθοριζόμενα στις εκάστοτε ισχύουσες 
διατάξεις του Κανονισμού Στολών Μαθητών Παραγωγι¬ 
κών Σχολών της Π.Α. 

2. Στους Δοκίμους χορηγείται στρατιωτικός ιματισμός, 
εξοπλισμός και προσωπικά είδη, σύμφωνα μετις εκάστο¬ 
τε ισχύουσες διατάξεις. 

Άρθρο 65 

Υπηρεσίες και καθήκοντα Δοκίμων 

1. Οι Δόκιμοι, ανάλογα με τον βαθμό τους, εκτελούν 
στο πλαίσιο της στρατιωτικής αγωγής και εκπαίδευσης, 
υπηρεσίες και καθήκοντα, κατ'ελάχιστο ως ακολούθως: 

α. Υπηρεσίες: 

αα) Σμηνία Υπηρεσίας και βοηθών αυτού. 

αβ) Συσσιτιάρχη και βοηθών αυτού. 

αγ) Σμηνία Υπηρεσίας Διδακτηρίων και βοηθών αυτού. 

αδ) Σμηνία Λέσχης. 

αε) Υπηρεσίες Φρουράς. 

αστ) θαλαμοφύλακα. 

β. Καθήκοντα: 

αα). θαλαμάρχη. 

αβ). Αρχηγού Τάξης. 

2. Οι υπηρεσίες προγραμματίζονται περιοδικά με μέρι¬ 
μνα τουΤμήματοςΣτρατιωτικής Εκπαίδευσης και ορίζο¬ 
νται καθημερινά με την Ημερήσια Διαταγή της Σ.Μ.Υ.Α. 
Λοιπές υπηρεσίες, πλην των αναφερόμενων στην περιπτ. 
α' της παρ. 1, προκύπτουν από το βαθμό και την αρχαι¬ 
ότητα των Δοκίμων. 

3.0τρόποςάσκησηςτων υπηρεσιών και καθηκόντων 
των Δοκίμων και λοιπές λεπτομέρειες που αφορούν στις 
υπηρεσίες και τα καθήκοντά τους ορίζονται στο Εγκόλ¬ 
πιο του Δοκίμου και σε ΔΜΙ της Σ.Μ.Υ.Α. Είναι δυνατόν, 
με διαταγή του Διοικητή της Σ.Μ.Υ.Α., να ορίζονται και 

άλλες υπηρεσίες ή καθήκοντα, ανάλογα με τις ανάγκες 
της Σχολής. 

Άρθρο 66 

Γενικές υποχρεώσεις Δοκίμων 

1. Οι Δόκιμοι: 

α. Οφείλουν σεβασμό, υπακοή και πειθαρχία προς 
όλους τους αξιωματικούς και υπαξιωματικούς των 
Ενόπλων Δυνάμεων, στο εκπαιδευτικό προσωπικό της 
Σ.Μ.Υ.Α., στους Δοκίμους των μεγαλύτερων τάξεων και 
σε κάθε αρχαιότερο Δόκιμο. 

β. Φέρουν κανονικά την προβλεπόμενη στολή τόσο 
εντός της Σ.Μ.Υ.Α. όσο και εκτός αυτής, όταν απαιτηθεί. 

γ. Τηρούν ανελλιπώς και ακολουθούν πιστά το πρό¬ 
γραμμα και τις διαταγές της Σχολής, καθώς και τα καθο¬ 
ριζόμενα στο Εγκόλπιο του Δοκίμου. 

δ. Έχουν άψογη παράσταση και συμπεριφορά σε κάθε 
τόπο και χρόνο. 

ε. Εφόσον διαπιστώνουν την τέλεση πειθαρχικών πα¬ 
ραπτωμάτων από τους κατωτέρους τους, αναφέρουν 
αυτά ιεραρχικά και αρμοδίως. 

στ. Απονέμουν χαιρετισμό στους αξιωματικούς και 
υπαξιωματικούς, στο εκπαιδευτικό προσωπικό, στους 
ανώτερους Δοκίμους και στους μαθητές μεγαλύτερων 
τάξεων των λοιπών Α.Σ.Ε.Ι.-Α.Σ.Σ.Υ. 

ζ. Εκτελούν τις υπηρεσίες στις οποίες ορίζονται και τα 
καθήκοντα που τους ανατίθενται, σύμφωνα με τα προ- 
βλεπόμενα στο Εγκόλπιο του Δοκίμου και τις ισχύουσες 
διαταγές. 

η. Συμπεριφέρονται προς τους κατώτερους Δοκί¬ 
μους με σύνεση και ευπρέπεια που πηγάζουν από τον 
σεβασμό, την αξιοπρέπεια και την προσωπικότητα του 
ατόμου. 

2. Η Διοικούσα Τάξη συμμετέχει στη σφυρηλάτηση 
του στρατιωτικού πνεύματος των λοιπών Δοκίμων και 
παρακολουθεί την εν γένει συμπεριφορά τους, ακολου¬ 
θώντας πιστά τις ισχύουσες διαταγές για τη λειτουργία 
της Σχολής, τα καθοριζόμενα στο Εγκόλπιο του Δοκίμου 
και τις οδηγίες του Διοικητή και των λοιπών οργάνων 
διοίκησης της Σ.Μ.Υ.Α. 

3. Οι ειδικότερες υποχρεώσεις των Δοκίμων, σε σχέση 
με τα ανωτέρω, συμπεριλαμβάνονται στο Εγκόλπιο του 
Δοκίμου. 

Άρθρο 67 

Ηθικές αμοιβές 

1. Στους Δοκίμους απονέμονται, εκτός από τα στρατι¬ 
ωτικά μετάλλια που προβλέπονται από την ισχύουσα νο¬ 
μοθεσία, οι παρακάτω ηθικές αμοιβές, εφόσον πετυχαί¬ 
νουν υψηλές επιδόσεις και διακρίσεις στην Ακαδημαϊκή, 
Στρατιωτική και Πτητική Εκπαίδευση, στη Στρατιωτική 
Αγωγή, σε αθλητικούς αγώνες ή άλλες δραστηριότητες 
της Σχολής, ή εφόσον τελούν διακεκριμένες πράξεις 
εντός ή εκτός της Σχολής: 

α. Εύφημη μνεία, έπαινος ή συγχαρητήρια. 

β. Τιμητική άδεια εξόδου. 

2. Οι ως άνω ηθικές αμοιβές απονέμονται από το Δι¬ 
οικητή της Σ.Μ.Υ.Α. καθώς και από κάθε ιεραρχικά προ¬ 
ϊστάμενο αυτού κλιμάκιο Διοίκησης, και γνωστοποιού¬ 
νται σε όλη τη Σχολή με την Ημερήσια Διαταγή. 


3. Οι ηθικές αμοιβές είναι δυνατόν να συνοδεύονται 
από διπλώματα και από διακριτικά εμβλήματα, ο τύπος 
των οποίων καθορίζεται με ΔΜΙ της Π.Α. ή στις εκάστοτε 
ισχύουσες διατάξεις του Κανονισμού Στολών των Μαθη¬ 
τών Παραγωγικών Σχολών της Π.Α. 

Άρθρο 68 

Άδειες - Έξοδοι Δοκίμων 

Στους Δοκίμους δύναται να χορηγούνται, για κάθε εκ¬ 
παιδευτικό έτος, οι προβλεπόμενες άδειες που λαμβά¬ 
νουν οι μαθητές Ανώτατων Στρατιωτικών Εκπαιδευτικών 
Ιδρυμάτων-Ανωτέρων Στρατιωτικών Σχολών Υπαξιωμα- 
τικών και ορίζονται στην υπ'αριθμ. Φ.400/34/292616/ 
Σ.4753/31-08-2016 (Β'2808) κοινή απόφαση Υπουργού 
Εθνικής Άμυνας-Αναπληρωτή Υπουργού Εθνικής Άμυ¬ 
νας, όπως εκάστοτε ισχύει. 

Άρθρο 69 

Υγειονομική εξέταση Δοκίμων 
Οι Δόκιμοι υποβάλλονται σε υγειονομικές εξετάσεις 
σύμφωνα με τις ισχύουσες διαταγές της Π.Α. 

Άρθρο 70 

Διοικητική μέριμνα 

1. Όλα τα έξοδα εκπαίδευσης, διατροφής και ιματι¬ 
σμού των Δοκίμων βαρύνουν το Δημόσιο. 

2. Οι Δόκιμοι δικαιούνται: 

α. Μηνιαίως, αποδοχές οι οποίες καθορίζονται με ει¬ 
δικές μισθολογικές διατάξεις. 

β. Πτητικό επίδομα για την ειδικότητα των Ραδιοναυ¬ 
τιλιών, του οποίου το ύψος, οι προϋποθέσεις και οι όροι 
καταβολής, καθορίζονται με ειδικές διατάξεις. 

ΜΕΡΟΣ ΕΒΔΟΜΟ 

ΤΑΞΗ-ΠΕΙΘΑΡΧΙΑ 

Άρθρο 71 

Πειθαρχικά παραπτώματα Δοκίμων 

1. Πειθαρχικά παραπτώματα είναι οι πράξεις που τι¬ 
μωρούνται με πειθαρχικές ποινές, υπό την επιφύλαξη 
των διατάξεων του άρθρου 77. Για την εφαρμογή του 
προηγούμενου εδαφίου, ως πράξη νοείται και η παρά¬ 
λειψη οφειλόμενης ενέργειας. 

2. Πειθαρχικά παραπτώματα, κατά κατηγορία, θεω¬ 
ρούνται τα ακόλουθα: 

α. Από ανώτερο προς κατώτερο Δόκιμο: 
αα) Η χαλαρότητα, η αδράνεια και η αδιαφορία σχετικά 
με τον έλεγχο και την επίβλεψη των κατώτερων Δοκίμων, 
αβ) Κάθε κατάχρηση εξουσίας, 
αγ) Η βάναυση συμπεριφορά καθώς και η εξύβριση 
με λόγο ή έργο. 

αδ) Η αδικία, η μεροληπτική αντιμετώπιση ή η έλλει¬ 
ψη αντικειμενικότητας στη μεταχείριση των κατωτέρων 
γενικά. 

αε) Η προσφορά ή αποδοχή δώρων, πέραν των συνή¬ 
θων πράξεων κοινωνικής αβροφροσύνης. 

αστ) Η αδιαφορία για την τήρηση των γενικών κανό¬ 
νων πειθαρχίας και συμπεριφοράς από τους κατώτερους. 

αζ) Η στενή οικειότητα με τους κατώτερους κατά τη 
διάρκεια της υπηρεσίας. 

αη) Η αποσιώπηση και η απόκρυψη οποιουδήποτε 
θέματος σχετίζεται με παράπονα των κατώτερων Δο¬ 
κίμων καθώς επίσης και η αποσιώπηση ή η απόκρυψη 
παραπτωμάτων που τελούνται από τους κατώτερους. 

αθ) Κάθε πράξη που είναι δυνατό να μειώσει το κύρος 
του. 

β. Από κατώτερο προς ανώτερο Δόκιμο: 
αα) Κάθε αυθάδεια. 

αβ) Η απροθυμία, αδιαφορία, δυστροπία ή καθυστέ¬ 
ρηση στην εκτέλεση εντολής. 

αγ) Η επίκριση ή ο σχολιασμός διαταγών ή ενεργειών 
των ανώτερων, εφόσον δεν διατυπώνονται με τον πρέ¬ 
ποντα σεβασμό, σε ήπιο ύφος, με γλωσσική εγκράτεια 
και με υπεύθυνο τρόπο. 

αδ) Η βάναυση συμπεριφορά καθώς και η εξύβριση 
με λόγο ή έργο. 

αε) Η προσφορά ή αποδοχή δώρων, πέραν των συνή¬ 
θων πράξεων κοινωνικής αβροφροσύνης. 

αστ) Η μη απονομή του χαιρετισμού και η αδιαφορία 
για την τήρηση των τύπων δήλωσης σεβασμού. 

αζ) Η υπέρβαση της ιεραρχίας με τη χρησιμοποίηση 
πλαγίων μέσων. 

αη) Κάθε έλλειψη σεβασμού ή υπακοής, ακόμα και αν 
ο κατώτερος θεωρεί ότι αδικείται, 
γ. Από όλους του Δοκίμους γενικότερα: 
αα) Η μη τήρηση των γενικών υποχρεώσεων των Δο¬ 
κίμων όπως αυτές καθορίζονται στο άρθρο 66. 

αβ) Η αδικαιολόγητη απουσία από τη Σ.Μ.Υ.Α., τις προ¬ 
γραμματισμένες κινήσεις, την εκπαίδευση ή οποιαδήπο¬ 
τε άλλη υπηρεσία. 

αγ) Η αμέλεια ή η αδιαφορία κατά την εκπαίδευση, την 
εκτέλεση των καθηκόντων και γενικά η δυστροπία κατά 
την εκτέλεση της υπηρεσίας. 

αδ) Η ελλιπής συμμόρφωση στις υποχρεώσεις χρήσης 
ή διαχείρισηςτων κάθε είδους υλικών και εγκαταστάσε¬ 
ων της Σ.Μ.Υ.Α. 

αε) Η άσκηση επιχειρηματικής ή οποιοσδήποτε κερ¬ 
δοσκοπικής δραστηριότητας μέσω συμμετοχής σε επι¬ 
στημονικές, αθλητικές ή επαγγελματικές ενώσεις, συν¬ 
δέσμους ή ιδρύματα. 

αστ) Η δήλωση ή δημοσίευση άποψης στα μέσα μα¬ 
ζικής ενημέρωσης, η οποία στρέφεται κατά της μορφής 
του πολιτεύματος, των Ε. Δ. και των πολιτειακών Αρχών 
ή βλάπτει την ασφάλεια της χώρας και θέτει σε κίνδυνο 
την ακεραιότητα και την ανεξαρτησία της. 

αζ) Η αδιαφορία και η αμέλεια σχετικά με τη διαφύ¬ 
λαξη του απορρήτου. 

αη) Το κάπνισμα σε μη επιτρεπόμενους χώρους κατά 
τις διαταγές της Σ.Μ.Υ.Α. 

αθ) Οι φιλονικίες με στρατιωτικούς και ιδιώτες, η 
χαρτοπαιξία με χρήματα, η κατοχή και χρήση εθιστι- 
κών ψυχοτρόπων ουσιών, η αναξιοπρεπής διαβίωση 
ή ανειλικρίνεια, και γενικά κάθε πράξη αντίθετη προς 
την εντιμότητα, την ευθύτητα, την αξιοπρέπεια και τα 
χρηστά ήθη. 

αι) Η μη απονομή του οφειλόμενου χαιρετισμού προς 
τη Σημαία, τις πολιτειακές Αρχές και την πολιτική ηγεσία 
των Ενόπλων Δυνάμεων. 


αια) Η συμμετοχή σε ομιλίες και πράξεις οι οποίες 
στρέφονται κατά της μορφής του πολιτεύματος, του θε¬ 
σμού των Ε.Δ. και των πολιτειακών Αρχών ή βλάπτουν 
την ασφάλεια της χώρας και θέτουν σε κίνδυνο την ακε¬ 
ραιότητα και την ανεξαρτησία της. 

αιβ) Η κομματική δραστηριότητα και οποιοσδήποτε 
μορφής εκδηλώσεις υπέρ ή κατά πολιτικού κόμματος. 

αιγ) Κάθε πράξη που προσβάλλει την πειθαρχία και 
την υπηρεσιακή τάξη στην Πολεμική Αεροπορία, όπως 
αυτές ορίζονται από το Σύνταγμα, τους νόμους, τους 
κανονισμούς και τις διαταγές. 

Άρθρο 72 

Πειθαρχικές ποινές 

1. Οι πειθαρχικές ποινές αποσκοπούν στην καλλιέργεια 
και διατήρηση της στρατιωτικής πειθαρχίας, λαμβάνο- 
νται δε υπόψη κατά την αξιολόγηση της Στρατιωτικής 
Αγωγής των Δοκίμων. 

2. Το είδος και το μέγεθος της ποινής είναι ανάλογα 
του παραπτώματος και της συνήθους διαγωγής, του χα¬ 
ρακτήρα και του έτους φοίτησης του παραβάτη. Για τον 
καθορισμό της ποινής που πρέπει να επιβληθεί και τον 
ορισμό του μεγέθους της, εξετάζεται, από αυτόν που την 
επιβάλλει, η βαρύτητα του παραπτώματος ανάλογα με: 

α.Τη σοβαρότητα των συνθηκών στις οποίες βρίσκεται 
η Σχολή (κατάσταση πολέμου, ασκήσεις, επιστράτευση). 

β.Τον κλονισμό που επιφέρει ή μπορεί να επιφέρει το 
παράπτωμα, στην τάξη και γενικά στην πειθαρχία της 
Σχολής. 

γ. Τα περιστατικά της παρ. 2 του άρθρου 71 καθώς και 
τις υποκειμενικές συνθήκες τέλεσης αυτών. 

3. Για κάθε παράπτωμα επιβάλλεται μόνο ένα είδος 
ποινής. 

4. Οι πειθαρχικές ποινές που επιβάλλονται στους Δοκί¬ 
μους διακρίνονται σε συνήθεις και καταστατικές. 

5. Οι συνήθεις πειθαρχικές ποινές, με σειρά κατάταξης 
από την επιεικέστερη προς την αυστηρότερη, είναι οι 
εξής: 

α. Επίπληξη, 
β. Στέρηση εξόδου, 
γ. Κράτηση, 
δ. Φυλάκιση. 

6. Καταστατική πειθαρχική ποινή είναι η αποβολή Δο¬ 
κίμου από τη Σ.Μ.Υ.Α., κατόπιν παραπομπής του στο αρ¬ 
μόδιο Πειθαρχικό Συμβούλιο και σχετικής γνωμοδότη¬ 
σης, κατ'εφαρμογή του άρθρου 77. Η αποβολή Δοκίμου 
για τους λόγους των περιπτ. α', β', γ', δ' και ε' της παρ. 
3 του άρθρου 80 δεν αποτελεί καταστατική πειθαρχική 
ποινή αλλά αυτοτελή λόγο διαγραφής από τη Σχολή. 

7. Για θέματα πειθαρχίας των Δοκίμων, που δεν ρυθ¬ 
μίζονται με τις διατάξεις του παρόντος, εφαρμόζονται 
αναλογικά οι διατάξεις του ισχύοντος Κανονισμού Πει¬ 
θαρχίας της Π.Α. 

Άρθρο 73 

Πειθαρχική δικαιοδοσία 

1. Δικαίωμα επιβολής ποινών επί των Δοκίμων έχουν 
οι κάτωθι με την αντίστοιχη δικαιοδοσία: 
α. Ο Αρχηγός της Σ.Μ.Υ.Α.: 

Επίπληξη. 




970 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'70/19.05.2017 


β. ΟΤμηματάρχηςτουΤμήματος Ακαδημαϊκής Εκπαί¬ 
δευσης και οΤμηματάρχηςτουΤμήματοςΣτρατιωτικής 
Εκπαίδευσης: 

Επίπληξη, μέχρι 2 στερήσεις εξόδου και κράτηση ή 
φυλάκιση μέχρι 5 ημέρες, 
γ. Οι Διοικητές των Μοιρών Δοκίμων: 

Επίπληξη, μέχρι 3 στερήσεις εξόδου και κράτηση ή 
φυλάκιση μέχρι 10 ημέρες, 
δ. Ο Διευθυντής της Δ. Ε.Δ.: 

Επίπληξη, μέχρι 3 στερήσεις εξόδου και κράτηση ή 
φυλάκιση μέχρι 15 ημέρες, 
ε. Ο Υποδιοικητής της Σ.Μ.Υ.Α.: 

Μέχρι 3 στερήσεις εξόδου και κράτηση ή φυλάκιση 
μέχρι 20 ημέρες, 
στ. Ο Διοικητής της Σ.Μ.Υ.Α.: 

Μέχρι 3 στερήσεις εξόδου και κράτηση ή φυλάκιση 
μέχρι 30 ημέρες, 
ζ. Ο Διοικητής της Δ.Α.Ε.: 

Κράτηση μέχρι 50 ημέρες ή φυλάκιση μέχρι 40 ημέρες, 
η. Ο Διευθυντής του Β' Κλάδου του Γ.Ε.Α.: 

Κράτηση μέχρι 60 ημέρες ή φυλάκιση μέχρι 50 ημέρες 
θ. Ο Αρχηγός του Γενικού Επιτελείου Εθνικής Άμυνας: 
Κράτηση μέχρι 60 ημέρες ή φυλάκιση μέχρι 50 ημέρες 
ι. Ο Υπουργός, ο Αναπληρωτής ή ο Υφυπουργός Εθνι¬ 
κής Άμυνας: 

Κράτηση ή φυλάκιση μέχρι 2 μήνες. 

2. Πειθαρχικά παραπτώματα Δοκίμων που διαπιστώ¬ 
νονται από τη Διοικούσα Τάξη, αναφέρονται προφορικά, 
μέσω του Αρχηγού της Σ.Μ.Υ.Α., στο Τμήμα Στρατιωτικής 
Εκπαίδευσης. Η ίδια διαδικασία ακολουθείται και στην 
περίπτωση διαπίστωσης τέλεσης πειθαρχικών παρα¬ 
πτωμάτων πρωτοετών Δοκίμων από δευτεροετείς, αφού 
πρώτα ενημερωθεί ο Αρχηγός της 2ηςΤάξης. 

3. Για πειθαρχικά παραπτώματα Δοκίμων, που δια¬ 
πιστώνονται από την Αστυνομία Ενόπλων Δυνάμεων, 
εφαρμόζονται τα καθοριζόμενα στον Κανονισμό Εξω¬ 
τερικής Υπηρεσίας Στρατευμάτων. 

4. Για το λοιπό στρατιωτικό προσωπικό της Σχολής, πει¬ 
θαρχική δικαιοδοσία έχει ο Διοικητής της Σχολής, αντί¬ 
στοιχη με αυτή Διοικητή Μονάδας ισότιμης με Πτέρυγα. 

Άρθρο 74 

Κοινοποίηση -Έκτιση - Καταχώριση ποινών 

1. Οι ποινές κοινοποιούνται εγγράφως από τους επι- 
βάλλοντες στο Τμήμα Στρατιωτικής Εκπαίδευσης. Ακο¬ 
λούθως, κοινοποιούνται στους Δοκίμους με την Ημερή¬ 
σια Διαταγή της Σ.Μ.Υ.Α. 

2. Η έκτιση των ποινών ξεκινά από την ημερομηνία 
κοινοποίησης και λήγει με τη συμπλήρωση του αριθμού 
των ημερών ποινής. 

3. Οι τιμωρούμενοι Δόκιμοι εκτίουν τις επιβαλλόμενες 
σε αυτούς ποινές, ως εξής: 

α. Στέρηση εξόδου: Παραμένουν εντός της Σ.Μ.Υ.Α. 
κατά τις ημέρες εξόδου των λοιπών Δοκίμων. 

β. Κράτηση - Φυλάκιση: Παραμένουν στη Σ.Μ.Υ.Α. 
κατά τις ημέρες εξόδου των λοιπών Δοκίμων. 

4. Σε περίπτωση που κατά το ίδιο χρονικό διάστημα 
επιβάλλονται περισσότερες της μίας ποινές, η έκτιση 
αυτών αρχίζει από την αυστηρότερη. 


5. Κάθε επιβαλλόμενη ποινή καταχωρίζεται στο ατο¬ 
μικό μητρώο του Δοκίμου. 

Άρθρο 75 

Επαύξηση - Μείωση - Άρση - Αναστολή ποινών 
1. Δικαίωμα επαύξησης των ποινών που επιβάλλονται 
στους Δοκίμους έχει ο Διοικητής της Σ.Μ.Υ.Α., για ποινές 
που επιβάλλονται από τους υφισταμένους του, εφόσον 
διαπιστώσει ότι η φύση του παραπτώματος, οι συνθήκες 
κάτω από τις οποίες διαπράχθηκε ή η πρότερη διαγωγή 
του Δοκίμου επιβάλλουν αυστηρότερη ποινή. Με τον 
όρο επαύξηση νοείται η ποσοτική ή ποιοτική μετατροπή 
της ποινής προς το αυστηρότερο. Σε περίπτωση επαύ¬ 
ξησης της ποινής, λαμβάνονται υπόψη και εκπίπτουν για 
την έκτιση αυτής οι ημέρες ποινής οι οποίες έχουν ήδη 
εκτιθεί με την αρχικά επιβληθείσα ποινή. Σε περίπτωση 
επιβολής ποινής σε Δόκιμο, από το Διοικητή της Σ.Μ.Υ.Α. 
ή από προϊστάμενο αυτού όργανο, δικαίωμα επαύξησης 
αυτής έχει μόνο το αμέσως προϊστάμενο όργανο αυτού 
που επέβαλε την ποινή. 

2.0 επιβάλλων την ποινή δύναται να μειώσει ή να άρει 
αυτήν, εφόσον από νεότερη εξέταση διαπιστώσει ότι η 
αρχική του απόφαση στηρίχθηκε σε ατελείς πληροφο¬ 
ρίες ή εσφαλμένη εκτίμηση. Με τον όρο μείωση νοείται 
η ποσοτική ή ποιοτική μετατροπή της ποινής προς την 
ελαφρύτερη. Άρση ή μείωση της ποινής είναι δυνατή 
εντός τριάντα (30) ημερών από την επιβολή της. Μετά 
την παρέλευση της ημερομηνίας αυτής, δικαίωμα άρσης 
ή μείωσης έχει ο Διοικητής της Σ.Μ.Υ.Α, για ποινές που 
έχουν επιβληθεί από τους υφισταμένους του. Γ ια ποινές 
που έχουν επιβληθεί από το Διοικητή ή από προϊστάμενο 
αυτού όργανο, δικαίωμα μείωσης ή άρσης της ποινής 
έχει, μετά την παρέλευση της ως άνω προθεσμίας, το 
προϊστάμενο όργανο αυτού που επέβαλε την ποινή, μετά 
από αναφορά του τελευταίου. 

3. Αναστολή έκτισης της ποινής επιτρέπεται μόνο για 
σοβαρούς λόγους υγείας ή προσωπικούς. Δικαίωμα 
αναστολής έχει ο Διοικητής της Σ.Μ.Υ.Α., για ποινές που 
έχουν επιβληθεί από τον ίδιο ή από τους υφισταμένους 
του. Ως αναστολή νοείται η διακοπή της έκτισης της 
ποινής για ορισμένο χρόνο. Με τη διαταγή αναστολής 
καθορίζεται το χρονικό διάστημα της αναστολής και η 
ημερομηνία έναρξης έκτισης του υπολοίπου της ποινής. 
Σε περίπτωση που συντρέχουν λόγοι επείγοντος, ο Διοι¬ 
κητής της Σ.Μ.Υ.Α. δύναται να διατάξει αναστολή ποινής 
που επιβλήθηκε από προϊσταμένη αρχή, υποβάλλοντας 
άμεσα σχετική αναφορά προς αυτήν. Σε κάθε περίπτωση, 
η έκτιση των ποινών αναστέλλεται αυτεπάγγελτα και το 
υπόλοιπο αυτών εκτίεται με το πέρας των παρακάτω 
μεταβολών: 

α. Όταν ο Δόκιμος συμπληρώνει, συνεπεία της ίδιας 
ή άλλων ποινών, συνεχή παραμονή στη Σ.Μ.Υ.Α. είκοσι 
δύο (22) ημερολογιακών ημερών, 
β. Όταν ο Δόκιμος νοσηλεύεται, 
γ. Όταν κατά το χρόνο έκτισης ποινής επιβάλλεται 
αυστηρότερη ποινή για άλλο λόγο, οπότε αρχίζει και 
εκτίεται η αυστηρότερη. 

Άρθρο 76 

Απολογία - Παράπονα 

1. Κατά το στάδιο του πειθαρχικού ελέγχου του Δο¬ 
κίμου από το αρμόδιο πειθαρχικό όργανο και πριν από 
την επιβολή ποινής, ο Δόκιμος καλείται να απολογηθεί 
προφορικά με έναν από τους ακόλουθους τρόπους: 

α. Με αναφορά ενώπιον παράταξης της Σ.Μ.Υ.Α. όπου 
αναγιγνώσκεται το παράπτωμα, ο Δόκιμος απολογείται 
και ο έχων την αρμοδιότητα επιβάλλει την ποινή. Στην 
παράταξη της Σ.Μ.Υ.Α. παρευρίσκονται η τάξη του Δο¬ 
κίμου και οι αρχαιότερες τάξεις αυτών. 

β. Με κλήση από τον Διοικητή της Μοίρας στην οποία 
ανήκει, στον οποίο εκφέρει τους λόγους για το παράπτω¬ 
μα στο οποίο υπέπεσε. Οι απόψεις του Δοκίμου κατα¬ 
γράφονται περιληπτικά σε ειδικό έντυπο, το οποίο στη 
συνέχεια τίθεται υπόψη του επιβάλλοντοςτην ποινή. 

2. Δόκιμος δύναται να υποβάλει παράπονα για ποι¬ 
νή ή για δυσμενή μέτρα που ελήφθησαν εναντίον του, 
προφορικά, προς τον Διοικητή της Μοίρας στην οποία 
ανήκει. Ο Διοικητής της Μοίρας εξετάζει τα παράπονα 
και ενεργεί σχετικά εντός δέκα (10) ημερών το αργότερο. 
Ο παραπονούμενος Δόκιμος, εφόσον δεν ικανοποιείται 
από την απάντηση, έχει δικαίωμα ακρόασης από τον 
Διευθυντή της Δ.Ε.Δ. Ο Διευθυντής της Δ.Ε.Δ. εξετάζει τα 
παράπονα και ενεργεί σχετικά εντός δέκα (10) ημερών το 
αργότερο. Σε κάθε περίπτωση ο Δόκιμος έχει δικαίωμα 
να υποβάλει τα παράπονά του μέχρι το αμέσως ανώτε¬ 
ρο κλιμάκιο διοίκησης αυτού που επέβαλε τα μέτρα ή 
την ποινή. Το ανώτερο κλιμάκιο στο οποίο μπορεί να 
υποβάλει τα παράπονά του Δόκιμος είναι ο Διοικητής 
της Σ.Μ.Υ.Α. 

3. Οι Δόκιμοι υποβάλλουν τα παράπονά τους με δέο¬ 
ντα σεβασμό, αποφεύγοντας χαρακτηρισμούς, κρίσεις 
ή συμπεράσματα για τους ανωτέρους τους. Μη τήρηση 
των προαναφερθέντων, κατά την υποβολή παραπόνων, 
αποτελεί πειθαρχικό παράπτωμα που τιμωρείται με ποι¬ 
νή φυλάκισης. 

Άρθρο 77 

Πειθαρχικό Συμβούλιο 

1. Τοπροβλεπόμενοστοάρθρο41 του ν.3883/2010 (Α' 
167) πρωτοβάθμιο Πειθαρχικό Συμβούλιο της Π.Α. είναι 
το αρμόδιο όργανο που γνωμοδοτεί σε πρώτο βαθμό 
για την επιβολή της καταστατικής ποινής της αποβολής 
Δοκίμου από τη Σ.Μ.Υ.Α., σε περίπτωση τέλεσης πειθαρ¬ 
χικών παραπτωμάτων του άρθρου 71 και παραπτωμά¬ 
των που θίγουν τη στρατιωτική τιμή και αξιοπρέπεια, 
για τον πειθαρχικό κολασμό των οποίων κρίνονται, από 
τον Διοικητή της Σχολής, ως ανεπαρκείς οι συνήθεις πει¬ 
θαρχικές ποινές. 

2. Το προβλεπόμενο στο άρθρο 41 του ν.3883/2010 
δευτεροβάθμιο Πειθαρχικό Συμβούλιο της Π.Α. είναι το 
αρμόδιο όργανο που γνωμοδοτεί σε δεύτερο και τελευ¬ 
ταίο βαθμό για την επιβολή της καταστατικής ποινής της 
αποβολής Δοκίμου από τη Σ.Μ.Υ.Α., επιλαμβανόμενο 
των υποθέσεων που παραπέμπονται σε αυτό για επανε¬ 
ξέταση ύστερα από προσφυγή κατάτηςγνωμοδότησης 
του πρωτοβάθμιου Πειθαρχικού Συμβουλίου. 


3. Για την εφαρμογή του παρόντος άρθρου εφαρμόζε¬ 
ται η κείμενη νομοθεσία που διέπειτατων Πειθαρχικών 
Συμβουλίων των Ενόπλων Δυνάμεων. 

4. Ως αποφασίζων για την αποβολή του Δοκίμου με 
βάση την υποχρεωτική γνωμοδότηση του Πειθαρχικού 
Συμβουλίου, κατά την έννοια της παρ. 4 του άρθρου 50 
του ν. 3883/2010, ορίζεται ο Διοικητής της Δ.Α.Ε. 

ΜΕΡΟΣ ΟΓΔΟΟ 

ΑΚΑΤΑΛΛΗΛΟΤΗΤΑ ΔΟΚΙΜΩΝ 

Άρθρο 78 

Μετάταξη 

1. Δόκιμος, ειδικότητας Ραδιοναυτίλου, που αποτυγ¬ 
χάνει στην Πτητική Εκπαίδευση ή κρίνεται υγειονομικά 
ακατάλληλος για την ειδικότητα, κατάλληλος όμως για 
τις λοιπές ειδικότητες της ίδιας κατεύθυνσης, μπορεί, 
εφόσον το επιθυμεί, να μεταταγεί κατόπιν αίτησής του, 
σε άλλη ειδικότητα, ανάλογα με τις υφιστάμενες ανάγκες 
της Π.Α. 

2. Με μέριμνα της Σ.Μ.Υ.Α., ο Δόκιμος ενημερώνεται 
εγγράφως για τη μεταβολή της πτητικής του ικανότη¬ 
τας και καλείται να υποβάλλει αίτηση επιθυμίας ή μη 
για ένταξη σε άλλη ειδικότητα. Η αίτηση υποβάλλεται 
εντός πέντε (5) ημερών από την ημέρα που ο Δόκιμος 
λαμβάνει γνώση της μεταβολής αυτής. 

3. Σε περίπτωση αρνητικής δήλωσης ή μη υποβολής 
αίτησης εντός της ως άνω προθεσμίας, εφαρμόζονται τα 
καθοριζόμενα στην περιπτ. β' της παρ. 1 του άρθρου 80. 

4. Σε περίπτωση θετικής δήλωσης, ο Δόκιμος μετα¬ 
τάσσεται σε νέα ειδικότητα, με απόφαση του Διοικητή 
της Δ.Α.Ε., ως ακολούθως: 

α. Εφόσον υφίστανται περιθώρια κάλυψης εκ μέρους 
του τουλάχιστον του εβδομήντα τοις εκατό (70%) της 
προγραμματισμένης εκπαίδευσηςτου Α' εξαμήνου στη 
νέα ειδικότητα, συμμετέχοντας στις εξετάσεις αυτής. 

β. Εφόσον δεν είναι δυνατή η κάλυψη του προαναφε- 
ρόμενου ποσοστού, μετατάσσεται στη νέα ειδικότητα 
του ίδιου έτους και παρακολουθεί την εκπαίδευση μέχρι 
να ολοκληρωθεί. Δεν έχει δικαίωμα συμμετοχής στις εξε¬ 
τάσεις και επαναλαμβάνει το ακαδημαϊκό έτος εξ αρχής 
με τη νέα ειδικότητα. 

5. Η ποσοτική κατανομή των μετατασσόμενων Δο¬ 
κίμων σε άλλη ειδικότητα καθορίζεται από το Α.Α.Σ. 
σύμφωνα με τις εκάστοτε ανάγκες της Π.Α., ενώ η ονο¬ 
μαστική κατανομή και ένταξη των Δοκίμων σε άλλες 
ειδικότητες γίνεται με πρωταρχικό κριτήριο την επιθυ¬ 
μία. Σε περίπτωση που οι επιθυμούντες υπερβαίνουν 
τις διαθέσιμες θέσεις ανά ειδικότητα, κριτήριο επιλογής 
αποτελεί η σειρά αρχαιότητας. Η σειρά αρχαιότητας κατά 
την ένταξη των μετατασσόμενων Δοκίμων στη νέα ει¬ 
δικότητα υπολογίζεται σύμφωνα με τις διατάξεις του 
άρθρου 59. 

Άρθρο 79 

Παραπομπή στο Συμβούλιο Ικανότητας 

1. Δόκιμος παραπέμπεται στο Συμβούλιο Ικανότητας 
για ανεπάρκεια στη Στρατιωτική Αγωγή σύμφωνα με 
καθοριζόμενα στα άρθρα 36 και 60 (παρ. 6). Για την πα- 

ραπομπή Δοκίμου στο Συμβούλιο Ικανότητας ακολου¬ 
θείται η παρακάτω διαδικασία: 

α. Εντός τριών (3) ημερών από τη θέση του σε κατά¬ 
σταση ανεπάρκειας, υποβάλλεται αναφορά από τη Δ.Ε.Δ. 
προς το Διοικητή της Σχολής. Με την ανωτέρω αναφορά 
συνυποβάλλονται όλα τα στοιχεία που στοιχειοθετούν 
το βάσιμο του λόγου παραπομπής. 

β. Ο Διοικητής, μετη λήψη της ανωτέρω αναφοράς, εκ¬ 
δίδει διαταγή σύγκλησης του Συμβουλίου. Μετη διαταγή 
καθορίζεται ιδίως η ημέρα, ο τόπος και η ώρα της συνε¬ 
δρίασης, ο λόγος της σύγκλησης, τα μέλη του και τυχόν 
άλλες λεπτομέρειες. Η ημερομηνία σύγκλησης ορίζεται 
σε χρονικό διάστημα που δεν απέχει περισσότερο από 
δέκα (10) ημέρες από την ημερομηνία περιέλευσης της 
αναφοράς στο Διοικητή. Με τη διαταγή σύγκλησης κα¬ 
λούνται επίσης τα μέλη, ο παραπεμπόμενος Δόκιμος, ο 
Γραμματέας, καθώς και τυχόν άλλο προσωπικό που κατά 
την κρίση του προέδρου είναι αναγκαίο για την εξέταση 
της υπόθεσης. 

γ. Η συνεδρίαση του Συμβουλίου πραγματοποιείται με 
όρους μυστικότητας και διεξάγεται προφορικά. 

δ. Τα μέλη λαμβάνουν οπωσδήποτε γνώση του ατο¬ 
μικού φακέλου του παραπεμπόμενου Δοκίμου και των 
παραπεμπτικών εγγράφων της υπόθεσης. Κατά την 
ακροαματική διαδικασία προσέρχεται ο παραπεμπό¬ 
μενος Δόκιμος, του αναγιγνώσκεται το αιτιολογικό της 
παραπομπής του και ερωτώμενος σχετικά εκθέτει τις 
απόψεις του. 

ε. Με το πέρας της ακροαματικής διαδικασίας ο Δό¬ 
κιμος και το τυχόν άλλο προσωπικό που κλήθηκε για 
να καταθέσει αποχωρούν. Στη συνέχεια ακολουθεί συ¬ 
ζήτηση μεταξύ των μελών και ακολούθως ο πρόεδρος 
κηρύσσει την έναρξη ψηφοφορίας. 

στ. Μετά την καταμέτρηση των ψήφων, ο πρόεδρος 
ανακοινώνει το αποτέλεσμα και λύει τη συνεδρίαση. 

ζ. Αποχή από την ψηφοφορία ή παράδοση λευκής 
ψήφου, δεν επιτρέπεται. 

η. Η απόφαση λαμβάνεται πλειοψηφικά. Σε περίπτωση 
ισοψηφίας, υπερισχύει η ψήφος του προέδρου. 

2. Για όλη τη διαδικασία που έλαβε χώρα ενώπιον του 
Συμβουλίου συντάσσεται σχετικό πρακτικό.Το πρακτικό 
περιλαμβάνει τον τόπο και το χρόνο της συνεδρίασης, 
τα ονοματεπώνυμα και τους βαθμούς του προέδρου, 
των μελών, του εγκαλούμενου και των μαρτύρων, τα 
στοιχεία της απόφασης συγκρότησης του Συμβουλίου 
και της πράξης παραπομπής σε αυτό, την απολογία του 
εγκαλούμενου και συνοπτικά πρακτικά των μαρτυρικών 
καταθέσεων, το αποτέλεσμα της ψηφοφορίας, συμπε¬ 
ριλαμβανομένων των αριθμών θετικών και αρνητικών 
ψήφων και την πλήρως και ειδικώς αιτιολογημένη γνώμη 
των μελών. 

3. Το πρακτικό υπογράφεται από τα μέλη του Συμβου¬ 
λίου και υποβάλλεται αμελλητί μαζί με αντίγραφα των 
παραπεμπτικών εγγράφων αρμοδίως για κύρωση. 

4. Μετά την κύρωση του πρακτικού, με μέριμνα της 
Σ.Μ.Υ.Α. ενημερώνεται εγγράφως ο Δόκιμος και, εφόσον 
η απόφαση είναι υπέρ της αποβολής του, υποβάλλεται 
προς τη Δ.Α.Ε. εισήγηση για έκδοση απόφασης διαγρα¬ 
φής λόγω αποβολής. 


Άρθρο 80 

Απόλυση - Αποβολή 

1. Δόκιμος διαγράφεται απολυόμενος από τη Σ.Μ.Υ.Α. 
με απόφαση του Διοικητή της Δ.Α.Ε., εφόσον: 

α. Δεν ανήκει στην ειδικότητα του Ραδιοναυτίλου και 
κρίνεται, κατόπιν απόφασης της Α.Α.Υ.Ε., ως υγειονομικά 
ακατάλληλος, σύμφωνα με τα καθοριζόμενα στο π.δ. 
11/2014 (Α' 17), όπως ισχύει κάθε φορά. 

β. Ανήκει στην ειδικότητα του Ραδιοναυτίλου, αποτυγ¬ 
χάνει στην Πτητική Εκπαίδευση ή κρίνεται υγειονομικά 
ακατάλληλος για την ειδικότητά του, και είτε υποβάλ¬ 
λει αρνητική δήλωση είτε δεν υποβάλλει εμπρόθεσμα 
αίτηση μετάταξης σε άλλη ειδικότητα, σύμφωνα με τα 
καθοριζόμενα στην παρ. 3 του άρθρου 78. 

γ. Ανήκει στην ειδικότητα του Ραδιοναυτίλου και κρί- 
νεται, κατόπιν απόφασης της Α. Α. Υ. Ε., ως υγειονομικά 
ακατάλληλος για κάθε ειδικότητα, σύμφωνα με τα κα¬ 
θοριζόμενα στο π.δ. 11/2014 (Α' 17), όπως ισχύει κάθε 
φορά. 

δ. Υποβάλλει δήλωση παραίτησης, συνοδευομένη από 
έγγραφη δήλωση συναίνεσης των ασκούντων τη γονική 
μέριμνα, εφόσον είναι ανήλικος, ή του επιτρόπου ανηλί¬ 
κου, εφόσον τελεί σε καθεστώς επιτροπείας. 

ε. Αρνείται να δώσει τον προβλεπόμενο όρκο ή την 
προβλεπόμενη, ανάλογα με τις θρησκευτικές του πε¬ 
ποιθήσεις, υπόσχεση, ή να υπογράψει το σχετικό πρω¬ 
τόκολλο. 

στ. Αποτύχει να προαχθεί σε επόμενο έτος σπουδών, 
για δεύτερη φορά, εξαιρουμένης της περίπτωσης που 
η αποτυχία, είτε της πρώτης είτε της δεύτερης φοράς, 
οφείλεται σε απώλεια της πτητικής του ικανότητας. 

2. Δόκιμος που διαγράφεται απολυόμενος από τη 
Σ.Μ.Υ.Α., δεν επανέρχεται για κανένα λόγο ούτε εισάγε- 
ται εκ νέου σε αυτή, εκτός από τις εξαιρέσεις της περιπτ. 
θ' του άρθρου 39. 

3. Δόκιμος διαγράφεται αποβαλλόμενος από τη 
Σ.Μ.Υ.Α. με απόφαση του Διοικητή της Δ.Α.Ε.: 

α. Λόγω ανεπάρκειας στη Στρατιωτική Αγωγή, κατόπιν 
εισήγησης του Συμβουλίου Ικανότητας, σύμφωνα με τα 
καθοριζόμενα στο άρθρο 79. 

β. Μετά από αμετάκλητη καταδίκη σε στερητική της 
ελευθερίας ποινή, για παράβαση των άρθρων 207 έως 
211,216 έως 218, 222, 224, 229, 235, 236, 336 έως 351, 
363,372 έως 378 και 385 έως 389 του Ποινικού Κώδικα. 

γ. Μετά από αμετάκλητη καταδίκη σε στέρηση των 
πολιτικών του δικαιωμάτων για αδίκημα προβλεπόμενο 
σε οποιοδήποτε άρθρο του Ποινικού Κώδικα ή άλλου 
νόμου. 

δ. Κατόπιν εισήγησης του Διοικητή της Σ.Μ.Υ.Α., η 
οποία υποβάλλεται αφού προηγηθεί πόρισμα ένορκης 
διοικητικής εξέτασης, από το οποίο προκύπτει η υπο¬ 
βολή εκ μέρους του Δοκίμου ψευδών, πλαστών ή ανα¬ 
κριβών πιστοποιητικών ή δηλώσεων, προκειμένου να 
εισαχθεί στη Σχολή. 

ε. Κατόπιν εισήγησης του Διοικητή της Σ.Μ.Υ.Α, η οποία 
υποβάλλεται αφού προηγηθεί πόρισμα ένορκης διοικη¬ 
τικής εξέτασης, από το οποίο προκύπτει άρνησή του να 
εκτελέσει τα καθήκοντά του. 

στ. Κατόπιν γνωμοδότησης του αρμοδίου Πειθαρχικού 
Συμβουλίου κατά το άρθρο 77 του παρόντος. 

4. Δόκιμος που διαγράφεται αποβαλλόμενος από τη 
Σ.Μ.Υ.Α., δεν επανέρχεται για κανένα λόγο ούτε εισάγεται 
εκ νέου σε αυτή. 

5. Ως ημερομηνία διαγραφής θεωρείται η ημερομηνία 
έκδοσης της σχετικής ατομικής διοικητικής πράξης. 

6. Η απόφαση διαγραφής επιδίδεται στον διαγραφό- 
μενο και κοινοποιείται στην αρμόδια Στρατολογική Υπη¬ 
ρεσία για την εκδήλωση ενεργειών αρμοδιότητάς της. 
Για τις στρατιωτικές υποχρεώσεις των διαγραφομένων 
εφαρμόζονται οι διατάξεις του νόμου «περί στρατολογί¬ 
ας των Ελλήνων» με μέριμνα των οικείων Στρατολογικών 
Υπηρεσιών. 

ΜΕΡΟΣ ΕΝΑΤΟ 

ΑΞΙΟΛΟΓΗΣΗ 

Άρθρο 81 

Αξιολόγηση διδακτικού εκπαιδευτικού έργου 

1 .Το διδακτικό έργο της Σ.Μ.Υ.Α. υπόκειται σε διαρκή 
αξιολόγηση με σκοπό τη διασφάλιση και βελτίωση της 
ποιότητας διδασκαλίας που παρέχεται από αυτή. 

2. Για την εφαρμογή της ανωτέρω παραγράφου, οι 
Δόκιμοι συμπληρώνουν ανώνυμα ειδικά έντυπα, εγκε¬ 
κριμένα από το Ε.Σ. Τα υπόψη έντυπα περιλαμβάνουν 
ερωτήματα σχετικά με τη διδασκαλία των μαθημάτων 
από το εκπαιδευτικό προσωπικό, τα μέσα, τα βοηθή¬ 
ματα, τις συνθήκες, τις υπηρεσίες και τις διαδικασίες 
παροχής του εκπαιδευτικού έργου. 

3. Τα στοιχεία της αξιολόγησης επεξεργάζονται από το 
Γραφείο Τυποποίησης-Αξιολόγησης και τη Δ.Ε.Δ. 

4. Τα αποτελέσματα της επεξεργασίας, μαζί με εισηγή¬ 
σεις για αλλαγές σε εκπαιδευτικά μέσα, προγράμματα και 
διαδικασίες, παρουσιάζονται από τη Δ.Ε.Δ. στο Ε.Σ. Επι¬ 
πλέον, λαμβάνονται υπόψη κατά τις διαδικασίες επιλογής 
και πρόσληψης ωρομίσθιου εκπαιδευτικού προσωπικού. 

5. Τα στοιχεία της αξιολόγησης είναι διαβαθμισμένα. 
Δικαίωμα πρόσβασης σε αυτά έχουν τα διοικητικά όρ¬ 
γανα της Σ.Μ.Υ.Α., ανάλογα με τις αρμοδιότητές τους, 
καθώς και το αξιολογούμενο εκπαιδευτικό προσωπικό, 
σε ότι το αφορά. 

ΜΕΡΟΣ ΔΕΚΑΤΟ 

ΛΟΙΠΕΣ ΔΙΑΤΑΞΕΙΣ 

Άρθρο 82 

Ειδικά θέματα Λειτουργίας της Σ.Μ.Υ.Α. 

1. Σε περίπτωση εμπόλεμης κατάστασης ή γενικής επι¬ 
στράτευσης με απόφαση του Υπουργού Εθνικής Άμυ¬ 
νας, που εκδίδεται κατόπιν εισήγησης του Αρχηγού του 
Γενικού Επιτελείου Αεροπορίας, μπορεί να διακόπτεται 
η εκπαίδευση ή να εφαρμόζεται το πρόγραμμα ταχύρ¬ 
ρυθμης εκπαίδευσης των Δοκίμων της Σχολής. 

2. Κατά τον ίδιο τρόπο αποφασίζεται και η συνέχιση 
της εκπαίδευσης, σε περίπτωση διακοπής της, για όσο 
χρονικό διάστημα διαρκεί η επιστράτευση. 

3. Οταν διακόπτεται η εκπαίδευση οι Δόκιμοι Υπαξιω- 
ματικοί της Σχολής εντάσσονται, προσωρινά, στα μόνιμα 
στελέχη της Π.Α., ως εξής: 


α. Στους Δοκίμους της 1 ης και 2ης Τάξης απονέμεται 
προσωρινά ο βαθμός του Υποσμηνία και τοποθετού¬ 
νται σε Μονάδες της Π.Α. για κάλυψη επιχειρησιακών 
αναγκών του κλάδου. Οι προερχόμενοι από τους Δοκί¬ 
μους της 2ης Τάξης Υποσμηνίες είναι αρχαιότεροι των 
Υποσμηνιών που προέρχονται από τους Δοκίμους της 
1 ης Τάξης. Η αρχαιότητα μεταξύ των Υποσμηνιών κάθε 
Τάξης καθορίζεται κατά περίπτωση από τη σειρά αρχαι¬ 
ότητας που πέτυχαν οι Δόκιμοι της 1 ης Τάξης κατά την 
εισαγωγή τους στη Σχολή και από τη σειρά αρχαιότητας 
στην οποία έχουν ενταχθεί οι Δόκιμοι της 2ηςΤάξης μετά 
τις εξετάσεις του 1 ου εκπαιδευτικού έτους. 

β. Οι Δόκιμοι της 3ηςΤάξης ονομάζονται Σμηνίες, δί¬ 
δουν τον νενομισμένο όρκο και τοποθετούνται σε Μο¬ 
νάδες της Π.Α., για κάλυψη επιχειρησιακών αναγκών του 
κλάδου, ανάλογα με την ειδικότητα που πήραν από τη 
Σχολή. Η μεταξύ τους αρχαιότητα καθορίζεται από τη 
σειρά αρχαιότητας στην οποία έχουν ενταχθεί μετά τις 
εξετάσεις του 2ου εκπαιδευτικού έτους. 

4. Ειδικά για τους ανωτέρω που προέρχονται από τους 
Δοκίμους Υπαξιωματικούς της 1 ης και 2ηςΤάξης, μετά τη 
λήξη της εμπόλεμης κατάστασης ή της γενικής επιστρά¬ 
τευσης ή όποτε αποφασιστεί με απόφαση του Υπουργού 
Εθνικής Άμυνας η συνέχιση της εκπαίδευσης τους κατά 
τη διάρκεια αυτών, ανακαλείται η διοικητική πράξη απο¬ 
νομής του βαθμού τους και επανέρχονται στη Σχολή ως 
Δόκιμοι Υπαξιωματικοί τηςΤάξηςτους. Αυτοί συνεχίζουν 
την εκπαίδευσή τους μέχρι να αποφοιτήσουν, οπότε και 
εντάσσονται εκ νέου και οριστικά στα μόνιμα στελέχη 
της Π.Α. με τον προβλεπόμενο βαθμό και την αρχαιότη¬ 
τα που απέκτησαν κατά τη διάρκεια της φοίτησής τους 
στη Σχολή. Ειδικότερα, όσοι απ' αυτούς προήχθησαν επ' 
ανδραγαθία κατά το χρονικό διάστημα της προσωρινής 
ένταξης τους στα μόνιμα στελέχη της Π.Α., αποφοιτούν 
με το βαθμό της επ' ανδραγαθίας προαγωγής καθιστά¬ 
μενοι νεότεροι των ήδη υπηρετούντων ομοιοβάθμων 
τους, αρχαιότεροι όμωςτων αποφοίτων τηςΤάξηςτους. 

5. Για τους αναφερόμενους στην περίπτ. β'της παρ. 
3 αποφασίζει ο Υπουργός Εθνικής Άμυνας, κατόπιν ει¬ 
σήγησης του Αρχηγού του Γενικού Επιτελείου Αεροπο¬ 
ρίας, είτε την επιστροφή τους στη Σχολή για συνέχιση 
της εκπαίδευσης τους είτε την οριστική τους ένταξη στα 
μόνιμα στελέχη της Π.Α. Ειδικότερα: 

α. Οι επανερχόμενοι στη Σχολή, διατηρούν τον φέρο- 
ντα βαθμό και την ειδικότητά τους. Μετά το πέρας της 
εκπαίδευσής τους, η μεταξύ τους αρχαιότητα επανακα¬ 
θορίζεται σύμφωνα με τον παρόντα οργανισμό. Ειδικά 
όσοι κατά το χρόνο προσωρινής ένταξης τους στα μό¬ 
νιμα στελέχη της Π.Α. είχαν προαχθεί επ' ανδραγαθία, 
μετά το πέρας της εκπαίδευσης, καθίστανται νεώτεροι 
των ήδη υπηρετούντων ομοιοβάθμων τους αρχαιότεροι, 
όμωςτων αποφοίτων τηςΤάξηςτους. 

β. Στην περίπτωση που αποφασιστεί η οριστική τους 
ένταξη στα μόνιμα στελέχη της Π. Α., εντάσσονται με 
το βαθμό που ήδη κατέχουν. Η μεταξύ τους αρχαιότητα 
καθορίζεται από τη σειρά αρχαιότητας που απέκτησαν 
κατά τις τελικές εξετάσεις προαγωγής τους από τη 2η 
στην 3η Τάξη. Αυτοί καθίστανται νεότεροι αυτών που 
αποφοίτησαν από τη Σχολή κατά το προηγούμενο έτος 

σπουδών. Όσοι απ'αυτούς προήχθησαν επ'ανδραγαθία 
διατηρούν τον βαθμό της επ' ανδραγαθία προαγωγής 
τους, καθιστάμενοι νεότεροι των ομοιοβάθμων τους. 

6. Όσοι από τους αναφερόμενους στην παρ. 3. κατα¬ 
στούν ανίκανοι για την ενεργό υπηρεσία κατά το χρονικό 
διάστημα που διαρκεί η εμπόλεμη κατάσταση ή η γενι¬ 
κή επιστράτευση, δε συνεχίζουν την εκπαίδευση τους, 
όταν τούτο τυχόν αποφασιστεί, και διατηρούν οριστικά 
τον βαθμό και την αρχαιότητα που απέκτησαν από την 
ανωτέρω προσωρινή ένταξη τους στα μόνιμα στελέχη 
της Π.Α., εκτός εάν προαχθούν επ' ανδραγαθία, οπότε 
φέρουν το βαθμό της επ' ανδραγαθίας προαγωγής. 

7. Για όσο χρονικό διάστημα διαρκεί η διακοπή της 
εκπαίδευσης, σε όσους έχουν απονεμηθεί προσωρινοί 
βαθμοί, αυτοί λαμβάνουν τις αποδοχές που αντιστοιχούν 
στον προσωρινό τους βαθμό, αρχής γενομένης από την 
ημερομηνία που τους απονεμήθηκε. 

8. Κατά την εφαρμογή των παρ. 3,4 και 5 του παρόντος 
άρθρου, ο διανυθείς χρόνος πραγματικής στρατιωτικής 
υπηρεσίας στο βαθμό του Σμηνία ή του Επισμηνία, κατά 
το χρονικό διάστημα της προσωρινής ένταξης των Δο¬ 
κίμων Υπαξιωματικών στα μόνιμα στελέχη της Π.Α., λο¬ 
γίζεται ως χρόνος πραγματικής στρατιωτικής υπηρεσίας 
μόνιμου υπαξιωματικού. 

9. Διακοπτόμενης της εκπαίδευσης, το μόνιμο πολιτικό 
και εκπαιδευτικό προσωπικό της Σχολής των μη λειτουρ- 
γουσών Τάξεων, διατίθεται με απόφαση του Υπουργού 
Εθνικής Άμυνας, κατόπιν εισήγησης του Αρχηγού του 
Γενικού Επιτελείου Αεροπορίας, για εκτέλεση ανάλογου 
έργου στις Ένοπλες Δυνάμεις, επανερχόμενο στη Σχολή 
με την επανέναρξη της εκπαίδευσης. 


Άρθρο 83 

Οικονομικές διατάξεις 

Η Οικονομική Υποστήριξη της Σ.Μ.Υ.Α. παρέχεται από 
τη Διεύθυνση Οικονομικών Υπηρεσιών (Δ.Ο.Υ.) της Αε¬ 
ροπορικής Βάσης της Δεκέλειας. Η διεξαγωγή της οικο¬ 
νομικής υπηρεσίας στη Σχολή γίνεται σύμφωνα με τις 
ισχύουσες διατάξεις. 

Άρθρο 84 

Τελικές διατάξεις 

1. Με την επιφύλαξη των καθοριζομένων στα άρθρα 
9,14,18, 24, 28, 33 και 34, η σύνθεση, κατά βαθμό και 
αριθμό, του μόνιμου υπηρετούντος προσωπικού της 
Σχολής, καθορίζεται στον οικείο Πίνακα Οργανώσεως 
και Υλικού (Π.Ο.Υ.), που εκδίδεται με μέριμνα του Γ.Ε.Α. 

2.0 τίτλος που χρησιμοποιείται για τη Σ.Μ.Υ.Α. στην αγ¬ 
γλική γλώσσα είναι ΗθΙΙθηίς Αίτ Ροιτθ Νοπ Έοιπηηίεείοηθά 
ΟίίίςθΓ'ε Αεθάθίτιγ» (ΗΑΡ ΝΈΟ'ε Αςθάθίτιγ). 

Άρθρο 85 

Παραρτήματα 


Προσαρτώνται και αποτελούν αναπόσπαστο μέρος 
του παρόντος, τα Παραρτήματα «Α», «Β» και «Γ», που 
ακολουθούν: 


Παράρτημα «Α» 

«Έμβλημα Σ.Μ.Υ.Α.» 

Παράρτημα «Β» 

«Οργανόγραμμα Σ.Μ.Υ.Α.» 

Παράρτημα «Γ» 

«Πτυχίο Σ.Μ.Υ.Α.» 

ΠΑΡΑΡΤΗΜΑ «Α» 

ΣΤΟΝ ΟΡΓΑΝΙΣΜΟ ΤΗΣ ΣΜΥΑ 

ΠΑΡΑΡΤΗΜΑ Β 
ΣΤΟΝ ΟΡΓΑΝΙΣΜΟ 
ΤΗΣ ΣΜΥΑ 

Άρθρο 86 

Έναρξη ισχύος 

Η ισχύς του παρόντος διατάγματος αρχίζει από την 
ημερομηνία δημοσίευσής του στην Εφημερίδα της Κυ- 
βερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Μάίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Αναπληρωτής Υπουργός 

Εθνικής Άμυνας 

ΔΗΜΗΤΡΙΟΣ ΒΙΤΣΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβίτιαϊίθΐ'.θΙΟθΙ.αΓ 









